
Voici rénumération de la plupart des ouvrages 
consultés pour la coraposition de ce petit livre : 

HISTOIRES DE BRETAGNE 

Doin Morice , Dom Lobineau , chanoine Déric , 
Pitre-Chevalier, Anna de Jésus. 

VIES DE SAINTS 

Les Bollandistes', Giry et Albert Le Grand (édition 
annotée par M. de Kerdanet). 

LIVRES DIVERS 

Docteur Halléguen, Anrélien de Courson, Diction- 
naire d’Ogce (édition annotée par Marteville, etc.) — 
Supplément aux Dictionnaires Brctons de M. Rou- 
daut (Introduction). — Le P. Grégoire de Rostre- 
nen. — Comte de Carné (États de Bretagne), Gabourg 
et Laurentie, etc., etc. 

On n’a pas cru devoir citer les autorités au bas de 
la page, pour ne point retarder la lecture. 

APPROBATION 



^ous, ^vècjue de ^uimper ei de ^on, 

Sur le rapport de M. 1’abbé Serré, notre 
Vicaire général, 

Groyons que la Vie de saint Milliau et de 
saint Meloir offre une lecture intéressante â 
nos populations brelonnes et qu’elle est propre 
è les édifier. 

Qiiimper, le 4 Septembre 1882. 



s. 



f D. ANSELME, 

0. S. B. 

, ^ /j /- Eo. de Quimper et de Léon. 

KINNIG 



Kement hini a scriv eul leor nevez, 
n’eus fors pegen disterik e ve, a renk 
lavaret eur ger benak da genta d’al len- 
ner, evel ma renker ive tenna an tok 
d’an dud ho p’eus c’hoant kozeal gantho. 
Ne zaluder ket hob dizolei ar penn : 
evelse ive an hini en deus gret eul leor 
nevez a renk lavaret deustu ha var eün, 
en eur zizolei he zonch, perak ha pennos 
en deus gret al leor-ze. 

Va leorik am eus gret, kenvroïs ker, 
var beden eur beleg a ne garfen morse 
dizenti outhan. Dime e vo d’ho trugare- 
kaat, Autrou Billon, ma teu da lakaat 
sant Milliau ha sant Moelar da vea mui- 
oc’h anaveet, karot hag henoret. 

Grcat am eus va labour en eur heuilla 
scridou ar re ho deus scrivet a beli zo 
histor Breiz ha sikouret ive gant bolontez 
vad tud guesiek meurbet, evel an Tad 
Dom Plaine, an Autrou Morvan, cha- 
loni, an Autrou Gouvello hag an Autrou 
Delbeoc-h. Bennos Douc dezlio ha da ge- 
ment hini cn deus roet dinn cun ali mad 
benak. 

Gli ! kals ha kals all, a dra zin*, an 
darnvuia soken, ho divijc scrivet guel- 
loc’h eget-hon an diou vuez-man. 

Lakeat am eus va foan ha va amzer : 
aoualcdi co evit beza divlam dirak va 
Ghoustians. 

lit brema, leorik paour, iit er c’hcriou 
lia var ar measiou da lavaret pegen santel 
eo bet sant Milliau lia sant Mcclar ; iit 
da lavaret pegcmcnt a feiz hag a ners- 
kalon so bet en hor bro evit ma ,ken- 

(lalcMio ar vugale vihan var roudou lio 
zud koz. 

lit gant bennos an Autrou’11 eskop 
Nouvel, Breizad e-unan ha Breizad a 
Vreiz-Izel, evel kals a iskpitien all a 
Vreiz. Hentchet ha kennerzet gant ar 
bennos-se eus tad hon eneou, ra viot 
digemmeret mad gant ar vugale. Ra 
gafFet eur c’hougnik e korn pep oaled, 
epad ar goanv-man, evit deski da Vreizis 
karet muioc’h c’hoas sent ho bro. 

Ho kinnig a ran, leorik bihan, d’an 
hini a gar kement sent Breiz hag ar 
Brezounek. En eur scriva ho buez, Au- 
trou Morvan, e lakit eur c’helc’h a henor 
var benn sent horbro. Ne zisprijoc’hket, 
sur on a gement-se, ar bokedik am eus 
dastumet evitho , pennaouet aman hag 
haont. Resevit anezhan evel eun testeni 
a anaoudegez vad evit kement a aliou 

fnr am eus bet diganeoc li. Üuspen-ze, cla 
biou guelloch eget deoc’hu e c’halfen 
her c’hinnig? C'hui eo ar guella harp 
evit ar Brezounek en hon touez ha bis- 
koas mignon karantezussoc’h n’euz bet 
evit sent Breiz. 

Morvan eo bet Lez-Breiz, 

Ha Morvan eo bepred 

Lez ar Brezoiiiiek hag ar Feiz 

Etoues ar Vretouned. 

BU EZ 



MILLIAÜ HA M(ELAR 

SENT HA ROUEET A VREIZ 

DOR AL LEOR 

Pep parrez a dle anaout buez he zant Pa- 
tron ; dreist oll pa ve ganet er vro. Eur zant 
Patron a zo hor skuer vad var an douar, 
hon difennour en envou. 

Ha gousgoude ec’h erru avisiou ma na ve 
ket anaveet kals ar zant a zalc’h ar renk 
huela en ilis parrez. Guelet a rear bep sul 
he skeuden var an auter pe e leac’h all ; ha 
ma ve goulennet digant lod so : « Piou eo 
ho sant Patron, petra en deus gret, e peleac’h 
en deus bevet, e peleac*h eo besiel ? » meur 
a hini a renkfe lavaret : n’ouzon ket. 



Digitized by Google 




— 2 — 

Eun dra gaer e ve eta kaout e pep parrez, 
da lakaat etre daouarn ar re a oar lenn, eur 
memor, eur scrid berr eus buez ar zant Pa- 
tron. En doare-ze ar zent a ve kals muioc’h 
anaveet, ha dre-ze ive muioc’h karet. hag 
henoret. Gant Buez sent Breiz e teskfemp 
ive buez hor bro; ar pez ne ve tam a re. 
Rak an niver brassa eus ar zent henoret e 
Breiz evel Patrounet, a zo ganet pe ho deus 
bevet gant hon tud koz. 

Pa e deveus eur vro benak eun hisLor, eur 
vuez ken henorus, ken didammal hag hini 
Brciz, he oll bugale a dleife anaout anezhi 
evel dindan evor, da vihana ar pep brassa. 
Uistor ho pro, va c’henvrois, a zo steuet a 
zaou dra : a vaillantis hag a zantelez , a 
lealdet hag a feiz. 

Pa lenner anezhi, ne heller ket miret da 
garet muioc’h hor Mam-Bro. An dud a 
vrezel a zalc’he ennhi ar frankis hag al 
lealdet ; ar zent a zalc’he ennhi ar feiz gaht 

he diou c’hoar : Esperans ha karanlez 
Doue. 

Oh ! ia zur, m’ho deus leac’h ar vugale da 
denna fouge eus brud kaer ho zud, Breizis 
a c’hell sevel huel ho fenn. Hon tud koz ho 
devoa scrivet var ho baniel : a Potius mori 
quâm fcedari, kentoc’h ar maro eget fal- 
loni », ha dalc’het ho deus mad d’ho ger. 

Tud a vrezel, tud a bluen, hor bro e deus 
a bep seurt tud brudet da lakaal e renk gant 
re ar broiou all. An dud santel ive a zo bet 
ato niverus er vro hanvet Bro ar Zent. Hirio 
staget ous Frans, Breiz ne ra ket a zizhenor 
dezhi. Rak he bugale gant guirionez a hell 
lavaret ato : ni zo bepret Bretouned, Bre- 
touned tud kaled ; ni zo bepred Bretouned, 
Bretouned tud a feiz. 

Meulet ra vezo Doue, Breizis va c’hen'> 
vreudeur, da veza miret evidomp eul loden 
eus ar scridou koz a verk deomp amzeriou 
bon tadou. Enô, evel en eur mellezour, e 

velomp petra int bet ha petra e tleomp beza, 
ma fell deomp bale var ho roudou. 

Ar zonch d’ober deoc’h karet muioc’h Doue 
hag ho pro en deus gret dinn scriva Buez 
Milliau ha Moelar, daou zant ha daoue roue 
ganet e Breiz. Heb anaoudegez, karantez 
ebet. Paet e vezin dreist muzur evit va foan, 
ma teu al leorik bihan-man da startaat 
ac’hanoc’h en ho feiz ha da greski en ho 
touez ar garantez evit sent hor bro. Ne 
m’eus ket kredet lezel a gostez buez sant 
Moelar. Ne hellen ket hen ober. Buez eur 
c’hraouadur eo buez he dad kendalc’het. An 
eil a rent henor d’egile. Santelez ar bugel 
iaouank Moelar a zo an testeni kaera eus ar 
gelennadurez vad roet dezhan gant he gerent. 

Ouspen-ze essoc’h e oa scriva buez sant 
Voelar eget hini sant Villiau. Kals eo hir- 
roc’h he vuez er scridou koz. Evit buez sant 
Villiau , avad, e m’eus renket ober kals 
muioc’h a enklask ha c’hoas ne m’eus ket 

kavet kement a glasken. Petra zo kaos ma 
z’eo kals berroc’h er scridou buez sant Vil- 
liau eget hini he vab? Marteze an dra-man : 
Sant Voelar a varvas iaouankik hag en devoa 
gousgoude kals muioc’h da c’houzanv eget 
he dad. Ho daou e varvont merzeriet dre ar 
memez dorn ; sant Villiau merzeriet en eun 
taol - kont , sant Moelar merzeriet dre hir 
amzer. He gorf a zo dispennet a nebeudou 
hag ez-veo, he vuez so estlammusoc’h, he 
oad tenerroc’h. He iaouankis hag he valheu- 
riou kon truezus o deus lakeat, me zonch, 
ar scrivaneurien eus ho amzer da boueza 
muioc’h var buez Moelar. Muioc’h a druez a 
ve ato ous eur c’hraouadur, dreist oll pa 
veler eur muntrer o redek eus an eil kear 
d’eben varlerc’h eur bugel seis vloas. Cetu, 
a gav din - me , ar pez en deus gret d’ar 
barzet sôn muioc’h gant an delen en henor 
da sant Voelar. Lavaret a heller ive gant 
guirionez ez eus bet collet, gant an amzer, 

kals a scridou en henor sant Villiau. Mes, 
dre c’hras Doue, aoualc’h so chomet evit 
diskuez deomp ez eo bet eur roue truga- 
rezus evit he sujidi, eur mab karantezus evit 
Doue hag an Ilis. 

KENTA PENNAI) 

Arok lakaat dirak ho taoulagad buez Mil- 
liau ha Moelar, ne gavan ket dizoare,va c’hen- 
vrois , rei eun tol lagad a dro var histor 
Breiz ha diskuez deoc’h e berr gomzou petra 
eo bet hor Bro adalek he c’henta amzeriou 
beteg vrema. 

Guelloc’h a ze e komprenoc’h ar pez a 
livirin goude. Pa zibuner eur guden, e ren- 
ker da genta klask ar penn. Pa ve an daou 
benn eus ar guden en dorn, nemet essoc’h a 
ze e ve hen dirouestla. 

Ar iez a gomzomp a zo unan eus ar re 
gossa zo er bed. Ar vro-ma n’eo bet biskoas 
nemet d’hon tadou. Eurus omp eta da veva 

var an douar a zo bet ato labouret gant hon 
tud koz. Erruout a rejont da genta er c’huz- 
heol d’an Europ, ha goudeze e Breiz, eus an 
Azii, var dro c'huec’h kant vloas arok done- 
digez hor Zalver. Da genta e teujont a van- 
dennou bihan. Pemp kant vloas goude, ar 
vro a hanver brema Frans pe Bro-G’hall a 
oa goloet gantho. Rei a reat dezho an hano 
a Celtes pe Gallaoued koz. , 

Lod anezho a dremenas ar mor evit mont 
da Vro-Zaos. Rak-se Bro-Zaos a oue karget 
da genta gant tud eus ar vro-ma. Ar bre- 
zounek eta n’eo ket deuet eus Bro-Zaos e 
Breiz. Ar c’hontrol eo a zo guir. Hon tud 
koz eo ho deus kasset di ar brezounek. 

Ar brezounek, evel kement iez koz a zo, 
a deu eus an Azii, bro an dud kenta bet var 
an douar, ha dre-ze soursen ar iessou kossa. 
En Azii, ez ©us eur Vro hanvet Galazi e 
leac’h ma eo bet komzet pell amzer ar bre- 
zounek. 

Eul loden eus Bro-Zaos a goms ato ar 
brezounek, muioc’h pe nebeutoc^h e giz 
deomp-ni, hag ar vro-ze a zoug an hano a 
vro ar G’halIaouet. Hirio e c’halvomp Gal- 
laouet ar Fransisien evit lakaat kem etre hi 
ha ni, Bretouned pe Vreizis. An hano a Vre- 
touned, eme an Tad Gregor a Rostren, a deu 
deomp eus a Vro-Zaos. Kals a dud eat di 
eus ar vro-ma a renkas tec’het eus Bro-Zaos 
arok ar Zaozon. En em veski a rejont gant 
hon tud koz. Ar memez iez a gomzent, ar 
memez kredennou ha kustumou a zalc’hent, 
hag evel ma teujont er vro-ma eus Bro-Zaos 
gant an hano a vretouned, an oll dud eus 
Breiz-Izel a gemmeras prest goude an hano- 
ze. Abaoue an hano a vretouned a zo bet * 
dalc’het deomp abalamour a nebeudou ec’h 
en em gavchomp hon unan epken da goms 
ar brezounek. Mes ne ankounac’haomp ket 
ez eo hor c’henta hano ; Gallaouet. Hano 

paad an oll dud a zo hirio e Frans hag er 

1 * 

meas a Vreiz eo Fransisien. Rak hinthi a 
zisken eus a eur bopl hanvet e gallek Francs. 

A nebeudou, dre ma teuas ar Romanet hag 
ar Fransisien er vro, ar brezounek a goezas 
0 Bro-G’hall hag e Bro-Zaos. Daou vegad 
douar epken a zalc’has mad d’ar brezounek : 
Breiz-Izel ha bro ar G’hallaouet e Breiz-Veur 
pe e Bro-Zaos. Ar gallek hag ar saosmek a 
gemmeras plas ar brezounek el leac’hiou all 
eus an diou vro-man. 

Breiz-Izel ha Breiz-Veur n’int ket bet ato 
broiou kristen. Arok donedigez hor Zalver 
ha soken pell goude hon tud koz a oa ive 
paianet. 

Ar mein-hir (monhirs) a veler c’hoas a za 
en hon douarou hag an taoliou-mean diazeet 
var blodou mean ive, a zo eun testeni gui- 
rion a gement-se. Var an taoliou-mean-ze , 
an Drouizet, fals-beleien hon tud koz , a 
lakea ar goad da redet. Skuilla a reant goad 
an anevalet hag ive, siouas 1 goad an dud 

keiz evit anaout an amzer da zont ha lakaat 
an doiieou faos da vea a du gantho. 

Var dro daou c’hant vloas goude done- 
digez hor Zalver, Doue a zigassas er vro-ma 
beleien catholik da skigna ennhi ar guir 
feiz. Ar re genta a oue sant Glair e bro an 
Naonet, an avieler Adeodat (roet gant Doue) 
ebroGuened,haDrennalus,beIeg,eBro-Leon. 
Eus a Vro-Zaos, Drennalus a ziskennas e 
Konk-Leon, dizrei a reas ous Doue Mon- 
troulezis, en eur dremen, hag ac’hano ez eas 
d’ar Yeaudet e leac’h ma oue kenta eskop. 
An Tad Albert, ha var he lerc’h ar barz en 
deus gret Guers ar Yeaudct, a lavar e oa an 
den santel Drennalus diskib da Joseph d’Ari- 
mathi. 

N’eus fors ; skigna a reas da vihana ar 
feiz er braz eus ar vro-ma hag abaoue 
Breizis ho deus dalc’het mad d’ho feiz. Fi- 
sians am eus e talc’hint ato mad dezhi ; 
fisians am eus e kavo Jesus er beg douar- 

man feiz ha karantez pa zeui da varn ar 
bed, 

Atnzei* ar Romanet e Brelz 

Kant vloas arok donedigez hor Zalver, ar 
Romanet, gantho ar c’habiten braz Coesar, 
a deuas d’ober brezel d’ar G’hallaouet. Goesar 
a en em rentas mestr eus ar vro-oll a zougen 
hirio an hano a Frans. Epad pevar c’hant 
vloas, da lavaret eo beteg ar bloas pevar 
c’hant goude hor Zalver , ar Romanet a 
jomas mistri e Frans. 

Mistri e oant e Frans, da vihana dre an 
hano , ma ne vijent ket ato e guirionez. 
Guelet a rear c’hoas an hentchou braz great 
gantho evit mont eus an eil kear d’eben. E 
Kerahez e oa ho c’hear vrassa e Breiz-Izel. 
Konta a rear beteg nao hent braz great gant 
ar Romanet da vont eus Kerahez d’ar c’heriou 
all gant ho zroraplou. Daou anezho a iea 
eus Kerahez da Roazon, unan da Wened, 

unan da Benmarc’h dre Gemper, unan all 
da veg ar Raz hag a oa paveet ive evel hini 
Penmarc’h. Unan all a iea eus Kerahez da 
Blougerne dre Huelgoat , Commana , Gui- 
milliau , Lambaol , Landivisiau , Traonien- 
Kerne hag ar Folgoat. Etre Kerahez ha Lan- 
dreger, Kerahez ha Lannion, e oa ive daou 
hent all. 

Pa labourer an douar, e plas ar c'haniou 
savet gantho ainan hag haont, var bord ho 
hentchou braz peurvuia, e kaver a bep seurt 
ostilliou bet d’ar Romanet, boc’hili, tammou 
podou, pesiou arc’hant, skeudennou tud ha 
metalinier. 

Var douar Guimilliau ha Lambaol, e kenver 
Goas-Ourle, ar Perennou ha Kreac’h ar Bleiz, 
e veler c’hoas pennadou mad eus hent ar 
Romanet da Blougerne, E kenver Traonien- 
Kerne, etre Guiniventer ha Sant-Derc’hen, ar ’ 
Romanet a zalc’he eul legion (e brezounek 
THeon) ; hag ac’hano eo deuet d’ar vro etre 

Brest ha Montroulez an hano a Leon, eme 
kals a dud desket. 

Ai* Rouoet haf$ an Duket e Drciz 

Evit en em zizamma eus gouarnamant ar 
Roraanet, Breizis a c’houlennas sikour digant 
ho breudeur eus Bro-Zaos. 

Conan Meriadec a dreuzas ar raor gant eur 
vanden vad a dud iaouank d’ober brezel d’ar 
Romanet assamblez ganeomp. 

Ar gounid a oue da Vreizis, ha Conan Me- 
riadec raktal goude ar victor a oue hanvet 
roue a Vreiz, e memor eus he ners-kalon. 
He iignez a c’houarnas ar Vretouned epad 
pell amzer, ha kement roue soken a zo bet 
en hor bro a gave eun henor lavaret e tis- 
kenne eus ar roue Conan, pe ’vije guir pe 
ne vije ket. ' 

Breiz-Izel a gendalc’has da gaout roueet 
beteg maro ar roue Salomon trede, er bloa- 
vez eis kant pevarzek ha triugent 

Sant Villiau aoue unan eus an diveza roueet 
_e Breiz. Var he lerc’h e klever hano eus Mor- 
van Lez-Brei», Nomenoê ha Salomon trede. 
Heritourien Salomon a zavas etrezho ; oll 
ho devoa c’hoant da vea roueet hag hini 
anezho ne lakaas ar gurunen var he benn. 

Breiz adalek ar bloas nao c’hant dek (910) 
beteg ma oue staget ous Frans a oue gouar- 
net gant duket eus a ouen ar roueet koz 
peurvuia. Alan, lezhanvet Re-Vraz, a oue an 
duk kenta a c’houarnas Breiz dindan goard 
roue ar Fransisien. An duk Fransez eilvet 
a oue an diveza. He verc’h, an dukez Anna 
(eur maner e devoa er Folgoat hag eun all 
er Penc’hoat e Sant-Thegonnec), a zimezas 
da roue ar Frans Gharlez eisvet, hag en 
doare-ze Breiz a deuas da veza evit mad eul 
loden eus rouantelez Frans. 

An dimezi etre Breiz hag ar Frans a oue 
gret pa zimezas hon dukez karet d’ar roue 
a Frans (1491). Breiz a viras evelato an 




— 16 



darnvuia eus he c’hustumou hag eus he 
lezennou beteg an dispac’h vraz a erruas er 
bloavez mil seis kant nao ha pevar ugent 
(1789). En amzer*ze, en eur glask kompeza 
pep tra, e oue roet d’an oll ar memez lezen- 
nou hag ive, siouas 1 ar memez chadennou. 

Hirio ne viromp netra eus heritach hon 
tud koz nemet ho feiz hag ho iez. Aoualc’h 
eo. Oh ! dalc’homp mad ato d’hor feiz ha d’ar 
brezounek I Ar brezounek hag ar feiz a zo 
breur ha c’hoar e Breiz. 

EIL PENNAD 



Llgiiez lia laouankls »an< Vllllau 

Sant Villiau a ziskenne var eùn-tenn eus 
lignez roueet koz Breiz-Izel. Unan anezho, 
ar roue lan, a renkas en em denna eus Bro- 
Zaos evit tec’het arok ar Frizonet a lake ar 
freuz er vro-ze goude bea gual-gastizet Breiz- 
Izel en amzer ar roue Glovis, roue a Frans. 
Goude maro Glovis, ar roue lan, da genta 
kont a Gerne, a zilammas Breiz-Izel a bez 
eus tre daouarn bugale rouo Frans. Gouarn 
a reas gant kement a urs hag a skiant ma 
oue roet dezhan an hano : Reith, da lavaret 
eo, lezen vad. An hano-ze a verk mad 
aoualc’h an eurustet a roas d’he sujidi goude 
bea torret ar chadennou a stage anezho ous 
Frans. He vab, ar roue Daniel, a renas var 
helerc’h. N’en deus lezet nemet brud vad en 

histor Breiz. Eur seurt ouen ne helle rei 
nemet tud a gourach hag a lealdet. 

Mab ar roue Daniel, Budik-Meur, a zou- 
gas gant henor he renk hag he hano. An 
hano Budik-Meur roet dezhan gant ar 
bopl a ziskues deomp en deus gret meur a 
daol kaer ha kresket he rouantelez. Ar bo- 
pliou ne roont morse hanoiou dispar d’ho 
mistri nemet gouneet mad ho detfe anezho. 
Budik-Meur, tad da sant Villiau, a oa eur 
c’hristen mad hag eur roue a galon. Lenn 
a reomp ar c’homzou-man a ra henor dezhan 
en eur breviel a eskopti Kemper, scrivet var 
dro ar bloas pernzek kant (1500). Fuit qui~ 
dam christiomissimus Rcx apud Britonos^ 
nomine Budic. Bet so, en amzer goz, etoues 
ar Vretouned, eur roue leun a relijion, he 
hano Budic. Ar bopl a hanve anezhan Budik- 
Meur, da lavaret eo, roue braz ; an Ilis a 
hanve anezhan roue kristen, leun a relijion. 
Ne helle ket reseo guelloc’h testeni. 

Budik, kristen mad, troet oll gant ar reli- 
jion, ne helle ket miret da gemmeret eur 
pried a zoujans Doue. Lavaret a hellomp eta 
gant guirionez e oue savet sant Villiau gant 
daou bried a urs vad, gant daou zen a reli- 
jion. Loden Budik, e deskadurez he vugale, 
a oa ober anezho soudardet mad, bugale da 
garet ho bro hag he frankis. Dirak keinent 
a daoliou kaer gret gant he dad, Milliau a 
garie bemdez muioc’h mui he vro ; he ners- 
kalon a greske bemdez gant an ioul da renla 
servich d’he genvroïs. He galon iaouank a 
dlie tridal pa gleve hano eus ginou he dad pe 
abers he soudardet eus ar burzudou er vrezel 
great gant he dud. D’ar mare ma veve sant 
Villiau, ar vugale a reseve abred eur chleze 
e giz c’hoariel. Eun den ne vije ket din d’en 
em gaout e penn ar Vretouned ma ne ouije 
kot mania divlam an armou. Aliez soken e 
c’hoarvee ma kemmere Breizis evit roue ar 
c’haloneka en ho zouez. Evitho, an oberou 

kaer a dalveze lignez huel. Morvan Lez- 
Breiz ha Nomenoé a erruas en doare-ze da 
vea mistri e Breiz. Ar c’hendalc’h eus buez 
sant Villiau a ziskuezo deomp ne grene ket • 
ar c’hleze en he zorn. 

Karg ar rouanez, pried Budik, a oa ober 
eus he bugale kristenien vad. Nem’eusizom 
ebet da lavaret deoc’h gant pegement a zoursi 
e reas he dever. Sant Villiau a oue goudeze ! 
eun tesleni buezek eus ar soursi kemmeret ^ 
da zevel anezhan e doujans Doue. Abred he j 
galon a oue troet varzu an env, abred he ' 
vuzellou a zigoras d’ar beden hag he zaouarn 
d’an aluzen. En he galon iaouank he vam a 
adas an had eus an oll vertusiou , ha kreski 
a rejont buhan en eun douar ken deread, en 
eun ene glepiet bemdez gant ar gliz eus 
bennosiou ar baradoz. 

Sevel eur c’hraouadur, eme eun dsn gue- ^ 
siekeus ar c’hantvet-man, an Autrou Guizot, 
eo rei dezhan eur c’horf iac’h, eur spered 

eün hag eun ene vertuzus. Ar roue Budik 
a roas d’he vugale eur c’horf iac’h en eur 
ober anezho soudardet kaled , eur spered 
eün en eur zeski dezho penos gouarn var he 
lerc’h. Ar rouanez, ho mam, a reas he gal- 
loud evit rei dezho eun ene vertuzus. Pellaat 
a rea dioutho pep skuer fall ha derc’hel a 

I 

rea dirak ho daoulagad lezen an Autrou 
Doue. Salo e rañe an oll mammou evelthi I 

Sevel eur c’hraouadur, evel a lavar ar ger, 
eo sevel huel he spered hag he galon. Savit 
huel spered ho pugale en eur ziskuez dezho 
an envou, savit huel ho c’halonou en eur 
lakaat ennho karantez an Autrou Doue. Ka- 
rantez ar bed a ziskar ar galon pa na deu 
ket d’hen ruilla heteg er fank. 

Siouas ! an oll vugale , goude kaout ar 
memez skol, ne jomont ket henvel. Ar Roue 
Budik en dfevoa daou vab dizhenvel braz an 
eil eus egile, evel a lavar Gwers koz sont 
Villiau : 

Dudik eii devoa daou vugel, 

Mes en ho buez dizhenvel ; 

Milliau devot, leun a furnez, 

Rivod difeiz ha didruez. 

Milliau ha Rivod a reseve digant ho c’he- 
rent ar memez kenteliou fur. En dro dezho 
ar memez skueriou mad. Ma oant henvel en 
ho bugaleach, pebes kemm etrezho dive- 
zatoc'h. Ar scridou kavetgant an Tad du Paz 
divar-ben sant Voelar a lavar ar memes tra. 
« Huic viro Budic duo extitêre filii, Melia- 
vus videlicet et Rivodius. Sed Meliavus fuit 
animo mansuetissimus, fide catholicus, sj^c 
in Domino certus, omni que probitate mo~ 
rum conspicuus. Rivodius autem bonis onu 
nibus exsecrandus. » Budik en devoa daou 
vab, Milliau ha Rivod. Milliau a oa eur bugel 
a humor vad, krenv en he feiz, leun a fisians 
e Doue ha skuer vad an oll. Rivod n oa din a 
zisprich abers pep den honest. 

Rivod a gemmeras abred hent ar fallagriez 

hag a gendalc’has ennhan. Milliau'a zigoras 
abred he galon d’ar vertus hag hen miras 
ato evithi. Naturiou fall a dud a zo evel ma 
zo ive naturiou fall a zouar. Rivod a oa 
unan eus ar re-ze. Mes goude tout, ar gerent 
ne hellont ober nemet ho dever, hag ho dever 
ho deus gret p’ho deus roet d’ho bugale 
skuer vad ha kelennadurez vad. 

Milliau, er c’hontrol, a oa eun natur vad 
a graouadur, karantezus e kenver Doue, 
senthus ous he gerent, truezus ous ar paour. 
Kement-se troet gant ar relijion, bezit sur e 
valeo buhan en hent eus ar santelez. Eun 
testeni eus santelez he iaouankis a gavan en 
tolennou koat scultret a verk he vuez hed-a- 
hed en ilis Guimilliau. Var an dolen huela, 
a gleiz, e kenver he skeuden hag a zioc’h he 
aoter, e veler sant Villiau c’hoas iaouank 
oc’h ober he beden vintin da Zoue. An Tad 
Eternel, azezet var eur goabren, guisket e 
ruz ha var he benn eur gurunen, a en em 

ziskuez da sant Villiau epad he beden. Petra 
sinifi ar guiskamant ruz-se hag ar guru- 
nen? Lavaret a reont da sant Villiau e vo 
kurunet merzer en envou goude bea bet kuru- 
net roue var an douar. Diskuez a reont 
dezhan an hent diez en devezo da ober. Mes 
sant Villiau, evel santPaul, a zeblantlavaret 
da Zoue : « SufficU milii gratia tua. » Gant 
ho kraSj o va Doue, gant ho krasou skuillet 
varnhon dre ar beden, e teuin a benn da 
bignat beteg va c’halvar. Evelse ar beden a 
gennerze dija iaouankis Milliau, sklerijenna 
a rea he spered ha diouall he galon. Dre ar 
beden hag an oeuvrou mad, ec’h en em bre- 
pare da veza roue ; hag e guirionez ar guella 
doare da c’houzout gouarn mad ar re all eo 
deski en em c’houarn an unan. 

TREDE PENNAD 



Gouarnamant ar roue Mllliau 

Goude maro ar roue Budik, sant Villiau, 
ar c’iiossa eus he vugale, a zavas var an 
tron, var dro ar bloas seis kant pemp ha 
pevar ugent (785) ervez an Tad Morice hag 
in autrou Gallet. Sant Villiau a renas Breiz 
'pad seis vloas assamblez gant he genderv 
.i*gant, eme ar breviel. « MeUavus, avitum 
^gniim cum Argantio sobrino suo divisum 
r/jcnSjinfcriorem Armoricam aliguot annis 
m sanctitatis laude gubernavit. » Milliau, 
iennet ganthan rouantelez he dad koz 
niel, etre hen hag he genderv Argant, a 
ouarnas Breiz-Izel gant furnez ha san- 
z epad seis vloas. 

rg-ant a oa mab da Constantin, anter- 

r da ^''udik-Meur, ha dre-ze Milliau hag 

2 

Argant a ioa kendirvi. Diez e ve lavaret d'ar 
just bcteg peleac’h e tape loden sant Villiau. 
Ar pez so sur eo Kerne a bez a oa dezhan, 
dre heritach. Argant a rene e bro Guened ha 
var eul loden eus Gostez-an-Nord. Dre he 
zimezi gant ar brinsez Aurelia, merc’h d’ar 
c’hont Judocus, sant Villiau a gemmeras ive 
guir var bro Leon ha Treger. « Et accepit 
Meliavus uxorem , nomine Aurillam , de 
patrid quse vocatur Domnoneâ, fdiam Ju- 
doci comitis egregii, ex qud primo regi.i sui 
anno Beatum Melorium susrepU. » Evelse e 
teuas da vea guir komzou ar breviel hirio, 
« inferiorem Armoricam gubernavit »: rén 
a reas Milliau var Breiz-Izel. Ar zonch eus 
an daou roue-man a jomo ato e Breiz ; rak 
evit derc’hel ar memor anezho, Breizis ho 
deus roet da veur a ger ha da veur a vaner 
an hanoiou a Kervilliau ha Kerargant en 
tri eskopti Breiz. 

Ne hellan ket lavaret pegen euriis e oue 



Digilized by Google 





— 27 — 

ar bopl diiidan gouarnamant sant Villiau. Ar 
scritur a goms eus seis bloavez pinvidigez 
vraz evit an Egypt arok ar seis bloavez 
kernez. Breiz-Izel e devoa ive seis bloavez 
a binvidigez hag a eurustet arok bloavesiou 
ar gernez. Eur brud ken kaer a lezas eus he 
c’houarnamant ma z’eo scrivet ar c’homzou- 
man anezhan : « Beva dindan Milliau a oa 
evel beva er baradoz an douar. » Ar meu- 
leudi-ze dreist muzur, m’ar kirit, a ziskuez 
da vihana e oa karet gant an oll ar roue 
Milliau. An taillou a izellea muia ma c’helle. 
Renta a rea justis d’an oll, paour ha pinvidik. 
Pep den a renke plega d’al lezen hag al lezen 
a oa ato ervez hini Doue dindan eur roue 
ken fur, ker santel ha ker kalonek. Furnez 
da ober lezennou mad, santelez da rei skuer 
vad d’he bopl ha da dud he balez, ners-kalon 
da enebi ous an dud fall, da greski vertusiou 
he bopl, da ziskrisienna ar visou, cetu e tri 
c’her petra oue sant Villiau, 

laouank e t&skas ka^et he genvroïs a vije 
divezatoc’h he sujidi. Koins a rea ar memez 
iez gantho; hag eurus ar bopl a hell kaout 
eur roue eus a lignez he roueet koz. Neuze 
komsarrouea ve guelloc’hselaouetha miret. 
8ant Villiau a gomze eta^ eveldhomp ar 
brezounek ; neket eur roue Gall e oa. En he 
voazied e rede goad brudet he dud koz, goad 
Breiz en eur ger. Ar goad-se ne oar ket 
tec’het er stourmad. Lavaret a ra ato : « Po- 
lius mori quâm focdari. » Kentoc’h mervel 
eget sklabeza an hano. 

N’eus ket pell, ar goad-se a Vreiz, a zis- 
kueze adarre he nerz. Var tachennou ar 
brezel diveza, ar Vretouned ho deus dis- 
kuezet ne oa ket c’hoas pouloudennet ho 
goad. Evit Doue hag evit ar vro, eo prest 
ato da redet. Plenennou an Itali a zo bet ive 
rusiet gant ar goad-se evit difenn an Ilis. 
Piou en deus ankounac’heat hanoiou ar 
zouaffet de Parcevaux eus a Gleder, du Beau- 

diez eus a Gastel, Quereeus a Blouvorn, etc. 
Mes dizroomp buhan da sant Villiau goude 
bea saludet an dud kalonek eus hon amzer. 

Diou garantez hag a deu an eil eus eben 
ho devoa gret grisiou dôn e kalon sant Vil- 
liau : karantez an Ilis ha karantez ar bopl. 
Ei^n den hag a garo mad he Zoue, a garo 
ive stard he nessa. Evelse ive, eur roue hag 
a vev e doujans Doue, gant karantez evit ari 
Ilis, ne hello ket miret da garet he bopl. Ar 
relijion a ziskuez dezhaii breudeur e pep 
hini eus hesujidi, beteg er paour an disterra 
Mar deo hueIIoc’h ha galIoudussoc’h eget ar 
re all, e oar manifik e talc’h plas Doue e 
kenver breudeur, ez eo kulator eur bopl evit 
Doue. Ene Milliau a oa da Zoue, ho galon 
d’he bopl. Doue hag ar vro, cetu ar goms a 
oa ar reolien eus he vuez evel ma verk he 
oberou. Piou a lavaro pegement a ilizou zo 
bet sikouret ha guisket ganthan epad seis 

vloas? Piou lavaro ar skoliou kristen en 

2 * 

deus savet evit gloar Doue ha silvidigez he 
bopl, an douarou roet d’ar menec’h da zi- 
founta evit maga ar paour ha skolia evit 
netra he vugale. 

Karet an Ilis eo karet ive ar re zo dreist 
oll karet ganthi, evel he ministret, ar beorien 
hag ar vinoret. 

Sant Villiau a lakea dougen respet da vi- 
nistret an Ilis. He unan e roe ar skuer vad 
var gement-se d’ar brinset, d’ar bopl ha d’he 
servicheurien. N’eus douetans ebet na vije 
eur beva dizroullans etre an n’Autrou’n Es- 
kop a Gemper hag hen. He zor a vije ato 
digor d’ar paour, ha var eun dolen koat en 
ilis Guimilliau, e veler sant Villiau oc’h ober 
aluzen gant eun ear joaius. He vab sant 
Voelar a zo en he genver ha deski a ra dezhan 
bea trugarezus evit ar paour. Ar vinoret a 
ve aliez drebet ho feadra gant ar gulatoret 
roet dezho. Sant Villiau a dole pled var 
gement-man hag a rente he unan ar justis 

aliez, evel a reas divezatocUi var he lerc’h 
sant Louiz, navet roue a Frans. Dirak ar 
barner-ze ken leal, an dud fall a oa sur da 
vea kondaonet, an den divlam ken sur all 
da vea digollet, ha dre-ze pep hini a en em 
zalc’he en he renk hag en he wir, dre gous- 
tians pe dre aon. 

Ar vertus a velet dreist ar re all o lugerni 
e buez Milliau, a oa he zousder pehe basian- 
tet. Reseo mad a rea d’an oll gant eur vizach 
ato laouen. Guerz koz sant Vcelar a ra eus 
sant Villiau ar brassa meuleudi a helfet da 
ober. Lavaret a ra anezhan henvel ous an 
den just Abel, ha Rivod henvel ous ar c’hri- 
minal Gaïn. 

Milliau, tad d’hor prins Moelar, 

En devoa eur breur ken digar I 
lle hano zo Rivodus, 

Eun eil Gaïn malheurus. 

Kont Rivodus, te zo treitour, 

Ne dout sur nemet eul laïour ; 

Biskoas n’en deus da vreur Milliau 
Gret ouzit e ncp faigon gaou. 

Da vreur a oa karet gant Doue, 

Abel guechal a oa ive ; 

Caïn hen laz gant droug ounthan, 

Te ra ive ar memes tra. 

Rak-se-ta an Ilis, dre vouez he ministret, 
a lavar e oa Milliau dous dreist an oll, leun 
a feiz hag a fisians e Doue; ar bopl, dre 
vouez ar barzet, he gannadet evit meuli pe 
tammal, a lavar e oue Milliau karet gant 
Doue evel guechal Abel. Abel, her gouzout a 
rit, a roe da Zoue ar previdiou, ar pep guella 
eus he zanvez; hag a volontez vad ho roe. 
Caïn a falvezas dezhan ober ar memez tra ; 
mes ne roe ket a volontez vad. Rei a rea 
gant eun dorn ha derc’hel gant aii dorn all. 
Evit ober evel he vreur Abel, ha netra ken, 
eo e roe da Zoue ar previdiou eus frouez an 
douar. An dud fallakr ho deus aliez c’hoant 
da dremen evit tud fur, ken braz eo kaerder 

ar vertus. Ober a reint a ziaveas, en despet 
d’ho bolontez fall, ar pez a ra an dud vad. 
An diaoul he unan, evel eur marmouz, a ra 
avisiou an ardou-ze. Ar c’hem a oa eta etre 
Milliau ha Rivod a oa ar memez hini a ioa 
etre Caïn hag Abel. E buez Milliau scultret 
en he Ilis, Rivod a ra ive aluzen d’ar paour 
assamblez ganthan. Milliau a ro founnus : ne 
oar ket he zorn kleis pegement a ro he zorn 
deo. Laouen eo eno ; guelet mad a rer e 
plich dezhan ober aluzen ha ne skuisfe ket 
oc’h ober al labour-ze. Ar bugelik Moelar a 
red ive gant joa da gâss d’ar paour eun tarn 
bara guenn ha rontik. Rivod a zo disseblant 
dii^ak ar paour. An ear en deus da lavaret 
evel Judas : c< Ut quid perditio hcec ? » da 
betra rei kement-se ? Eun nebeut a ve aoualc’h ! 

Oh ! Judas ! oh ! Gaïn ! da zellou a zo kriz 
ha klask a reont ' muzula naon ar paour ! 
Malheur did ! 

Eun henveledigez all a gavan c’hoas etre 

I 



Milliau hag Abel. Ho daou e oant dous a | 
galon, ho daou karet gant Doue, ho daou 
heb difisians eus ho breudeur kriminal hag 
ho daou ive laboureurien clouar, \ 

Sant Villiau ne oa ket eur roue eus ar re 
vrassa p’eo guir n’en devoa da c’houarn, da 
hirra tout, nemet Kerne, Leon hag eul loden 
eus Treger. Goude bea gret ho zever e ken- 
ver he sujidi, e kave c’hoas amzer d’en em 
rei d’al labour douar. Hag hen en deus morse 
lakeat ho zorn er bâl pe er fals ? n’ouzon ket. 
Kement-se a helfe bea guir buhan aoualc’h ; 
rak d’ar c’houls-se ar roueet ne zougent ket 
bemdez a vanegou. Ar c’hleze a oa ker skanv 
d’ho douarn hag ar bluen, ha kouls e labou- 
rent gant an eil hag egile. Guelet a rer sant 
Villiau, en ilis Guimilliau, o vont da i*ei he 
ursiou d’he servicheurien d’ar park. An eost 
a zo gantho hag ar guiniz a goez a strolla- 
dou. Sant Villiau a erru hag a ziskuez dezho 
petra da ober. Me gred e man o lavaret bea 

kempenn var an eost evel ma tleer beza var 
gement-tra roet deomp gant Doue. Eur ser- 
vicher a zao he gein da selaou he gomzou ; 
unan all a sko ato en dra c’hell, heb sonjal 
e ra eun tam sklabez gant he ed. An dous- 
der, aman evel e peb leac’h, a lugern var 
bizach sant Villiau. Anad eo n’eo ket rust 
he c’her. He viskamant roue a zo ganthan ; 
ne vank nemet ar gurunen. Peger kaer n’eo 
ket guelet eur roue o vont dre he zouaroii, 
evel guechal an den pinvidik Booz, da velet 
he servicheurien, da gemmeret pers en ho 
foan hag en ho joa ! 

Pep mestr a di a dleñe ober evel sant Vil- 
liau. An urs vad a zo kazi ato e c’heuill lagad 
ar mestr. Lezel ar servicheurien ho unan var 
ho labouriou, heb kemmeret pers nag en ho 
foan nag en ho joaiou, a zo eur pleg fall 
evit ar vistri. Pa ne heuill ket ar mestr 
he servicheurien, pa no laka ket an dorn el 
labour assamblez gantho, ar ienien a zao 

buhan etre mestr ha servicher, hag ar fe- 
neantis a giistum digeri he dor. 

D'ar mare ma rene sant Villiau e Breiz, e 
oa c’hoas kals douarou vag , kals douarou 
heb perc’hen. Labourat eun tam douar fall 
a oa prena anezhan. Ar menec’h a reseve 
diganl ar roueet tachennou mad a zouar dis- 
tcr; a zave eno eur gouent hag a zifounte an 
douarou tro var dro. Hi eo ho deus da genta 
diskuezet d’an dud divar ar meaz penos e 
tlient labourat an douar. Douarou pep abbati 
a ioa, evit an oll amezeien, eun tiegez a skuer 
e leac’h ma velet douarou ha labouriou kom- 
pezet mad. N’eus netra a nevez dindan an 
heol, eme ar Skritur Santel. Sant Villiau 
neket betheunan, etoues ar roueet, o terc’hel 
douar. Labour an douar n’en deus gret morse 
a zizhenor da zen ebet. Daoust hag an daou 
zen kenta ne oant ket daou labourer douar ? 
Daoust haghorZalverheunan n’en deus ket 
sikouret sant Joseph d’ober an eler evit trei 



Digilized by Google 




— 37 — 

ar c’hlasvez ? Evelse-ta sant Villiau, en eur 
zerc’hel douar, a roe skuer vad d’he bopl e 
pep doare. Bez ez oa eur mestr kristen ha 
karet en he diegez , evel ma oa eur roue 
kristen ha doujet en he balez. 



3 

PEVARE PENNAD 



IVer» • kulon sunt Villluu 

Pepin , roue e Frans , lezhanvet ar Berr 
digarez ma oa bihan, en devoa gret brezel 
da Vreizis en amzer ar roue Daniel. Gounid 
a reas varnezho, hag e lakaas taillou var eul 
loden eus Breiz ha tud da zestum anezho. 
Pa deuas sant Villiau da vea roue e Breiz, 
ar roue braz Gharlemagn a rene ar Frans. 
Abaoue ar victor gouneet gant Pepin, Breiz 
oll nemet Kerne, a renke kass bep bloas 
eun toullad arc’hant d’ar Fransisien. Ar vre- 
touned a gave dezho, m’oar vad, e kemmere 
re potret an taillou divar ho c’houst. Revus , 
a rejont paea. Kement-man a erruas er bloa- i 
vez kenta ma savas sant .Villiau var an trôn 
(785)-. Ato eo bet ar c’hiz-man ; seulvui a | 

root, seulvui e vo goulennet diganeoc’h. Ato 
eo bet ive ar c’hiz, muioc’h pe nebeutoc’h, 
d’ar roueet galloudussa d’ober al lezen d’ar 
re vihanna. Bismark neket bet ar c’henta 
oc’h ober ar vicher-ze nag an Napoleon koz 
ken nebeut. Ar re oa karget da douch ar 
guiriou kustum evit Gharlemagn, a c’hou- 
lenne evit doare muioc’h-mui bep bloas. 
Kaer zo bea mad, dous ha patiant, dont a rer 
evelato da skuiza. Sant Villiau a garie ar 
peoc’h kals muioc’h eget ar brezel, mes ar 
bopl ne felle ket dezhan mui paea d’ar Frans. 
Unan a zaou a renket da ober; paea gant 
arc’hant pe baea gant ar c’hleze. Oc’hpenn- 
ze, na kaera tro a ioa ive da revus ar gui- 
riou kustum I 

Gharlemagn, d’ar mare-ze (784) , a rea 
brezel d’ar Saxonet e tu an anter-noz d’ar 
Frans. Breizis a zonjas en devoa ar roue 
braz aoualc’h da ober en tu-ze. Den na 
deuio, er bla-man, emezho, d’ober brezel 






l.y 



■ deomp. Ar c’houls so deuet eta da revus an 
taillou. En em drompla a reant : Gharle- 
magn, goude bea deuet a benn eus ar Saxo- 
net, o klevout e revuze Breizis an taillou, a 
zigassas ar general Andulph var ho c’hprf 
gant eun arme vad. 

Ar Vretouned, gantho er penn araok ho 
daou roue Milliau hag.Argant, a valeas eneb 
dezho. Sonjal aoualc’h a dlient e renkchent 
en em renta a benn fin an abaden. Ar Frans 
8 oa ouspen dek guech brassoc’h eget Breiz, 
hag he zoudardet desket mad a oa lorc’h 
ennho c’hoas da vea gouneet ar victor e pep 
leac’h. Mes allas ! pa ve hiskinet re an den, 
ne zell ket ato e pe leac’h lemmel. Neket ar 
gourach a vanke d’ar Vretouned. Oh I nan, 
no flijadur, er c’hontrol, a oa brezellekaat 
d’ar mare-ze. En dro-ma, ouspen-ze, ho 
devoa ar guir a du gantho ; mes an niver 
anezho a oa bihan ; unan ous daou da hirra, 
penos harpa ? 



Digitized by Google 




^ 41 -- 

An diou arme a en em gavas e kostez 
Guenod. Andulph, ganthan muioc’h a zou- 
dardet desket guelloc’h , a c’hounezas ar 
victor. Kals Bretouned a oue paket prizou- 
nierien hag en ho zouez ar roue Argant, eme 
an histor. Getu Breizis kondaonet adarre da 
bea an taillou. Eul loden eus ar brizouneu- 
rien a oue kasset beteg Gharlemagn ha der- 
c’hel a reas anezho ken a oue paet an taillou 
evel diagent. Konta a rear soken e chouraas 
goudeze ar roue Argant en arme Gharle- 
magn. An autrou Gallet a lavar e varvas e 
stourmad Roncevaux e kenver ar Spagn. 
Kement-man neket re sur. 

Goude ar victor gouneet gant Andulph, en 
hano Gharlemagn, e oue digasset da c’houarn 
Bro-Guened arc’hont gall Flodoald. Ar goard 
eus an douarou hag ar c’heriou all etre Br^z 
hag ar Frans a oue roet d’ar c’hont Guyon, 
Breizis , varlerc’h al lam tapet digant ar 
Fransisien, a zalc’has evel kent ho roueet, 

Ar memez bro a jomas dindan lezen sant i 
Villiau. Gharlemagn ne felle dezhan nemet ' 
reseo an taillou merket hag anzavet a bell ! 
zo. Beza e oa eun impaiaêr mad, leun a feiz. 

Ma kave da Vreizis e oa re vraz an taillou a 
renket da zevel bep bloas, neket hen eo a oa 
ar penn-kaoz a ze. Mes an dud lâkeat gant 
roueet ar Frans da zestum an arc’hant-se a 
c’houlenne muioc’h eget nebeutoc’h evit gel- 
lout loja eul loden vad en ho chacot o unan. 
Ouspen-ze, Breizis a zalc’he kement da vea 
libr, distag eus pep bro, m’ho divije gret 
brezel kentoc’h eget paea pell amzer d’an 
estrenn talvoudegez eur c’hochad spilliou. 
Neket ar pez a renkent da baea a zisplije 
c’hoas ar muia dezho, mes ar vez da renkout j 
paea d’an estrenn a lake anezho da goun- 
nari. Getu perak meur a veach e savent ho 1 
fenn hag e revuzent seac’h kass he G’houel- 
Mikeal da roue ar Frans. Ar vrezel ne rea 
tam aon ebet dezho. Goude eur stavad e 

vijent prest adarre d’en em ganna. Kerkent 
a ma vije klevet o voudal korn boud ar galv 
e Menez-Arhez hag er Menesiou-Du, ker- 
kent pep den en oad a leze he labour evit 
respont da c’halv ar roue eneb ar C’hallaouet. 
Ne glaskent morse gouzout pegen niverus e 
i^ije ho enebourien ; mes dao deus tu keit a 
na padeho zud. Evelse aliez, eleac’h gounid, 
tapent divar ho fri hag e renkent paea ar 
’ejou. Evit guir, Breiz-Izel n’eo ket bet 
ouneet morse da vad gant ar Frans. Kerne 
'eist oll a zalc’has ato huel he baniel dirak 
I estrenn. Broiou Guened, Roazon hag an 
lonét pe Vreiz-Huel a vije aliessoc’h dar- 
oet gant ar C’hallaouet hag a renkas 
ibla da genta da roueet Frans. E Breiz- 
I, ne zantet ket nemeur e oa eur roue e 
is. Ar bopl ne anaveze peurvuia nemet 
oue a oa e Quemper. 

reiz eta, goudestourmad Guened, a viras 
oue Milliau, he c’hustumou, he lezennou 

hag he frankis evel diagent. Pa oue kasset 
prizouneurien Breiz dirak Charlemagn, e oa 
dastumet al loden vrassa eus he bopl en dro 
dezhan evit ar c’honsaill braz a vije dalc’het 
bep bloas. E miz raae peurvuia, eo e c’halve 
Charlemagn d’he gaout an noblans, ar ve- 
leien, hag ar bopl, an nep anezho a garie 
dont. Eno ar roue a lavare ar pez en devoa 
gret cr bloavez tremonet, ar pez en devoa 
sonch da ober en amzer da zont. Ar veleien, 
an noblans hag ar bopl a rea ho goulennou, 
a lavare petra vije mad da ober, hag ar roue 
a zalc’he kont eus oll goulennou he bopl. An 
doare-ze d’en em glevet etre ar roue hag ar 
bopl a dalie ive, m’oar vad, kouls pe velloc’h 
eget ar c’his so brema da gas tud da Baris 
d’ober ho fenn o unan. 

Sant Villiau a rea evel ar roue Gharle- 
magn. P’an divije izom kuzul var eun affer 
vraz benak, ec’halve en dro dezhan ar bopl, 
an noblans hag ar vcleien. Daou a oar ato 

guelloc’h eget unan, ha seulvui a dud a vo- 

lontez vad assamblez, seulvui a sclerijen. 

Ma ne zastume ket bep bloas he bopl evel 

roue ar Frans, pep den a helle, pa garie, 

mont d’he gaout d’he balez e Quemper, e 

leac’h ma tremene an darnvuia eus he amzer. 

Guelet a reimp divezatoc’h en devoa ive eur 

palez all e Plounevez-Porzay hag eur maner 

e Lanmeur, Maner ar Veuzit. Mont a rea 

eur vech an amzer eus an eil d’egile, evit 

gellout en em renta kont guelloc’h eus ar 

pez a dremene en he rouantelez. Ne vije ket 

ar goardou o viret ous al labourer pe ous ar 

micherour paour da vont d’he gaout. Pep 

hini a helle ober he glemraou, he c’houlen- 

nou ous ar roue var eùn ha dichipot. Ar roue 

santel ho selaoue gant dousder, ho responte 

e brezounek, a c’houlenne kelou digantho 

eus ar parresiou tosla hag a rea pep tra evit 

unani guir an oll ha tenna er meas pep droul- 

Jans. Goassa pez a oa, an dud a renk huel 

3 * 

n’en em glevent ket ato aoualc’h etrezho a 
eneb an estrenn. An dispac’h, an trein a rea 
ar c’hont Guyon var harzou douar Breiz a 
dlije bea lakeat an oll brinzet d’en em unani • 
eneb dezhan. Mes red eo ive konta gantar 
voarizi. Ar roue Milliau en devoa enebourien 
beteg en he balez ; he vrassa enebour a oa 
he dosta kar, ho vreur Rivod. Rivod a oa 
inouet oc’h c’hedal he dro da zovel var an 
trôn. Kals a zonch dezho eo eun ebat bea ' 
roue pe impalaer. Ne velont nemet an tu 
alaouret eus ar vetalen, tu an henor, ar, bin- 
vidigez hag ar blijadur. En tu all e man ar 
skuisder, an nec’hamant, an dic’hout aliez 
hag ato an danjer da goll arvuez hag ar pez 
so goassoc’h da goll, an ene. N’eus fors, 
Rivod ne bade ket gant an ioul da lakaat ar 
gurunen var he benn. E leac’h eta sikour he 
vreur da renta eurus he genvroïs, e laka 
malloz Doue da goeza varn’ho ha varnez’harj 
en eu'r skuilla goad eur zant, 

'PEMPET PENNAD 



Maro sant Vllllau 

Pa vezomp eurus ha pa rentomp hon nessa 
eurus en dro deomp, bezit sur e vo digor en 
ho kenver eul lagad avius benak. An dud 
jalous a rei ho gualc’h evit distruja hor bon- 
heur hag hini ar re a rentomp eurus, evel 
pa deuffe an den avius da vea eurussoc’h dre 
valheur he nessa. Rivod a gave re eurus ar 
bopl, re eurus he vreur, re eurus an Ilis. Ar 
bopl a oa pinvidik a furnez hag a vadou. Ar 
gouliou gret gant stourmad Guened, gant ar 
vrezel malheurus-se goulennet gant ar bopl 
er bloavez kenta, a oa peurbare pell e oa. 
Ar feiz a greske' bemdez muioc’h-mui he 
grisiou etouez an dud. Ar peoc’h a renas a 
c’houdevez. Ar peoc’h hag ar feiz : cetu ar 

pez a ra eurustet eur bopl. Ar peoc’h a ro 
pinvidigez an douar, ar feiz a zalc’h an ho- 
nestis etoues an dud. Kement-se oll a rea ' 
displijadur da Rivod. Ar gouli gret d’he 
galon gant an avi a greske bemdez, a voade 
aliez, dirak an oll respet a zougct d’he vreur : 

An noblans oll hag ar brinset (eme Guers Milliau), 

D’ho roue ker mad 'zouge respet ; 

Karet e oa gant he oll bopl 
Nemet gaut an treitour Rivod. 

Rivod a oa den avius, 

Leun a ourgouill ha visius ; 

Uag a re poan en he galon 
Guelet sant Villiau var an trôn. 

Ourgouill hag avi I gant an daou glenved- \ 
se er galon, ez ear pell. An ourgouill a rea i 
da Rivod disprijout an oll, an avi a boulze | 
anezhan da bignat var an tron , n’eus forz 
dre be seurt hent. Eur reezoun all en devoa 
c'hoas d’en em zizober eus he vreur. 

Milliau a oa vertuzus, Rivod eñ em roet 

d’an oll dizursiou. Buez Milliau a gondaone 
he vuez. Ne helle kel ober aoualc’h he vo- 
lontez dirak ar skueriou mad a roe he vreur. 
Pa ve tost deomp eun den vertuzus, an dud 
fallakr a ve diezet. Ober a reint goab anez- 
han dre bep seurt kaketerez ; ha gousgoude 
santelez an den mad-se a viro outho d’en em 
ruilla ken dôn er fank, Evit Rivod, ar me- 
mez tra a errue. Ne oa ket eaz aoualc’h e 
kenver ar sked eus santelez Milliau. An dud 
fallakr ne garont ket ar sclerijen eus ar 
vertus. Dalla a ra ho daoulagad hag evel a 
lavar Guers sant Villiau : 

Rivod a gassea he vreur santel 
Evel Cain he vreur Ahel, 

Abalamour d’he vertusiou 
A gondaone he zizursiou. 

Ah ! cetu ni an dorn var ar glanven bro*- 
raan. Guelet a reomp brema perak an Ilis e 
deus roet da sant Villiau an hano a verzer. 
Eun merzer a zo eun den lakeat d’ar maro 

abalamour d’he feiz. Santelez Milliau ne leze 
mui Rivod da gouskad e peoc’h. Bep noz e 
tlie guelet en uvre ar respet a ziskueze dez- 
han an oll. Pa vije e penn Rivod ober eun 
dro gam benak, e vije ato var aon da gaout 
var he hent lagad he vreur. Ne helle ket 
herzel pelloc’h gant eur seurt buez. Mal- 
heurus, dilezet ha disprijet e oa e kenver 
Milliau. Milliau a zo eta a re var an douar ; 
mervel a renko. Evit pignat var an trôn-ze, 
termen eus he oll ioulou fall, e renko skuilla 
goad eur breur ; n’eus fors : he galon zo 
krenv aoualc’h, pe evit lavaret guell, fallakr 
aoualc’h evit se. Ghacha a rei var he gein 
droullans ar bopl a bez ; n’eus fors c’hoas : 
eur gurunen a dal ive droullans eur bopl. 
Dastum a rei var he benn kounnar Doue ha 
setansou spontussa an Ilis ; petra ra ze dez- 
han ? Rén a renk er bed-man var an dud a 
goude ma ne renfe ket assamblez gantho er 
bed-all ! Laza a rei he vreur ; ar gurunen a 

vo dezhan, mes eur gurunen labeet gant ar 
goad ha dastumet var bord an ifern. Popl 
eurus a Vreiz, en em breparit da zougen 
kaon. 

Er bloas seis kant daouzek ha pevar ugent 
(792) , ar roue Milliau en devoa dastumet 
he bopl en dro dezhan e kear Quemper. Izom 
en devoa, evit doare, da glevet kuzul he bopl 
var eun affer vraz benak. Getu aman var- 
lerc’h komzou ar Bollandistet var maro sant 
Villiau : « Instigante tandem maligno spi- 
ritu, septimo regni sui anno, dum conci- 
lium primatum ad utilitatem patriee pro- 
videndam fuisset congregatum , in ipso 
consilio Rivodus veniens , Meliavum fra- 
trem suum occidit , et pro eo regnare 
ccepit. » Rivod, trelatet he spered gant an 
diaoul, a lazas he vreur epad ar c’honsail 
braz savet ganthan evit mad ar vro, er seis- 

vet bloavez eus he c’houarnamant. 

* 

Pobes hardizegez abers Rivod ! Laza be 

vreur pa oa en dro dezhan he vignounet 
vrassa. C’hoant en devoa, m’oar vad, da 
spounta an oll gant eun taol ken trumm evit 
gellout buhannoc’h bea anaveet evel roue. 
Gousgoude ne gred ket laza anezhan dirak 
an oll. Mont a ra d’ar palez pa ouias e oa 
Milliau e unan, ha goulen a ra he vreur. Eur 
c’hleze a zo kuzet dindan he vantel. 

Milliau, dous evel eun oan ha laouen evel 
kustum, a ziskenn raktal heb douetans ebet 
eus ar pez a zo o vont da c’hoarveout. Ne 
vel ket ar gounnar o lugerni e lagad Rivod, 
ha ken humb), ken laouen a tra, e c’houlen 
diganthan petra zo a nevez. Va breur, eme 
Rivod, eun affer eus ar re vrassa am eus da 
lavaret deoc’h. Deomp en eun tu benak 
a gostez evit ma c’hellimp en em entent 
didrouz. N’en devoa ket kavet da genta ar 
fallagriez-se. Caïn ive, arok laza he vreur 
Abel , a lavaras dezhan mont ganthan a 
gostez, mont da bourmen var ar measjou 

« eaniiis decunbiUatum. » Rivod a oue 
c’hoas hardissoc’h eget Caïn : Caïn a oa 
muntrer epken, Rivod a oue eur muntrer 
sakrilach. 

Pa glevas sant Villiau hano eus eun affer 
vraz, he sonch kenta a oue mont d’an II is 
pe kentoc’h d’ar chapel d’ober he beden. He 
gustum a oa goulen da genta kuzul Doue en 
afferiou diez. Mont a ra eta d’ar chapel ha 
Rivod var he Ierc’h. An autrou Deric, cha- 
louni eus ilis Dol, eo a verk kement-man. 

Deomp da bourmen var ar meas, erae Caïn 
d’he vreur ; deomp da gozeal a gostez, eme 
Rivod da sant Villiau. Pebes henveledigez 
etre an daou zen fallakr ! Pebes henveledi- 
gez ive etre an daou oan divlam ha leun a 
fisians, Abel ha Milliau. Ho daou, a volontez 
vad, gant ar sonch d’ober plijadur, ez eont 
laouen d’ar maro heb er gouzout : ho daou, 
evel hor Zalver, e paeont evit pec’hejou ar re 
alK 

Erruet er chapel, dirak skeuden hor Zal- 
ver, dirak ar groas a bardon hag a varno, 
Rivod, heb lavaret grik eus he affer vraz, a 
denn he gleze. Sant Villiau a vel deustu ar 
maro azioc’h he benn. N’eus ket amzer da 
grial na da c’houlen sikour. Amzer en deus 
a veac’h da ginnig he ene da Zoue. Rivod en 
deus savet he gleze en ear ha gant eun taol 
nerzus e tistag he benn da eur zant, da eur 
roue, d’he vreur, d’eur merzer. 

Treitour, dinatur Rivod, kemmer a rez 
brema an teac’h ! Ghom-ta da zellet ous da 
labour, den fallakr ! Mes nan : ar gourach 
a p’eus bet da zibenna da vreur e leac’h 
santel, en eun taol-kont, evel eul laêr. Chom- 
ta da zellet ous he c’hoad o redek ; krog-ta 
er gurunen-ze; did eo, ha gouneet e peuz 
anezhi. Satan en devoa roet dezhan an nerz, 
ar fallagriez da laza he vreur hag ar galon 
a vank dezhan eur vech gret he dorfet. Allas ! 
sikour Satan a zo pellaat diouthan ; echu eo 

breman kevridi an diaoul ; ene Rivod a zo 
prenet ganthan. Satan a bella ha Doue a 
dosta. Penn Milliau distaget eus he c’hou- 
zoug ne goez ket d’an douar. Sant Villiau a 
grog en he benn gant he zorn deo ; ar goad 
a ziruill divar he c’houzouk hag eus he benn 
c’hoas buezek. Gant eun dorn nerzus hag 
harpet gant Doue e tiskuez he benn d’ar 
muntrer Rivod. Oh ! mirakl ar spontussa ! 
ar penn-ze a deu da gozeal evel a reas dive- 
zatoc’h hini sant Voelar. Lavaret a ra da 
Rivod : cetu aze ho labour, va breur. He 
lagad am-zigor gant eun ear a zousder a 
lavar : ho pardoni a ran, Rivod. 

Rivod nevel muinetra, negleo mui netra. 
Spourounet oll hag egaret e lamm dreist an 
treujou. Mont a ra da gaout he vignonet en 
eur grial eo maro ar roue. An oll a zant en 
ear, dreist oll er guel eus Rivod, ez eus 
erruet eur malheur braz benak. Klask a rer 
e pep leac’h ar roue Milliau, ha digoezet er 



Digilized by Google 




— 56 — 

chapel, ar servicheurien a vel eno, gant spont 
hag euz, eur c’horf dibennet hag eur c’hleze 
rusiet gant ar goad. 



C'HUEG’HVET PENNAD 



Kaon f$ret da eant Vllllau 

Cetu lazet ho roue karet da Vreizis. Ar 
c’lie!ou, evel eul luc’heden, a red dre gear 
Kemper ha tro var dro, ha raktal an dris- 
tidigez, evel eur vantel a gaon, a zo stignet 
var ar gear a bez. An Ilis a skuill daelou, ar 
paour a ouel, an oll zo e kaon. N’eus nemét 
eur gomz o koeza eus muzellou pep hini : 

Oh I va Doue, emezho, petra deuirap-ni da 
veza? Milliau, eal-mad ar bopl, a zo maro, 1 
hag ar muntrer Rivod a zo tost. An oll a 
zant a beleac’h e teu an torfet, ha den ne gred 
henvel Rivod a vouez huel, Rivod kriz ha 

treitour a zo brema ar mestr ; hag an den 
n’eus fors pegen fallakr e ve, a gav tud ato 
d’en em drei ganthan nemet e vo pinvidik, 
galloudek ha brokus. 

Goude kais a nec’hamant, e oue gret ar 
zonch da sebelia ar c’horf er palez. Lod a 
lavare tec’het buhan ha tec’het pell eus falla- 
griez Rivod. Petra virfe outhan, emezho, da 
glask en em zizober ive eus ar brinsez hag 
he mab Mcelar. Lod all a lavare ne gredche 
biken mont beteg eno. Ervez pep doare eta, 
korf sant Villiau a jomas eur pennad e Kem- 
per, eun devez pe zaou da nebeuta. 

Âr brinsez Aurilla zo beuzet en he daelou 
e kenver korf sant Villiau. Mantret ha sklas- 
set evel eur mean marbr, ne vel den o tont 
da skuilla dour benniget var gorf ar zant. 
Ne glev ket ar c’hlemmou truezus, ar c’hria- 
dennou soken eus ar bopl e kaon. Ne oar 
nemet gouela ; ne deus ket a nerz da glemm 
goude eun taol ken trumm. He daelou ebken 

a ra he feden ha redek a reont puill eus he 
daoulagad entanet. 

Sant Villiau, he benn distag eus he c’hou- 
zoug, a zo c’hoas evel laouen ous he bopl. 
Morse he sujidi n’ho devoa hen guelet ken 
kaer a ma oa var he vele a gaon. He benn 
hag he c’houzoug dic’hoad a zo guenn evel 
an erc’h ha sklerijennet gant eur gened eus 
an env. Lavaret a rafac’h e kemmer truez 
ous he bopl, truez ous he bried hag ous he 
vugelik Moelar. 

Moelar, bugelik seis vloaz, a zo ive er 
chapel-kaon. Gervel a ra he dad, hag he 
dad ne respoiit mui. Gervel a ra he vam, 
hag he vam a jom mantret. Diskuez a ra 
karantez d’an eil ha d’egile, hag hini anezho 
ne ra seblant anezhaii. Klevet a ra gouela, ^ 
klevet a ra krial en dro dezhan, hag ar bu-j 
gel ive a en em daol da ouela. Eur servicherj 
a laka anezhan d’an daoulin, a groas dezhan 
he zaouarn, ha neuze ar c’hraouadur paour 

a deu da gompren n’en deus tad ebet mui 
var an douar. 

Oh! c’hui oll a zo ho kalon duet gant ar 
voarizi, deuit brema da velet ar frouez eus ar 
c’hlenved a grign ho kalon. Deuit da velet 
eur roue madelezus dreist, lazet gant eur 
breur avius. Deuit da velet eur rouanez, 
deac’h c’hoasken eurus ha ker laouen, hirio 
ker glac’haret ha da viken ampoezonet he 
buez. Deuit da velet eur prins iaouank, espe- 
rans eur bobl, hirio minoret hag e danjer 
he vuez e ti he dad. 

Piou a helfe lavaret an oll dizursiou a laka 
an avi er bed-man? Ar goad kenta a redas 
eus goaziet eun den, a oue skuillet gant eun 
den avius, Caïn ne oa nemet avius, Abel ne 
oa nemet divlam evel sant Villiau. David a 
oa eur roue karet gant he bopl ha karet 
gant Doue. An avi a ziskenn en he galon ; 
koll a ra he zinamdet, koeza a ra en eur 
pec’het bras dre avi, skuilla a ra goad unan 

eus he vella servicheurien en arme. Ar pa- 
triarch Jacob en devoa daouzek kraouadur; 
ar furra anezho a oa Joseph. An avi a laka 
ive he vreudeur da verza Joseph. Ma klas- 
komp c’hoas huelloc’h, ma savomp hon 
daoulagad beteg ar G’halvar, piou a velomp 
eno? Hor Zalver crucifiet. 

Ha piou en deus crucifiet anezhan? Da ' 
genta, ar Scribet hag ar Pharizianel dre 
avi, dre jalouzi. Ar goad eo a veler peurvuia 
varlerc’h'an avi. Diouallomp eta hor c’ha- 
lonou eus eur louzaouen ker fall. 

Ar bopl a glevas buhan ar c’helou man- 
trus eus maro ho roue. Eus an eil kear 
d’eben, ar brud a redas evel eul luc’heden. 
Pep den a ankounac’hea he joaiou hag he 
ankeniou evit sonjal ebken en torfet c’hoar- 
veet. Seis vloas eurusdet so echu evit ar 
bopl. An anken, ar glac’har, so merket var 
bizach an oll. Ha c’hoas an aon da vea 
tamallet, an aon da vea diskuillet da Rivod, 

a ra da veur a valloz chom var ar muzel- 
lou. 

Rouantelez Milliau ne oa ket euz ar re 
vrassa. Eaz e oue da gals eus he sujidi 
mont beteg ar C’hoz-Yeaudet da zeiz he 
enterramant (1). Ne falvezas ket d’ar brin- 
sez Aurilla ha d’he mignonet lezel ar c’horf 
e Kemper en tu all da zaou pe dri dervez. 
Mall ho devoa da beliaat gant relegou ar 
zant eus leac’h an torfet hag eus douar an 
torfetour. Ar c’hont Gommor eus a Lanmeur, 
breur-kaer da sant Villiau, a bede ar brinsez 
ha kement hini hen heuilje da zont var he - 
zouar, gant he zenzor, gant korf ar zant. 
Eno e vijent e savete hag e c’heljent e peoc’h 
ha d’hp giz ober al lidou kaon d’ar merzer. 
Kathedral ar Goz-Yeaudet a oue choazet evel 



(1) Divezaloc’h e livirin eur gerik benak eus ar 
gear goz-se a zo bet ker brudet e pep amzer. Aoualc h 
e vo gouzout, a vrema, e ma e kenver Lannioii, e 
parrez Ploulec’h, var bord ar mor. 

4 

al leac'h dereata da reseo relegou sant Vil- 
liau. Guelet e oue da zeis an enterramant pe- 
gement e oa karet ho roue gant ar bopl. 
Leonis, Tregeris, ha Kernevis adalek ar 
Menesiou-Du beteg ar Mor-Braz, a deue a 
vandennou. Eur vech erruet e kear, pebes 
mall da velet an arched ! A strolladou e 
teuent d’ar palez, sioul ha glac’haret. 

Pa deuas an heur eus ar sao-korf, oll 
veleien kear, an oll veleien eus tro var dro, 
ar menec’h, ar relijiuzet, an Autrou ’n Eskop 
ar Yeaudet, a deuas d’hen digemmer. Diez e 
ve lavaret ar c’hlemmou, ar c’heuz dispar a 
zavas etouez an oll pa gemmeras ar c’horf 
hent an ilis. Mes piou a helfe rei da anaoul 
ar c’hri mantrus a oue klevet pa oue disken- 
net ar c’horf er bez. Beleien, menec’h, sou- 
dardet, tud a justis, servicheurien ha sujidi, 
an oll a ouele, gualc’h ho c’halon. Den ne 
helle mui derc’hel ganthan arc’heuz guirion 
a oa en he greiz. 

Pried sant Villiau, ôtouez kement a c’hla- 
c’har, a zo evel anter-varo. Guerz koz sant 
Vcelar a ziskuez anezhi deomp er stad-se : 

Houma, ar brinsez Aurilla, 

A zo dinerz, mervel a ra, 

O velet eur seurt trahizon 
Erruet lieb occïsion. 

He c’halon a rann gant glac’har, 

Pa zonch en he mab Mcclar. 

Klevet a ra mouez ar brinset 
011, a eur vouez o lavaret : 

« Adieu d’ho mestr ha d’ho roue. » 

Oh ! pebes malheur ! va Doue. 

Assamblez gant ar roue’ Milliau, e oue 
enterret, evit eur pennad mad a amzer, eu- 
rusted Breiz, he feoc’h, he henor. Doue a 
gastiz aliez ar bopliou evit torfejôu ho mis- 
tri. Rivod, den fallakr, ne helle beza nemet 
eur roue fall. 

Moelar a z6 c^hoas var hent Rivod ; lazet 
e vo ive. Mes Doue a gemmero divezatoc’h 

truez ouz Breiz. Ar bopl a zo divlam, ar 
bopl a zalc’h d’he feiz. Doue a roio dezhan 
Lez-Breiz ha Nomenoe hag e c’heuill an 
daou zen-man e kavo adarre hent an henor 
hag al lealdet. 



SEIZVET PENNAD 



Mirukluu sant Villlau 

Ar zent a ra henor da Zoue dre ho buez. 
Sant Villiau en devoa meulet ha lakeat meuli 
Doue. Ra vo meulet hano Doue gant an oll, 
cetu ioul ar zent. Sanctificetur nomen tuum. 
Sant Villiau a roas he oll nerz, he vuez oll 
evit henori ha lakaat henori Doue. Brezel a 
reas d’ar pec’hed, distruja a reas anezhan 
en he galon, ha klask a reas distruja ar 
pec’hed e kalonou an oll. Kalonou ar zent 
a zo evel lamprou pe kleuzeuriou karget 

euz heol divin karantez Doue. N’ho deus 
nemet eur volontez : lakaat an tan eus a 
garantez Doue da gregi dre oll. « Deuet hon, 
eme hor Salver, da zigas an tan var ar bed- 
man, an tan divin eus ar garantez kristen. 
Sant Villiau a gemmeras ar goms-se evel eur 
gourc’hemen gret evithan, evel al labour 
lezet ganthan da ober en Iie rouanlelez. He 
c’haIIoud en deus gret evit skigna karantez 
Doue etouez he sujidi, ha cetu perak Doue a 
roas dezhan eur gurunen a driomph en envou 
hag eur gurunen a c^hloar dirag an dud. 

Ma ra ar zent henor da Zoue, Doue ive a 
ra henor d’ar zent. Ober a ra henor d’ar 
zent dre ar galloud a ro dezho da ober mira- 
klou ha da c’hounid eneou da Jesus-Ghrist. 



Kass a ra a bell ar brud eus ho vertusiou, 
ha renta a ra ive enorus ho besiou dre ar 



vertus mirakulus a stag outho. Salaùn ar- 
füll, paour dinam ha dilezet, so hirio muioc’h 



anaveet eget an oll dud galloudus he 

amzer. Ma ne zao ket ar ieot en dro da ve- 
siou an dud galloudus abalamour d’ar soursi 
a gemmerer anezho, ne veler ket ive eur 
fourdelizen gaer o sevel eus ho besiou evel 
an hini a zavas a dreuz ar mean glaz dister 
a guze relegou paour keaz ar Folgoat. 

Eus kement roue zo bet e Breiz, ar muia 
anaveet, ar muia karet, m’oar vad, ha dre 
zur ar muia henoret, eo het sant Villiau. Ar 
hopl a vcül he hano, ha goude na oueffe na 
lenn na scriva. Pcder harrez vraz ho deus 
choazet anezhan cvit patroun : Guimilliau ha 
Plounevez-Porzny en eskopti Kemper, Plou- 
milliau en eskopti Sant-Briec, ha Plumeliau 
en eskopti Guened. 

Doue a ziskuezas pegen santel e oa Mil- 
liau, en eur rei d'he relegou ar vertus d’ober 
miraklou. Ar miraklou gret gant eun den 
goude he varo eo an testeni guella eus he 
santelez. An den, epad he vuez, ne oar ket a 
dra zur pe hen a zo din da vea karet pe hen 

a zo din da vea kasseat gant Doue. Doue 
epken a anavez mad aoualc’h an den. Getu 
perak ne dleomp ket barn re vuhan hon 
nessa goude he varo. Mes pa deu Doue d’ober 
miraklou e kenver bez eun den, e c’hellomp 
anaout a dra zur santelez an den a zo eno 
besiet. Ar merk-se ker skedus aberz Doue 
ne hell ket hon trompla. 

Korf sant Villiau, besiet en ilis cathedral 
ar Yeaudet, a roas leac’h da Zoue d’ober 
meur a virakl en he hano. Getu aman ar 
c’homzou a verk deomp santelez Milliau er ■ 
scridou kavet gant an Tad Dupaz : « Mira- 
cula autom ac virtutum iiisigna quBC per 
eum Dominùs operatur, jjatefaciunt cujus 
meriti vir iste esctitorit, etsi fiuic operi inse-’ 
renda rninirne jmtavi. » « Ar miraklou a 
reas Doue en hano sant Villiau a ziskuez 
deomp peger braz e oa santelez ar roue-man 
dirazhan. N’eo ket fellet dinn ho merka er 
scrid-man. » 

Poanius eo guelet ne ve ket bet falvezet 
d’an Tad Du Paz merka deomp en he scrid 
ar miraklou gret gant sant Villiau. Ne heller 
ket lakaat re a sclerijen en dro d’ar zent, na 
re a fleur en ho c’hurunen. Tevel ar miraklou 
guirion great gant eur zant, neket renta 
henor dezhan eo. Guelloc’h en deus gret an 
Tad Du Paz evit sant Moelar. Merka a ra 
deomp plean an darn-vuia eus ar miraklou 
great gant-han, ha sant Villiau a bardono 
eaz dezhah an ankounac’ha eus he re e-unan 
evit ar boan en deus kemmeret da skriva 
penn da benn ar miraklou great gant he 
vab santel. Ouspen-ze, en em gonsoli a hel- 
lomp en eur vclet an Tad Du Paz ker dizonch 
e kenver sant Villiau. He scridou a lavar da ’ 
vihana e reas sant Villiau kals miraklou 
goude he varo, ha guelet a reomp sklear 
n’eo ket c’hoas diverret he c’halloud. Pet ha 
pel all n’ho deus ket resevet ar iec'het eii 
eur bedi anezhan. E parrez Guimilliau e 

peder sant Villiau evit bea pareet eus an 
iskiji. Eva a rear dour eus he feunteun a zo 
tost d’ar bourk, var hent Lambaol, e kenver 
Pont an hent houarn. Pedi a rear goude-ze 
anezhan gant feiz, ha kals, em anaoudegez, 
a zo bet pareet buhan pe raktal soken eus 
eun diezamant ker braz. Pegement a brez n’ho 
deuz ket ar mammou kristen eus tro var dro 
da vont da gerc’het dour eus feunteun sant 
Villiau, pa deu an iskiji vardro ho bugale! 
Hennez eo ar c’henta remed a glaskont evit 
parea anezho eus eur c’hlenved hag a laka 
ho bugale da vea ken egas. An dud vras, ho- 
unan, a deu ive da eva, a bell hag a dost, 
eus feunteun sant Villiau, evit parea eus an 
iskiji. Guella medeusin a gavont evit-se hag 
ive an digoustussa eo c’hoas sant Villiau. 

Piou a hello niveri, a hent-all, an oll 
c’hrasou, ken evit ar c’horf, ken evit an ene, 
a zo bet resevet en hano sant Villiau. Doue 
epken her goar. Eun dra zo hag am eus 

sonjet ennhi alies : Doue, evit lakaat ar zènt 
oll da vea anaveet bag henoret, en deus roet 
be c’halloud mirakulus da bep hini anezho. 
Kals klenvejou, kals diezamanchou a zo o 
c’hoari an dro d’an den epad he vuez. N’eus 
mempr ebet, na goazen ebet en den paour, a 
ne deffe ket he foan. Getu perak Doue en 
deus rôet ar galloud da bep sant da barea 
eus eur c’hlenved benak. Unan a bareo eus 
an drouk-koste, unan all eus ai* boan izili, 
eun all eus an dersien, hag evelse n’eus 
sant ebet a ne ve ket izom anezhan. Bo-. 
lontez Doue, d’am zonch, en eur renka 
an traou evclse, eo ma ve muioc’h anaveet 
ha muioc’h pedet ar zent. Dirak Doue n’eus 
sant bihan ebet. G’hoant eh deus e ve heno- 
ret ar zent oll. Loden sant Villiau eo parea 
eus an iskiji. Guelet a reimp divezatOc’h 
pehini eo loden sant Voelar abers madelez 
Doue e kenver an dud. A dost hag a bell, 
eus kostez Lesneven dreist oll, e teu offrân- 

sou da sant Villiaii a eiieb an iskiji. Lod a 
lavai*o marteze evelhen : « Sant Villiau n’eo 
ket lakeat e renk ar zent gant an Ilis, en eur 
ger, n’eo ket bet canonizet. » (Nan. zur ; 
mes, evit trouc’ha berr, pet eus sent Breiz 
a zo bet canonizet?) Her gouzout a rit? 
Daou epken, sant Guillou ha sant Yvon po 
sant Eozen, patron Treger ha Tregeriad 
e-unan. An dra-zo na vir ket na ve oll zent 
Breiz guir zent. Resevet int bet oll evel sent 
gant an Ilis, hano a zo anezho oll er breviel 
hag en offern, pedet int gant ar bopl, ha 
reseo a reomp an oll grassou hor beuz izom, 
en ho hano. -Hirio e karer kals chipotal ; 
mes en hano Doue na chipotomp ket var ar 
poent-man. Na deuomp ket da vea figussoc’h 
eget Doue. Doue a gar an oll zent, a laka 
grassou etre ho daouarn evit skuill varnomp ; 
a ro dezho, goude ho maro, an donezon a 
viraklou. Daoust a fors a ra deomp eus pe 
seurt dorn e teui deomp ar grasou hor beuz 

izom anezho, nemet ec’h en em gavint? 
Daoust hag ar zent oll n’intket mignonet da 
Zoue? 

Pedomp eta oll zent Breiz, hor breudeur, 
hor brassa raignonet e kenver Doue goude 
Jesus hag ar Verc’hez. 

Doue en deuz lakeat sent da zevel en hon 
touez evit bea hor skuer var an douar hag 
hon alvocadet en envou. Malheur d’ar Brei- 
zad a ve direspet e kenver sent Breiz. Deski 
a raffe, divar he goust e-unan, an istini, ar 
garantez en deus Doue evitho. Oh I nan ; ni 
bedo sent Breiz evit derc’hel d’ho feiz. Ni 
ho fedo deis ha noz evit en em gaout gantho 
er baradoz. 

EIZVET PENNAD 



I*enos lienori sanC Villlau lio sant llflolar 

Ar guella doare da henori ar zent eo ato 
kerameret skuer var ho buez ha bale var ho 
roudüu. Hennez eo ive an tu guella da vea 
selaouet gantho. Doue a ra ato pep tra evit 
he c’hloar; ar miraklou gret gant Doue pe 
dre zaouarn ar zent a vez ato gret evit 
lakaat hano Doue da vea muioc’h meulet. 
Ar rniraklou a erru eh amzer-man e Lourd, 
dre c’halloud an Itron-Varia, n’int ket gret 
epken evit an dud a reseo eno ar pare. Great 
int dreist-oll evit an dud diteiz, da rei dezho 
ar feiz, evit an dud falgalounet, da rei dezho 
an nerz; evit an dud digaloun, da rei dezho 
karantez evit Doue hag ho nessa. 

Miraklou ha vertusiou ar zent a zo ive 

5 

eun heritach evit an oll gristenien. Deomp 
eo da lakaat an heritach-se da dalvezout 
evit ar baradoz. 

Ar vertusiou a velomp o para dreist ar 
re all e buez sant Villiau eo he garantez evit 
Doue hag he nessa, he zousder e kenver an 
oll, he vadelez evit he servicheurien , he 
batiantet, he lealdet. 

He batiantet I Pegement n’hen dèus ket bet 
da c’houzanv gant he vreur Rivod. Guelet a 
rea he galon fall, ha Milliau a zigemmere 
ato he gomzou gant dousder hag a glaske 
en doare-ze reizaat an tigr-se ken didruez. 

He lealdet! Pegen diez ne oa ket dezhan 
beza leal e kenver an oll gant eur breur 
avius, ourgouillus ha ne c’houlenne ket guell 
eget reseo ann oll henoriou hag en em lakaat 
dreist an oll lezennou. 

He zousder! Lezel a rea an oll da dostaad 
outhan, ha ma vije dreist-oll laouen ous 
unan benak, e oa ous ar paour, ous ar vino- 

ret, ous an dud nec’het en ho afferiou. Ho 
roue a vije ho alvokad hag ho madoberour 
assambles. Rei a rea dezho sklerijen ha si- 
kour evit en em denna e meaz a affer. 

He vadelez! Eun tad e oa evit ar paour 
hag he servicheurien. An urs a oa da rei 
eun dra benak da gement paour a deuje. 
Bemdez añ or a vije digor evitho hag hini 
anezho ne gleve ar goms ankenius-ma. « Ne 
ma ket hirio an devez da rei. » D’he servi- 
cheurien e roe skuer vad ha kelennadurez 
vad. Na leoudouet, na koms udur ne vije 
klevet en he di. En eur ger, he balez a ioa 
renket evel eun ti e guirionez kristen eleac’h 
ma ema ato Doue er penn eus a bep tra. 

Eveld’han karomp ar batiantet hag an 
dousder ; eveld’han bezomp leal e kenver an 
oll ha madelezus d’ar paour. Karantez ar 
paour a zo eur sin eus a garantez Doue er 
galon. Ouspen-ze, rei aluzen eo dastum aour. 
Ar pinvidik a ro bara, ar paour a ro he 

beden ; piou a ro ai* muia? Eurus an ti a ra 
ato digeminer mad d’ar beorien! Ho elez 
mad a lezo var ho lerc’h muioc’li eget na vo 
roet dezho. 

Lezel a reint da goeza eus ho diouaskell 
bennosiou Doue deuet gantho eus an envou ; 
lezel a reint iec’het ha furnez evit bugale an 
ti, ha bonheur da lakaat pep tra da dalve- 
zoul. 

Dreist pep tra^ eur vech c’hoas, pellaomp 

eus hon tiegesiou ar clirisien fall eus an 

avi , penn-kaos eus maro Milliau ha Mcelar. 

Euruz ar barrez e leac’h ina c’henem gleo an 

oll familliou ! Falla louzaouen a helfe da 

zevel en ho touarou eo louzaouen an avi. 

\ 

Evel an dour a lac’h an tan, evelse ive an 
avi a laz ar garantez etre amezeien. An avi 
a zigas ienien, ar ienien ar guall-gomzou, 
ar guall-gomzou an drouk-oberou, ar falla- 
griez a zigas procezou. E c’heul ar procezou 
e man ato an drouillansou padus, ar reviu 

aliez, an dizhenor avisiou. Dalc’hit' sonch 
mad eus lavar guirion ar re goz : an unva- 
niez, emezho, eo an nerz. An emgleo vad eo 
ar bonheur hag ar binvidigez. Pe seurt 
eurustet , m’her goulen diganeoc’h , ho 
deveus var an douar-man amezeien hag a 
dremen bemdez an eil abiou d’egile heb en em 
gozeal. Klask a reint, sur aoualc’h, noazout 
an eil d’eguile. N’eus mean harz ebet hag a 
virfe ous trouz etrezho. Ato e vezint, evel 
Rivod, tenval ho fenn ha tro en ho spered 
evit essa dont a benn eus eun taol fall 
benak. Ar re goz ne hellint ket en em velet 
hag ar vugale dre-ze ne hellint ket en em 
anduri. Diou gostezen a vo e ker, ha cetu eur 
geriad tud en drubuill ato hag en difisians 
abalamour n’en em glever ket. Malheurus e 
lakan ar seurt tud-se er bed-man da c’hedal 
lïia renkint renta kont da Zoue eus ar gas- 
.so ni zo etrezho. 

Meur a zoare all zo c’hoas da henori sant 

Villiau ha sant Moelar. Ne verkin aman 
nemet diou : rei d’ar vugale an hanoiou 
Milliau ha Moelar, ha tremen gant devosion,e 
karantez Doue, an dervesiou ma rer ho far- 
don. E Treger, red mad eo hen lavaret, eo 
kals stankoc’h an hanoiou a Villiau hag a 
Voelar eget e Leon hag e Kerne. Gousgoude 
an daou zant-man ho deus skuillet ingal 
aoualc’h ho madelezou var ar vro oll. Ar 
parrosiou da vihana a zo dediet da sant Vil- 
liau pe da sant Moelar a dlefe gant muioc’h 
a rsezoun c’hoas lakaat ho bugale da zougen 
hano ar zant Patroun. Aliez ho p’eus lavaret 
ha klevet lavaret n’eus hano fall ebet ; rak 
an oll hanoiou roet d’ar vugale gristen a zo 
bet douget gant eur sant benag. Perak eta 
dilezel hanoiou sent Breiz? 

Daoust hag an hanoiou-ze n’int ket bre- 
zounek ? Pere a vo ’ta neuze ? Gant plijadur 
e velan e tizroer eun tamik var ar poent-man, 

ha sur hon e ielo c’hoas var gresk an ha- 
noiou a Villiau hag ha Voelar e Breiz. 

Eun dra c’hoas hag a raffe plijadur d'an 
daou zant-man, hag a ve er memez amzer 
talvoudek evidoc’h, eo tremen devesiou ho 
fardoniou gant eur guir devosion. Mont d’eur 
pardon eo mont da bardouna, ha petra eo 
mont da bardouna? Mont da bardouna eo 
mont. da c’houIen pardoun ; pardon eus an 
oll pec’hejou tremenet ha grassou nevez evit 
derc’hel e gras Doue. Petra da sonjal eta eus 
an dud-se a ia d’eur pardon evit kemmeret 
ho flijadur, evit guelet nevezentiou ; evit 
guelet ha bea guelet? Sonjal a hellit ez int 
kristenien baour. Evitho ar pardon a zo er 
meaz an Ilis, eleac’h evit ar guir pardoneu- 
rien ar pardon a zo ec’hars treid an auteriou. 

Mez a reont d’ar zant Patron eleac’h renta 
henor dezhan ; an davarn eo an templ evitho 
ha nan mui an Ilis. Dastum a reont eur 

zamrn nevez a bec’hejou pell diouc’h beza 
pardonet. 

Pa z’id d’eur pardon braz bcnak, evel da ' 
bardon Remengol, ar Folgoat, ar Yeaudet, 
Guengain pe santez Anna-Vened, e velit eno 
eur vanden beorien goloet a bep seurt gou- 
liou. Kaout a reont aluzen evit izornou ar 
c’horf. Eneou ar gristenien a ia da bardouna 
a zo ive goloet a bep seurt gouliou; lod 
gant gouli an enkrez, lod all gant gouli ar 
pec’het. Ma z’eont da bardouna gant eur 
guir fisians hag eur guir glac’har e kavont 
aluzen evit pep izom eus ho eiieou. Mes 
siouaz ! ar pardoniou, prestik aoualc’h, ne 
vintrnuidizhenveleusarfoariou tud iaouank. 

. Ar soniou eus an Ilis ne verkont mui an heur, 
evit kals so , da vont d’ar pardon , nag an 
heol ken nebeut en eur guzat, ne verk mui 
an heur da zont d’ar gear. A c’hoas e levirint 
^ e vezint bet er pardon, digarez raa vezint bel 
var ar blasen pe eii davarn I 

Ne hellan ket 'miret da scriva aman, en 
eur achui ar pennad-man, ar geriou diveza 
eus kantik kos sant Villiau. Lavaret a reint 
deomp, guelloc’h eget pep koms all, penos e 
tleomp henori eur zant Palroun deiz he 
c’houel. 



Bczit soncli eus lio Tad santMilliau, 
Bozit sonch e tougit he liano ; 

Lakit cvez o nep fesson 
Da dizhenori ho Patroun. 

Rak evit henori ar zent 

Eo red mad heuilla piz ho hent ; 

Miret mad lezennou Doue, 

Kassaat ar pec’het eveldhe. 

Lezomp eta ar blasphemou, 
Leoudouet, drouk-pedennou ; 

Ilag implijomp hon teod, nos-de, 

Da bedi, da veuli Doue. 

Dilezomp a grenn ar vizou, 

Atï dansou hag an ebatou ; 

A1 lubricite, an avi, 

Ar goler, hag ar vesventi. 

An Aulrou sant Villiau hon tad 
A vo neuze hon alvokad, 

Pa remerko he vugale 
O kundui raad ho hue. 

Oh ! c’hui Roue hon tadou koz, sant Vil- 
liau hor zantPatroun, eus bar an envou roit 
ho pennoz d’ho pugale a Vreiz. Parea a rit 
ar gouliou a ra d’an den fulor ar goad ; 
pareit ive ar gouliou a ra d’hon ene an avi 
hag ar vesventi, an eil pec’het originel-ma 
evit ar Vretouned. Divar an auteriou, evel 
guechall divar ho trôn, en ho torn goalen 
ar Roue, renit bepred ho kenvrois var hent 
ar baradoz ha pellait diouzomp goalinier 
Doue. 

Mignon eternel da Zoue, ha breur-sant ar 
Vretouned, lakit en hor c’halonou ar garan- 
tez birvidik ho p’eus bet evit ar vertus kaer, 
evit al lealdet hag ar paour. Dre ar burete e 
vevimp a zirak Doue evel Elez, dre al lealdet, 
an unvaniez hag an aluzen e vevimp oll as- 

semblez evel guir vreudeur,da c’hedal mont 
ive d’an envou da veuli Doue ganeoc’h. 



NAVET PENNAD 



Guere koz sant 'Vllliau 

Gret gant eur beleg a eskopti Treger er bloas 
mil eis kant nao (1809). 

• » 

Ar heur-vad am eus bet da gaout Guers 

koz sant Villiau, gret brema zo dek vloas ha 
triugent. Eun dever eo evidon scriva anezhi 
aman penn da benn, rak ar guersiou koz a 
zo eun eccleo guirion eus an amzeriou tre- 
menet. Ne m’eus chenchet er verz-man 
nemet eur gerik benak, re dost kar d’ar 
gallek. Getu hi aman : 

Kanomp ni oll gant joausdet 
Eur c'hantik nevez a zo gret 
Evit henori sant Villiau, 

Patron a barrez Ploumilliau. 

Spereil Saiitel, ni lio siippli, 

Ha c’lmi ivo Guerc’liez Vari, 
Roitdiiin sklerijeii da ziskucz 
Ar zantelez eus !ie vuez. 

Sant Villiau ganeonip henoret, 

E Breiz-Izel a oue ganet 
Var dro ar hloavcz seis kantvet 
Goude maro Salver ar bcd. 

Sant Villiau a oa ginidik 
A ligncz huel ha pinvidil^; 

He dad Budik a oa roue 
D’ar Vrclouiied en amzer-ze. 

Budik en devoa daou vugel, 

Mes en ho biiez dizhenvel ; 

Milliau devot, leun a rurnez 
Rivod avius ha didruez. 

Pa oa Milliau crru en oad 
E oue rouc varlerc h he dad, 

Ken abalamour d’he furnez 
D'he skiant vraz ha d’he santelez. 

Kemmeret a eure da bried 
Eur verc h raeurbet fur ha parfet 
Eus al lignez an huela, 
llanvet ar brin.sez Aurilla. 

Etre ina vevcliont assamblez 
Er stad eus ar briadelez, 

N’ho devoe nemet eur bugel, 
Müelar prins devot ha santel. 

Ue dad ha" he vam a veve 
Ho daou e doujans Doue ; 

Bemdez e kreskent e grasou 
E santclez, e vertusiou. 

Milliau oue seis vloas var an trùn, 
Leun a leiz hag hunibl a galon ; 
llag he skuer meurbet a bonlse 
An ol! da servicha Doue. 

Evel galloud ar rouane 
A deu deziio digant Doue, 

Gouarn a eure he sujedet 
Gant karanlez ha lealdet. 

Diskrisienna ’rê ar visou, 

Sevel hiiel ar vertusiou ; 

Ober a rea, dre he soursi, 

Kenta justis da bep hini. 

Hen oa tad an oll vinorct, 
Difennour an intanvezet ; 

D‘ar beorien oa truezus 

Dre i^na z’int memprou da Jesus. 

He garantez oa aketuz 
Da renta he bopl eurus, 

Ilag an oll a veule Doue 
Ma oa ker santel ho roue. 

An noblans hag an oll brinset 
D’eur roue ker mad 'zouge respet ; 
Karet e oa gant an oll bopl 
Nemet gant an treitour Rivod. 

Rivod a oa deriwisius, 

Leun a ourgouiü hag avius, 

Hag a rê poan en he galon 
Guelet sant Villiau var an trôn. 

Kassaat a rea he vreur santel 
Evel Cain he vreur Abel, 
Abalamour d’he vertusiou 
A gondaone he zizursiou. 

Rivod, siouas ! sur, a veve 
Heb feiz na doujans Doue ; 

Ne zonje, en noz hag en de, 

Nemet er gurunen a roue. 

Ne helle pignat var an trôn 
Nemet siouas 1 dre drahizon, 

O skuill evel eur malheurus 
Ar goad eus he vreur vertuzus. 

Mes piou benak so possedet 
He galon gant an drouk-spered, 

Ne deu ket buhan da spounta 
'Rak ar c’hrimou an euzusa. 

Rivod, he galon possedet, 

Gant an diaoul a bouls d'an torfet, 

A ia d’ar palez var an heur 
E sonch mad da laza he vreur. 

Eur vech crruet er palez 
E kuz brao he fallagriez, 

Ha Milliau ne oa ket var c’hed 
Da reseo eun taol diremed. 

Va breur, eme an den didruez, 

Me m’eus eun afTer so diez 
Da zisplega d’ho majeste : 

Deomp en tu benak a goste. 

Pa oant eat ho daou a goste 
E leac’h ne oa den memet-he 
Rivod neuze gant he zabren 
Ha droc’h d’he vreur santel, he benn. 

Getu penos e oue lazet 
Milliau gant he vreur milliget ; 

Ar vertus a zo peurvuia 
Gual-gasset gant an dud falla. 

Pa oue klevet eur seurt kelou 
Ne oue dre oll nemet kanvou ; 
Braz ha bihan a oue rannet 
Ho c’halonou dre an torfet. 

An eil a lavar d’egile : 

Maro eo Milliau hon roue, 

Maro ar zant, maro hon tad 
Deomp*ni oll pebes kaloiiad ! 

Credi ’ra(Tac'h ve contantet 
Hivod goude cur seurt lorfet ; 

Mes ar bec’heurien kaledet, 

E leac’h chench, a voassa bepred. 

Rivod fallakr ha dinatur 
Ne vo contant, na mestr da zur, 
Ken an dovo lazet ive 
Ar prins Moelar, mab ar roue. 

Counid a eure tud dizoue 
En cur bromelti kals a leve ; 

Hag hi a lazas e Lanmeur 
He niz propr, mab unik he vreur. 

Cetu aze e pe feson 
üpignas llivod var an trôn ; 

Mes Rivod hag he gonsortet 
A zo maro en ho fec’hct. 




80 



Sant Villiau hag he vab Mcelar 
A zo ho daou e reii er gloar, 

Ila Doue dre ho vertusiou 
En deus gret kals a viraklou. 

An histor a Vues ar Zctu 
A vcrk hag a ro da entent 
E oue sant Villiau enterret 
En ilis veur ar Yeaudet (1). 

Ilervez ar cMmstum ancien 
Commun etouez ar gristenien, 

Sant Villiau zo bet hanvet 
Merzer santel ar Yeaudet. 

Parissioniz a Plourailliau (pe Guimilliau) 

Bezit devot da sant Villiau ; 

C hui eo Ii6 bopl muia karet, 

Ilenorit-hen gant pep respet. 

Bet sonch en ho lad sant Villiau ; 

Bet sonch e tougit hc hano ; 

Lakit evez e nep feson 
Da zizhenori ho patron. 

(i) An hano-ze, ar Yeandct, a dcue d’ar gear vraz so bet var 
bord ar ster Lcguer eus ar bopl hanvct Yadctes a zo bet o chom 
eno. An hano Oucodct bct douget gant cun ilis e Kcmper ha 
dougct ato gant eur ru, a sinifl treis Odet, trcis ar stcr Odet a 
red c Kouiper. 

I 

I 

I 

Rak evit lienori ar Zent 
Eo red mad heuilla piz ho heiit, 
Miret lezeiinou Doue 
'l, Kassaat ar pcc’hct eveld’he. 

V Lezomp eta ar blasphemou 

Leoudouet, drouk-pedennou ; 

Hag implijomp hon teod nos-de 

Da*bcdi, da veuli Doue. 

* 

Renonsomp a grenn d’ar visou, 
D’an dansou ha d’an ebatou 
D’al lubricite, d’an avi, 

D 'ar golcr, ha d’ar vesventi. 

An Autrou sant Villiau hon tad 
A vo neuze hon alvokad, 

Pa rcmerko he vugale 
O kundui mad ho bue. 

Rak sant Villiau deomp a ziskuez 
Rei da Zoue hor c’harantez, 

Beza dous ha karantezus, 

E kenver an oll dud truezus. 

Karet Doue hag an nessa, 

Beza dislag eus ar bed*ma, 

Cetu aze e berr gomzou 
Ppltret sant Villiau, hon Autrou. 

Koz lia iaouank, deskomp gantlian 
Servicha mad Doue er bed-man 
Hag e veomp oll kurunet 
Ebars e palez an Dreindet. 



DEKVET PENNAD 



KusCumou lion tud koz, pa oanC palaneC 

Plijadur, a gaff dinn, a rin d’an oll en 
eur lavaret kustumou hon tud koz pa oant 
c’hoas paianet, hag ho c’hustumou en amzer 
sant Villiau , eur vech savet en ho zouez 
sklerijen gaer ar feiz. 

Arok ma teuas ar Romanet er vro-ma, e 
oa e Breiz-Izel a bep seurt renk tud. Beza e 
oa da genta an Drouizet pe fals-beleien, d’an 
eil an noblans pe marc’heien, d’an trede al 
leveourien, d’ar pevare ar fermourien, d’ar 
pempet ar sklavet. 

An Drouizet, barneurien var bep tra, a oa 
e guirionez mistri ar vro. An noblaris, evel 
brema, a ie eus an tad d’ar mab, mes an 
noblans, heb ar mirit, ne roe leac’h ebet da 
gommandi. An dud libr a rea marc’had a 
volontez vad da heulia ha da servicha an 
noblans en amzer a beoc’h hag er vrezel. 

Ar fcrmourien a laboure an douar. Mistri 
an düuar eo a rente justis dezho. Ar sklavet 
a oa nebeut anezho. Lavaret a heller soken 
n’eus bet e nep leac’h nebeutoc’h a sklavel 
cget e Breiz. 

Henor an noblans a ioa kaout kals tud en 
dro dezho, ken an amzer a beoc’h, ken en 
amzer a vrezel. Ar cheffou brassa a gom- 
mande beteg daouzek mil den. Pa vije lazet 
ho mestr, he oll dud, e sin a gaon, ho devoa 
ar c’hustum sod ha didruez d’en em zistruja 
en dro d’he vez. Goesar a goms ive eus ar 
c’hustum spontus-se. Mestr eur gear pe eur 
van ien dud a oa he hano : Tiern. 

Ar mesli' braz , mestr ar vislri , a vije 
hanvet Penn-Tiern. I)’ar c’houls-se dija, da 
lavaret eo, pevar c’hant vloas arok done- 
digez hor Zalver, e oa anaveet e Breiz an 
halar gant killiorou, ar goel-bier hag ar 
c’hrouer-reùn. Ar guiskamant a oa ar bra- 
gou braz hag eur saro fanfarluchet a zis- 
kenne beteg koublou an divesker. An Jio- 
blans a zalc’he ho moustachou epken hag a 
drouc’he ho baro. Ar bopl a zalc’he he varo 
hag he vleo hir. Lod soken, a zave huel eur 
bochad bleo e kreiz ho fenn. Ar re binvidik 
a helle kaout guin eus ar broiou all ; evach . 
ar re baourouc’h a oa ar bier hag ar chu- 
pere , eme ar scrivanieur Posidonius. Pa 
vije bet eul lein vraz benak gantho, e karient 
goudeze mont deustu da c’hoari gant an 
armou. 

Aliez e c’hoarvee ma rede ar goad ha ma 
chome meur a hini var ar plas goude eur 
c’hoari ken dangerus. 

Ha ziez a oa rond ha brazik aoualc’h, evel 
eur c’houldri. Ar fond anezho a vije e mean, 
ar vogeriou e koad hag e mouded gant eun ' 
doen begok. An or epken peurvuia a roe 
sklerijen en ti ; ar moged a iea er meaz dre 
eun toull gret e beg an doen soul. 

An oll Gallaouet koz a heller da lavaret a 
ioa soudardet. Ar mammou a roe da bokad 
d’ho bugale, ez vihanik, klezeier ho c’herent. 
Getu petra oa hadiant ar vugale-ze. Pa z’eat 
er meaz ar vro d’ar vrezel, ne valee nemet 
an noblans hag an dud libr. Mes pa renket 
difenn ar vro, an oll neuze a renke kemme- 
ret armou, nemet an Drouizet. An nep a 
gize er stourmad a vije trouc’het diouthan 
he fri hag he ziouskouarn e sin a zizhenor. 
Meur a vech so bet guelet tud koz, guenn 
ho fenn, stag ous ho c’hezek er stourmad, 
evit rei kalon d’ar re iaouank. Bale a reant 
d’ar vrezel da c’halv ar barzet ; ho armou a 
oa ar peuliou lemm, ar birou, ar zabren, 

hag ar goaf pe lans. P’en em gave eun neve- 
zenti benak, ar c’henta a gleve ar c’holou 
a iouc’he anezhan d’ar re all hag evelse a 
rum da rum, eme Goesar, ar c’heleier a rede 
buhan dre ar vro. 

Etoues an dud karget eus ar relijion e oa 
tri renk : hini ar barzet, hini an divinourien 
hag hini an Drouizet. Ar barzet a gane, da 
c’houeliou ar bopl, henor Breiz ha gloar an 
dud kalonek. 

An divinourien a sikoure an Drouizet epad 
ar sacrifisou, hag a glaske divinout an amzer 
da zont (1). 

An Drouizet, ar renk huela eus ar fals- 

(l) An divinourien a rea ive medeusinerez, ha roe 
louzeier d’an dud. Meska a reant ar sorserez gant ho 
medeusinerez evei ma ra brema ar sorseurien hag al 
louzaoueurien a gaver avisiou var ar meaz. N’eo ket 
difennet kcmmcret remejou digantho, pa ne reont 
ket ar van d’ober sorserez en eur lavaret oremuzou. 
Mes pec’het eo avad mont da gaout potred an ore- 
muzou, pe evit tud pe evit loened. 

beleien, eo a sine ar peoc*h hag zisklerie ar 
vrezel. Hinlhi c’hoas eo a brezege d'ar bopl. 
Konta a rear e vije eun Drouiz o prezeg d’ar 
bopl e kenver ar Roc’h-Toull e Guiclan. Eun 
Drouiz braz a gommande an oll Drouizet all, 
hag eur vech ar bloas an oll Drouizet a en 
em gave assamblez evit reseo ursiou an 
Drouiz braz. Dougen a reant eur zae lien 
guenn hag eurvantel fin eus ar memez daii- 
vez. Var ho divrec'h e velet chadennou aour. 
Gant an Drouiz braz e vije c’hoas cur c’houriz I 
aour ha var he benn eur gurunen dcillou- 
dero pe illio. Hen epken a helle dougen ar i 
fals-aour evit trouc’ha an huel-var divar aii 
derven eur vech ar bloas. 

Templou ho Doue brassa Teutatès a han- 
vet kromlec’h (lec’h-krom). Eur mean hir a 
zifenne tostaad ous al leac’h-se. Auteriou an 
Drouizet a oa taoliou mein braz (dol-men) 
eleac’h ma vije lakeal da redet goad ar pri— 
zouneurien great ar vrezel ha soken ive goad. 

tud ar vro. Renkajou mein-hir hanvet kar- 
nellou a oa, d’ar c’houls-se, ho guerejou. E 
Karnac e veler c’hoas hirio eur renkad vad 
eus ar mein-hir ze, ha me zonch e teu ac’hano 
an hano a Garnac pe Karnellou. Aliez ive e 
savet mein-hir en ear, e memor eus eun dra 
vraz benak pe evit renta henor d’an dud 
kalonek ho divije rentet servich vad d’ar vro. 

Amzer an Brouizet e Breiz a badas beteg 
ar pevare kantvet, ahellerda lavaret. Neuze 
sklerijen ar feiz a baras dre oll er vro-man 
ha Breizis a guittaas a galon vad eur relijion 
ker faos ha ken didruez evit en em daol etre 
divrec’h Jesus-Ghrist. An Drouizet a en em 
zalc’he kals anezho en enezennou. Enez 
Eussa, enez Sizun hag enez Baz ho deus 
roet lojeis dezho epad pell amzer. 

Meur a dra a ve c’hoas da lavaret divar- 
benn amzeriou kenta hor mam-vro, mes 
kementse a gasfe ac’hanomp re bell eus 

amzer sant Villiau. Eun tamik anaoudegez 

0 

eus stum genla hor bro ne oa ket a re gous- 
goude. 

Trugarekaomp an Autrou Doue da vea 
digasset kannadet ar guir feiz en hon touez ; 
rak heb ar guir relijion n’eus beva mad ehet. 
Trugarekaomp anezhan da vea klozet evit 
biken an amzer ma rede goad hor c*hen- 
vrois dre zorn didruez beleien an diaoul. 
Oh ! nan , an eccleo ne gasso ken dre an 
draonien hag ar menez kriaden estlamus eur 
Breizad o vervel var an dolmen dre gontel- 
laz an Drouiz. Relijion hor Zalver zo eul 
lezen a garantez evit silvidigez hon eneou. 
Miromp anezhi bepred, n’eus fors pegen tru- 
buillus e vo an amzer. Ar groas a zo e peb 
Ieac’h eus hor bro evit diskuez eo gouneet ' 
da Jesus. Hor lagad var ar groas, na zeimp j| 
biken da goll. 



V 

UNEKVET PENNAD 



KusCumou hon Tadou koz en amzei* 
•ant Vtlltau 

Ar feiz, en eur zont en vro-ma, a reas 
ennhi kals chenchamant. A nebeudou e torras 
chadennou ar sklavet, hag en amzer sant 
Villiau ne gredan ket e vije c’hoas eur skla- 
vour benak. Tostaat a reas ive an eil rum 
dud ous ar re all dre ar garantez kristen. 
Lezel a reas gousgoude pep hini en he renk, 
rak bolontez Doue eo e ve huelloc’h an eil 
eget egile. Evel kristenien, bugale da Zoue, 
omp oll henvel, brankou eus ar memez 
guezen , fleur eus ar memez rozen. Mes 
brankou eur vezen, goude dont eus ar me- 
mez keff, n’ho deus ket oll ar memez hirder, 
ar memez teoder, ar memez huelder. Evelse 
e c’hoarvez ive evit an dud. Henvel dirak 

Doue dre ar c’horf hag an ene, m’ar deo 

henvel hor mirit; omp dizhenvel dirazhan 

ha dirak ar bed dre ar spered, an nerz, ar 

binvidigoz, hag al lignez/En amzer sant 

/ 

Villiau, evel brema, e oa pevar rum dud : 
an dud a II is, an noblans, ar vourc’hisien 
hag al laboureurien douar. 

Ar roue a ioa er peiin huela er rouantelez ; 
mes ar roue, anezhan e-unan, ne helle ket 
ober netra a vraz, evel ar peoc’h hag ar 
vrezel , heb kuzul ar c’hontet eus ar vro. 
Aliez soken, hag hen lavaret am eus dija, e 
vije galvet ar bopl a bez, en eun assamble, 
evit dibuna afferiou brassa ar vro. Eno, pep 
hihi a helle ober he glemmou hag he c’hou- 
lennou dirak ar roue hag ar c’hontet. 

Ar c’hontet , dre ho ginivelez epken , ho 
devoa guir da vea e konsaill ar roue. 

Varlerc’h ar roue, da vihana er penn kenta, 
e teue an Eskiptien. Pa oue savet abbati 
Landevennek, en amzer ar roue Grallon, e 

velet anezho o vale arok ar c’hontet. Dive- 
zatoc’h ar re-man a gemmeras ar paz kenta 
var an Ilis. 

An heol, eme an tad Maner, n’en deus 
biskoas sklerijennet bro ebet eleac’h ma ve 
chomet ken divlam ar relijion evel e Breiz. 
Da c’henel e ma c’hoas, emezhan, an hini en 
deus guelet eur Breizad o prezeg eur relijion 
benak all nemet hini Jesus- Ghrist. Hirio 
marteze an Tad Maner ne helfe ket lavaret 
kement all. An herrol ive, siouas ! a zo o 
kommans sklabeza arbrezounek. Leoriou ar 
brotestantet lakeat e brezounek gant eun dorn 
malheurus benak a gass anezhi én dro (1). 
Lakomp evez ous ar poezoun-ze ha miromp 
an aviel prezeget da genta en Naonet gant 
s&nt Glair, e Roazon gant sant Moderan, e 

(1) A1 leoriou roet deoc’h gant bourc’hisien evit 
netra, peurvuia, ne dalvezont netra. Fall int nontek 
guech ha pevar ugent var gant. Diouallit ous al leo- 
riou-ze. 

6 * 

Guened gant sant Patern, e Dol gant sant 
Samson, en Alelh gant sant Malo en deus 
roet he hano d’ar gear-ze, e Sant-Briec gant 
sant Briec, e Treger gant Drennalus, e Leon 
gant sant Paol, e Kerne ganl sant Gaou- 
rintin. 

Dindan an noblans vraz, e oa noblans 
paouroc’h evel fermourien. An noblans vihan- 
ze a renke paea d’ho mistri, heullia anezho 
er brezeliou ha ne hellent na guerza, na 
prena douar heb ho c’honzantamant. 

E Leon e oa an nebeuta eus an noblans 
arok ar Revolution vraz. Bro Leon a rea 
•kali konvers gant ar Spagn ha Breiz-Huel, 
ha dre-ze e c’hounezas peadra aoualc’h evit 
prena an darnvuia eus an douar. Eus ho 
finvidigez , eme kals scrivaneurien , eo e 
leuas dezho an hano a julodet. 

Ar vourc’hisien a deuas abred da vea tud 
eurus. Desketoc’h e oant eget al laboureu- 
rien douar ha dre-ze e savchont kentoc’h er 

c’hargou. An Tad Morice ne gav nemet eur 
ger da lavaret divarbenn ar vourc’hisien en 
amzer sant Villiau, mes eur ger eo hag a 
ziskuez ne oant ket re valheurus. « Ar vour- 
c’hisien, emezhan, a ioa libr, mes paea a 
renkent lod eus an taillou. » Hirio e c’hoar- 
vez evit an oll ar memes tra : liberte ha tail- 
lou. Netra a nevez dindan an heol, eme ar 
fur Salomon. Ha bea zo brema muioc’h a 
liberte ha nebeutoc’h a daillou? An dra-man 
a zo eun affer-all. Lavaret a rin epken ar 
pez a oa guechal. An noblansou revinet aliez 
dre ar brezellou a gave gras guerza ho 
leveou d’ar vourc’hisien pe d’ar baizantet. 
AI liberte ne deuas kèt e Breiz, evel e Frans^ 
dre al lezen. Dont a reas evit an oll er vro- 
ma gant ar guir relijion. Ar relijion, ma ne 
roas ket d’an oll ar binvidigèz, a roas da 
Vreizis oll da vihana ar guir Kberte. Dou- 
saat a reas doare peb den heb ober anezho 
oll raktal tud eurus. Ar bed n’eo ket bet 

kreuet en eun devez hag an oll guiriou leal 
a zo el lezennou n’int ket deuet ken nebeut 
en eun taol-kont. 

Eur bopl a vez bugel ive arok beza braz. 
An dra-ze zo guir ; mes gevier a lavar kement 
hini a scriv ez oa an oll dud paour, evel 
sklavet er vro-ma, arok ar Revolution. En 
nep leac’h, e guirionez, n’eus bet muioc’h a 
frankiz nag abretoc’h eget e Breiz. En dek- 
vet kantved, bourc’hisien Roazon assamblet 
en ilis Sant-Per a ziazezas guiriou nevez var 
ar c’hont a Roazon e-unan. Kement-man a 
ziskuez sklear e oa pell zo dija an dud a 
zanvez hag an dud a skiant a bep renk o 
kemmeret pers en afferiou ar vro. Ma ne oa 
ket roet c’hoas d’ar parrosiou an hano a 
gommun, Breizis ho devoa dija an dra heb 
kaout an hano, ha divezatoc’h pa oue staget 
Breiz ous Frans , e kolchont lod eus ho 
frankis evit kaout an hano a gommun. 

Pa vije mad ar roueet, pep tra a ie mad ; 



Digitized by Google 




— 105 — 

ha red eo lavaret ne deus ket an histor 
nemeur a glemmou d'ober eneb roueet Breiz, 
Pa ne vije roue ebet, mestr ebet, e vije mui- 
oc’h a zizurs ha muioc’h a veac’h abers ar re 
a glaske derc’hel he blas. An diezamant ho 
devoa ar baizantet eo ma renkent maga kezek 
ho mistri, diouall ho c’hestell ha kass dezho 
an eost d’ar gear. Al labouriou-ze evelato a 
ioa eur penn-kont evitho eus eul loden Gouel- 
Mikeal. Ar rest eus ar baeamant a vije gret 
gant frouez an douar. Ar labourioù-hent ne 
oant tam sammussoc’h eget hirio. Ervez an 
testeniou kossaha guirion, paizantet Guened 
ne renkent ober nemet c’huec’h devez labour 
bep bloas var an hentchou ; daou zevez evit 
karr, daou zevez evit kezek, ha daou zevez 
evit an dud. E Kerne e reant tri, da lavaret 
eo, an liegez brassa en devoa nao devez 
labour. Epad an dervesiou labour-ze ar 
maner tosta a vage anezho oll, loened ha 
tud. E Frans e oa kals diessoc’h ar beva evit 

‘ar baizantet. Rak-se pa deuas ar Revolution, 
ar Gambr a gavas nebèut a dra da chench e 
kustumou Breiz. « Eun dra vad e vije, eme 
ar Gambr-se ken figuz gousgoude, ma vije 
bet renket an traou e pep leac’h kouls hag e 
Breiz. » 

Goude deveriou ar baizantet en amzer 
sant Villiau, leveromp ive ho guiriou. Guir 
ho devoa da gaout justis ha sikour e pep 
izom digant ho mistri. Guir ho devoa d’en 
em emell eus afferiou ar barrez. Henvel a 
reant tud da zestum an taiUou, taillou mae 
ha taillou miz eost. Avisiou unan epken a 
bae evit an oll. Goudeze e vije digollet gant 
ar re all eus ar barrez. Kement-man a zis- 
kuez ne oa ket re vraz an taillou pa helle 
unan paea evit an oU. E karg ar barrez e oa 
sevel ar vinoret paour hag ar vugale dilezet 
gant ho c’herent. Ar c’houentchou Menec’h 
a rea skol evit netra da gement hini n’en 
devoa ket a eaz da baea, ha lavaret a heller e 

oa kouls desket an dud araok ar Revolution 
a ma z’int brema. En amzer sant Milliau ne 
lavaran ket, rak ar gallek ne oa ket c’hoas 
anaveet d’ar c’houls-se. 

An dud a noblans vraz ho devoa guir da 
gass unan en ho leac’h da gonsaill ar barrez ; 
mes ne hellent ket mont ho unan nemet 
choazet e vijent. Evelse-ta, ar baizantet en 
amzer sant Villiau evel hirio, ho devoa pers 
en alferiou ar barrez evel m’ho devoa pers 
ive en danvez dre al leve. A1 leve-guir evit 
an oll, bourc’hisien ha paizantet, a oa ana- 
veet e Breiz pell arok sant Villiaa. 

Ha lavaret am eus e ve bet eurussoc’h ar 
baizantet neuze eget brema ? ne gaff ket 
dinn bea lavaret an dra-ze. Gant an amzer 
hag al labour ar binvidigez so bet kresket 
ato e Breiz a nebeudou dindan goard an II is. 
Mes gevier, ha gevier milliget, eo lavaret e 
ve bet en amzer goz an oll vadou, an oll 
guiriou d’ar memez re, Gant gevier ar seurt- 

se eo e tigasser an doure ginou an hini n*en 
deus netra hag e laker ar freuz etouez eur 
bopl eurus. Petra erru ? Redek a rer varlec’h 
eur skeuden a eur.ustet eleac’h derc’hel d’ar 
pez so , klask a rer tapa al loar gant ar 
biziet ha ne c'hounezer nemet dispac’h, laze- 
rez ha muioc’h a baourentez. Ar labourer a 
sldant a zo bet en em gavet ato eurus pa hell 
beva mad ha paea. Ar bourc’his a boell a 
jom peoc’hus en he slal pa vez bara guenn 
var an daol. N’eus nemet ar feneantet o 
krial ato, n’eus fors pe seurt amzer a ra, 
mad pe fall, evit gellout chench tu d’ar gam- 
proezen, frita anezhi d’ho giz hag hen dibri 
dirak baro ar re all goudeze. Peurliessa, 
peurliessa, evel a lavar ar re goz, ar seurt 
so eo ar guella. . 

En eun amzer a relijion, a beoc’h hag a 

justis evit an oll, sod eo an hini a glemm ha 
« 

neket dibec’h ar re a laka freuz. 

Ne drugarekaomp ket ela ar Revolution 

vraz tam ebet, ni Breizis. Rak ar Revolu- 
tion-ze ne deus roet deomp netra vad. Ar 
revolutioneurien ho unan a lavar e oa renket 
mad pep tra e Breiz. Hon tadou koz, brema 
zo dija kant vloas, a ziskuezas ne oant ket 
malheurus, p’eo guir e karient kement ar 
relijion hag ho mistri. Evit ar relijion ho 
deus skuillet ho goad , evit ho mistri ho 
devoa prenet ha miret aliez an danvez lakeat 
e guers gant eur Revolution lounkerez, laer 
ha lipouz. 

Neket aoualc’h gousgoude rei meuleudi 
d’hon tadou koz. Ar virionez var bep tra da 
genta. Daou zefot a hellet da rebech da 
Vreizis en amzer santVilliau : karet a reant 
re ar vrezel hag ar banne. Hon tud koz 
paian a oa krenv var ar chupere. Deuet da 
veza kristenien e kendalc’hont d’en em vesvi 
aliessoc’h eget ho zro, hag hirio ho bugale 
vihan n’ho deus netra da rebech d’ho zud 

koz var ar poent-man. Lavaret e helfet e ve 

7 

an evach dreist-miizur eiiii eil pec’het ori- 
ginel evit Breizis. Ar bopl a Vreiz, eme an 
Aiitrou’n eskop Graveran, breizad e-unan, a 
ve kenta popl a zo er bed m’ar gelfe tremen 
dirak eun hostaleuri heb chom a za, Ar bod- 
illio pe ar bod-huelvar a gommand ar bopl- 
se ken kaled a benn gousgoude. 

Guella pez so e karomp nebeutoc’h ar bre- 
zellou ha muioc*h ar peoc’h. Ilon tud koz 
evit nebeut a dra, evit nebeut a arc’liant, a 
ie d’ar vrezel evit ar re all. Pa ne vije roue 
ebet, neoa kefcdiez ken nebeut lakaat anezho 
d en em ganna etrezho. Ar c’hleze, ar goaf, 
ar goarek a oa skanv d’ho dourn. 

Pa vijent guintet var ho c’hezedigou bihan, 
ker buhan d’an inkane ha ker kaled ous ar 
boan, ne oa ket brao kaout afier ous eur 
vanden vad anezho. Mont a reant a dreuz 
koajou, laginier d’an daou-lamm ruz hag en 
eur zistaga tennou bir evel divar nij. 

Beza kalonek so mad, karet ar vrezel evit 

ober brezel so fall. En heritach, hon tud koz 
ho deus lezet ganeomp guelloc’h eget n’ho 
devoa ho-unan ; an nerz-kalon da stourra da 
vad pa vez red, heb klask brezellekaad heb- 
izora. Oh ! ia, evit Doue hag evit ar vro, evit 
ar feiz hag an henor, Breizis, pa vo red, a 
zavo ato ho fenn hag ho c’haloun. Malheur- 
d’an hini a douchfe ous hor c’hroasiou hag 
hon ilizou, malheur d’an hini a dolfe eun 
dorn sakrilach varnezho da essa mouga hor 
relijion ; guelet ha santout a ratfe ez omp 
bepred Bretouned, Bretouned tud a feiz. 

DAOUZEKVET PENNAD 



Ai* Yeaudet 

Unan benak eus ar re ho deus scrivet en 
amzeriou diveza, divarbenn an traou kaer 
c’hoarveet guechal e Breiz, a lavar n’eus bet 
kear ebet biskoas en hor bro da zougen an 
hano a Lexobi pe e brezounek Koz-Yeaudet. 

Ne hellan ket en em lakaat a-unan gantho. 
Araok eta merka aman ar pez a lavar histor 
Breiz eus Lexobi, e renkan da genta lavaret 
ar pez a ra dinn kredi, ha kredi stard, kouls 
a p’am bije guelet, ez eus bet eur gear vraz 
e kenver Lannion guechal , hanvet Koz- 
Yeaudet. 

Da genta an oll scrivaneurien eus ar sei- 
tecvet, trivac’hvet kantvet hag araok, a goms 
oll eus ar gear-ze. Piou da gredi? Pe ar 

scrivaneurien a oa an tosta d’ar pez a ver- 

kent pe ar re diveza ? Evidon-me n’oun ket 

nec’het. Piou a vo an dinna da vea kredet 

. > 

divezatoc’h divarbenn ar vrezel erruet e 
Frans e 1870, pe ar re a scriv hirio var an 
dra-ze pe ar re a scrivo abenn mil bloas 
aman ? A dra zur ar re a scriv hirio hag ar 
re a scrivo abenn nebeut aman. 

D’an eil, ar greden a zo bet ato hag a 
gendalc’h hirio e kenver Lannion ha tro var 
dro ez euz bet eur gear vraz er Yeaudet 
guechal. Daoust hag ar greden-ze peurbadus 
eus a eur bopl a bez ne gont evit netra ! 
Ouspen-ze, ar greden-ze a zo fountet mad, 
rak guelet a rear c’hoas ha dreist oll kaout 
a rear dindan an douar kals a relegou eus 
ar gear vraz-se. 

D’an trede, ar c’habiten romen Goesar, en 
histor en deus scrivet divarbenn ar vrezel 
great ganthan da Vro-G’hall ha da Vreiz a 
goms teir pe beder guech eus Lexobi. Eun 

den desket meurbet , guir eo , an Autrou 
Danville, a lavar e oa Lexobi en Normandi. 
Mes sonji^mad ive en dra-man : n’eo ket 
difennet d’an dud desket lavaret avisiou eur 
solfcis benak. 

Leveromp eta, gant an Tad Dom Plaine, 
deskefca den zo en hon amzer var histor 
Rreiz , ez eo direzoun aoualc’h mont da 
nac*h eur gear pa veler c’hoas he relegou. 

Leveromp brema, e berr-gomzou, ar pez a 
lavcir an histor eus ar gear-ze. Eun interest 
vraz hor beus da anaout anezhi, p’eo guir 
eo bet ennhi besiet sant Villiau. Da genta, 
eun dra eo anzavet brema kazi gant an oll, 
a heller da lavaret, ez eo bet hor bro skleri- 
jennet dre ar guir feiz er c’henta kantvet (1). 

(1) An Autrou Bremeiison, beleg, ha meur a hini 
all cMioas, ho deus prouvet sklear ez eo bet prezeget 
an aviel iia savet eskoptiou aman hag haonter Frans 
a bez, er c'henta kantved. Eur vro kement a ma zeo 
Breiz ne jomas ket sur aoualc’h heb missioneurien 

\ 

Ar beleg Drennalus, diskib da sant Joseph 
Arimathi, a oue, eme an Tad Albert, k«nta 
abostol Breiz-Izel. Er bloas nao ha triugent 
goude maro hor Zalver, sant Liii , Pap e 
Rom goude sant Per, a zigassas e Bro- 
G’hall sant Glair, an avieler Adeodat ha kals 
c’hoas a dud santel da brezeg er vro-ze an 
aviel. Sant Glair a brezegas e costez an 

t- V 

Naoned, hag a deuas da veza kentaeskop er 
gear-ze. Adeodat a deuas boteg Guened ha 
Kerne. Doue a zigassas sikour d’an daou 
abostol sanlel-man, rak ar beleg Drennalus 
a ziskennas eus a Vreiz-Veur pe Vro-Zaoz e 
Breiz-Izel., Douara a reas e Pors-Liogan, e 
kcnver Gonk-Leon, gant eun nebeudik ken- 
vreudeur. Ac’hano e tremenas, en eur brezeg 

hed ar chantvecl-se. Piou int? Histor Breiz ne hanv 
nemet daoii pe dri, Dronnalus hag Adeodat. Perak 
ne gredferap ket ’e vent deuet e Breiz cr c’henta 
kantved, p'eo guir ez eo prouvct cz eus deuet unan 
benak. 

ar guir feiz , beteg^Montroulez. Gounid a 
reas da Zoue ar gear-ze oll ha kals tud tro 
var dro ; sevel a reas ennhi eun ilis dindan 
hano sant Jakez ar Major, abostol, hag var 
unan eus an hentchou a ziskenne e kear e 
savas eur pilier. Var benn ar pilier-ze e reas 
ober furm eur groas, ha dindan ar groas-se, 
en eun toullik great er c’hoat , e lakeas 
imach an Itron-Varia o tere'hel ar Mabik- 
Jesus etre he divrec’h. Ar pilier-ze a zo e 
kroas-hent Itron-Varia ar Feunteun , tost 
d’ar gouent nevez. E mil eis kant tregont, e 
talc’het c’hoas éur lampr var elum dirak ar 
groas-se, hanvet kroas al letern. Eur verz 
koz sav3t e Montroulez a verk deomp ive an 
oll draou-ze, a-unan gant histor Breiz. 

Drennalus, goude bea distroet Montrou- 
lezis ous Doue, a valeas beteg Lexobi pe 
Koz-Yeaudet, a zo var bord ar ster hanvet 
Leguer. Eno e chomas, ha dont a reas da 
veza kenta eskop Lexobi , eii Treguer. O 

veza klevet hano eus sant Clair hag euz ar 
vad a rea en Naoned, e kassas d’he gaout 
he arc’hbeleg Congalus evit en em glevet 
ganthan var an dpare guella da ziazeza mad 
ar feiz er vro-ma. Sant Clair a deuas e-unan 
goudeze d’ober eun dro e Bro-Guened hag e 
Kerne evit kenderc’hel a za al labour great 
dre eno gant an avieler Adeodat. Daouzek ha 
triugent eskop so bet er Yeaudet. 

Sant Tugdual a oue ar brudeta anezho. 
Sant Tugdual a oa mab da santes Pompea, 
pe Pompe, ha breur da santez Seva. Eur gerik 
benak epken divar he benn : 

Sant Tugdual a deuas ive eus a Vro-Zaos 
er vro-ma assamblez gant daouzek ha triu- 
gent relijius all. Hanvomp, en ho zoues, 
sant Ruelin, sant Guevroc, sant Goneri, sant 
Lavan, sant Briac. Santes Seva eo patrounez 
Sant-Seo e kenver Montroulez, hag evit doaie 
santes Pompe ha sant Ruelin a garias kals 

ive ar barrezik-se, p’eo guir ho deus roet ho 

7 * 

hano da ziou geriaden : da Brepompe ha da 
Ruelin. 

Sanl Tugdual a deuas da vea eskop e 
Lexobi goude maro an escop Tiridranus. 
D’an amzer ma scrive an Tad Albert , e 
velet c’hoas, emezban, eur releg benak eus 
ar gear goz Lexobi. Eus ar gear-ze, eme 
breviel eskopti Treguer, ne jom mui netra, 
da vihana var gourre an douar, nemet eur 
chapelik koant en henor d’ar Verc’hez , e 
parrez Ploulec’h, tost da Lannion. Ervez ar 
barz a ganas Lexobi, e oue savet eno ar 
chapel genta e Breiz en henor d’ar Verc’hez, 
gant an eskop Drennalus, m’oar vad : 

Me goms dec’h, emezhan, a eur ptas santel, 

A zo savet e Bac-Leguer 
En henor d’ar Verc’hez Vari, 

Ar genta ilis gret dezhi. 

Gloar d’ar Verc’hez ar Yeaudet 
Meulodi d’he mab benniget. 

Er bla daouzek ha triugent, 

Goude maro roue ar zent, 

E oue savet er Yeaudet 
Eii haiio he vam henniget. 

Sant Tiigdual a oa eskop Lexobi er bloas 
532. Gouarn a reas he eskopli epad cliuecli 
vloas ha triugent, eme an Tad Albert. 

Barz Lexobi a lavar ar memes Ira : 

C’hue'c’ii vloas ha triugent eo bct 
Sant Tual cskop er Yeaudel, 

Ilag cno 0 oue entcrrct 
Gant peb henor ha peh respct. 

Daouzek ha triiigent eskop a zo bet e 
Lexobi araok ma oue distrujet gant an Nor- 
mantet. Goudeze an eskopti a oue kasset da 
Lan-Dreguer hag eno e chomas eskop Tre- 
geris beteg ar Revolution vraz, Abaoue es- 
kopti Treguer a zo bet staget al loden vrassa 
anezhan ous eskopti Sant-Briec hag eul loden 
all ous eskopti Kemper. Unan ha kant par- 
,rez, ha nao dre varnugent, a oa en eskopti 
Treguer arok ar Revolution. C’huec’h varn- 

ugent parre? so bet staget ous eskopti 
Kemper. 

Kals eskiptien a zo bet 
E Lexobi, er Goz-Yeauilet ; 

Daouzek eskop ha triugent, 

Ervez ma lavar Buez ar Zenl. 

Sant Tugdual a reas kals a viraldou epad 
he vuez ha goude he varo. E Lanmeur, e 
lakaas epad he vuez curfeunteun da ziouan. 
E Plouigneau, an eskop Martin, er bloas 715, 
oc’h ober an dro d’he eskopti , a lazas an 
tam-guall e ti ar c’hristen Brelinguet dre 
vertus relegou sant Tugdual. He relegou a 
jomas eul loden anezho e Lexobi hag eul 
loden all e kouent Trecor, el leac’h ma ema 
brema kear Landreguer, beteg ma teuas an 
didruez Hasteings , gant eun arme a dud 
dizoue ha laer, da zistruja Lexobi er bloas 
eis kaiit c’huec’h ha tregont. Goravanus a 
oa d’ar poent-se eskop e Lexobi (836). 

Tec’het a reas kuit en eur gass ganthan 




— 121 — 

relegou ha tenzor ar gathedral. Moiit a roas 
ive da gouent Trecor, savet gant sant Tug- 
dual, da gerc’het he relegou hag e lakaas 
anezho en eul leac’h sur, e Ghartres. Eno e 
virer c’hoas penn sant Tugdual (1). 

Kement-se oll a lenner e buez sant Glair 
ha sant Tugdual, scrivet gant an Tad Albert, 
hag er verzkoz savet a bell zo divarbenn 
Lexobi pe Koz-Yeaudet. Ervez an Tad Gregor 
eus a Rostrenn , Koz-Yeaudet a dle beza 
scrivet evelhen : Koz-Gwevded pe treiz koz. 
Mes ervez ar paperou kossa , Gueodet pe 
Keodet a sinifi kear. Getu perak ar G’hoz- 
Yeaudet pe Koz-Gueodet, eme an Autrou 
Kerdanet, a zo hanvet e latin var ar scridou 

(1) Ar pennad-raan a zeblanto da veur a hini beza 
eun dec’haden divar an arouden. An oll draou-ze ne 
deiinont ket, emezho, da vuez sant Villiau. Nan sur; 
gousgoude e kaven diez chora heb lavaret netra eus 
ar gear a zo besiet ennhi sant Villiau, goude bea 
korazet eus an oll parrosiou ho deus choazet anezhan 
evit patron. 

kossa : VeLus civitas, da lavaret eo : kear 
goz (1). E Kemper ez eus bet ive eun ilis 
hanvet ilis ar Gueodet (Beata Maria de civi- 
tate). 

Eur ru a zo ato e Kemper hag a zoug 
hano ar Gueodet. 

Ar chapel nevez a zo hirio e douar Plou- 
lec’h, var bord ar ster Leguer, eul leo vad 
eus Lannion, a zo ato dediet d’ar Verc’hez. 
Epad mis mae ez a di, d’arYeaudet, pili- 
rinet a fors eus tro var dro, eus Montroulez, 
eus Landreguer , eus Guengam , eus Pem- 
poull ha Pontreo. Parissionis Ploumilliau , 
tost da Lannion ha d’ar Yeaudet , ho deus 
diou roezon vad da vont di da bardouna. Da 
genta, evit henori ar Verc’hez glorius Vari 
a ziouall Breiz ous an dud fall, d’an eil evit 

(1) Lavaret hor beus, e leac’li all, hor zonch var 
an daou c’her-raan : 

Gueodet, trcis Odct e Kemper, 

Yeaudet. kear ar. bopl hanvet Yadctcs. 

henori sant Villiau enterret er Yeaudet, He 
relegou a dle bea chomet en douar-ze. Eur 
blijadur e vo eta evit kement hini a gar sant 
Villiau hag ar Verc’hez mont da zaoulina e 
mis mae, var bord al Leguer, e chapel ar 
Yeaudet. Ho c’halon a drido gant ar joa pa 
stokint ho c’hlin ous an douar-ze benniget 
dreist oll gant ar Verc’hez evel ar Folgoat 
ha Rumengol, var an douar-ze e deus resevet 
kement a relegou santel. 

TRIZEKVET PENNAD 



Gulmllllau 

Ne gavan ket dizoare lavaret brema eur 
gerik benak eus ar parrosiou ho deus choa- 
zet sant Villiau evit patron. Lod so hag a 
anavez nebeut aoualc’h histor ho farrez hag 
a gompren ive re nebeut an traou kaer a zo 
en ho ilis. Rei anaoudegez eus eurbarrez ha 
sklerigen eus kaerder eun ilis eo dougen ar 
barrisionis da garet muioc'h anezho. 

Guimilliau a zo eur barrezik vihan etre 
Sant-Thegonnec ha Lambaol-Guimilliau. A 
veac’h ma c’hell sevel c’huezek kant den. 

Eur gorden a deir leo hirder a raffe an 
dro dezhi. Mes m’ar deo bihan hirio Gui- 
milliau, n’eo ket bet ato. En eur gossaat eo 
bihanneat. Arok ar Revolution vraz ec’h 

astenne kals hirroc’h he diouaskell etrezek 
Landi, Plouneour ha Gommana. Guechall 
Larnbaol-Guimilliau a oa eun dre eus a 
Vimilliau evel Sant-Salver a oa tre eus 
Commana, ha Loc-Eguiner eus Plouneour. 
Guimilliau a dape eus kostez Landi beteg ar 
Pont-Kroas, eus kostez Plouneour ha Gom- 
mana beteg Kereon ha Penn-ar-Ger. Cetu 
aman ar c’heriou a zo bet distaget eus Gui- 
milliau evit kreski parrosiou nevez : Kereon 
ha milin Gereon, Kerriou hag ar Meskouez, 
Goaz-Euzen hag an Tiez-Nevez , Penn-ar- 
Ger ha Kerbolodou. Guelet a rear atao, e 
chapel Penn-ar-Ger, hano an Autrou Richou, 
person e Guimilliau araok ar Revolution. 
Epad ar Revolution, an Autrou Richou a en 
em dennas e Bro-Zaos ; pa oue fin dezhi e 
tiztroas adarre d’he barrez. Douara a reas 
e Rosko, ha var ain eus klevet lavaret, he 
bopl a bez a ieas d’he gerc’had, e procession, 
beteg Kersaint-Gilly e Guiclan. 



Digitized by Google 




— 126 — 



E penn ar c’hanvet seitecvet (1602) , an 
Autrou lan Guillerm a oa a person e Gui- 
milliau. Bez e oa eun den guesiek braz 
meurbet ervez ar scrid a verk deomp buez 
Mikel Noblets. Er bloas c’hiiezek kant tri- 
vac’h e teuas da vea vikel vraz a eskopti 
Leon, en amzer an Autrou’n eskop de Rieux. 
Renta a reas d’an Autrou de Rieux ar ser- 
vich vrassa, ha kaout a rer he haiio e penn 
an oll oeuvrou kaer, devot , ha madelezus 
savet en he amzer. An oll leoriou brezounek, 
an oll kantikou, an oll buesiou sent mouliet 
d’ar mare-ze, pe e Kastell, pe e Montroulez, 
a zo sinet ganthan. Kaeraat a reas manifik 
he ilis, kouls hag hini Lambaol; sevel a 
reas e Guimilliau eur c’halvar hag eur pres- 
bital nevez. Ar beleg santel-se, henor Gui- 
milliau hag eskopti Leon, a varvas er bloas 
c’huezek kant pemp ha daou ugent (1645). 

Besiet eo e kathedral Kastell , e chapel 
Itron-Varia Kaèl, e kenver ar voger. Lavaret 

a rer e velas gant kals a boan-sperecl kear 
Vresto sevel hag o kreski (1631). Getu aman 
ar pez a lavaras neuze divarbenn Brest, ha 
koms a reas evel eur guir prophet. 

Er bloas rnil seis kant pevar ugent lia nao, 

Brest ne dalvezo ket eur bod skao ; 

Ilag er bloas mil seis kant pevar ugent ha dck 

Ne jomo ozac’h ebet dizoursi gant lio c’hreg. 

Penos rei da anaout kals sklerroc’h an 
dispac’h spontus a raje ar revolution vraz ! 
An Autrou lan Guillerm en deus scrivet ive 
buez Salaün ar Foll. D’ar mare ma oa per- 
son e Guimilliau , an Autrou Rolland de 
Poulpiquet, mestr eus maner ar Feunteun- 
Speur, e Taule, a ioa person e Sizun. Gou- 
deze e teuas da vea person e Taule, ha vikel 
vraz e Leon varlec’h an Autrou Guillerm. 
Scrivet en deus eun tamik histor Breiz, buez 
sant Suliau, patron Sizun, ha buez santTene- 
nan, patron Plabennec. Er bloas 1656 e oa 

c’hoas beo. An daou vignon-man zo enterret 
an eil e kenver egile e Kastell-Paol . 

An Autrou Rolland de Poulpiquet a oa 
tonton koz d’an Autrou Dominik de Poulpi- 
quet bet divezatoc’h eskop a Gemper. 

En amzer an Autrou lan Guillerm e oue 
badeet e Guimilliau ar plac’h santel Mari- 
Amice Picard, eus ar Ger-Gam, e Guiclan. 
Evit doare, ar botrezik-man, pa c’hanas, a 
renlie beza fall-fall p’eo guir e teuas da reseo 
ar vadiant da Vimilliau ; rak ne gredan ket 
e ve bet morse ar Ger-Gam stag ous Gui- 
milliau. Divezatoc’h an Autrou lan Vuillerm, 
deuet da vea chalouni c Kastell-Paol a oue 
kovessour Mari-Amice Picard e Kastell hag 
he difennour a eneb an teodou fall a glask ato 
dua ar vertus. Lennet am eus, em iaouankis, 
buez burzudus Mari-Amice Picard, scrivet 
gant an dorn dre soursi an noblans eus he 
amzer. Meur a skritur dizhenvel a zo er 
scrid-se ; pephini a verke hennan ar pez en 

devoa guelet pe glevet divarbenn Mari-Amice. 
Ar vuez-se a dle bea brema e Kemper, en 
eskopti ; eur pennad mad eo bet etre douarn 
an Autrou de Lezeleuk, chalouni e Kemper, 
ha maro eskop e kear Autun. E goaremou 
ar Ger-Gam e veler feunteun Mari-Amice 
Picard (1). 

Varlec’h an Autrou lan Vuillerm, he niz, 
Herve Guillerm, a deuas da bersoun da Vi- 
milliau. En he amzer eo bet gret ar font- 
badisiant, ar pez-labour-ze ken kaer, ken 
prisius, hag ive ar c’hrouff-ograou hag ar 
gador-sarmoùn (1675).Var a lavar an Autrou 
Kerdanet, den guesiek meurbet, marvet e 
kenver Lesneven, ar c’halvar e Guimilliau a 
zo bet gret gant an Autrou Guillerm kossa. 



(1) En eul leor eus ar re gaera e brezounek, e leor 
hanvet Bali an Env, eo merket ar pep brassa eus 
buez Mari-Amice, a zo pedet evel eur zantez gant ar 
parrosiou divar dro. En dro d’he feunteun e vez 
dalc’het ato eur fleurennik benak anv-c’hoan. 

Beac’h am eus o kredi an dra-ze ; rak ar 
c’halvar kommanset er hloas 1581, a oue 
echuet er bloas 1588, 

Eus ar gont-se, an Autrou lan Vuillerm a 
vije bet persoun e Guimilliau eun tregont 
vloas benak. 

En em drompla, a gredan, a ra ive an 
Autrou Kerdanet, pa lavar e oue hanvet an 
Autrou Guillerm, vikel vraz e Kastell-Paol 
er bloas 1013 ; rak er bloas 1615 e oa c’hoas 
0 chom e Guimilliau evel ma verk deomp ar 
mean-bennherez a zo azioc’h dor ar vered 
hirio : « Ar presbital-man, emezhan, a zo 
bet savet er bloas 1615, en amzer an Autrou 
lan Vuillerm, d’ar mare-ze persoun e Gui- 
milliau. » Penos kredi e vije ar vikel vraz o 
chom e Guimilliau, pemp leo eus Kastell? ^ 
Guelloc’h eo eta ganen lavaret e oue hanvet 
an Autrou Guillerm vikel vraz var dro ar 
bloaz (1618) mil c’huec’h kant trivac’h. 

llls Ouimllllau 

Ilis Giiimilliau , da vihana eiir cdiostez 
anezhi, kostez ar G’hreis-Deis, a zo bet savet 
er bloas mil c’huec’h kant ha pemp , en 
amzer an Autrou Guillerm kossa, m'oar vad. 
Greomp an dro d’ar ilis-se en eur lavaret eur 
gerik benak eus ar pep kaera zo ennhi. Ne 
hellin ket poueza nemeurvar netraevit mont 
buhannoc’h. Red e ve ober eul leor a espres 
evit merka plean aoualc’h an oll labouriou 
kaer zo en ilis-man. Ne verkin aman nemet 
ar pez a sko ar muia an daoulagad, neraet 
ar pez so meulet gant an oll. 

E diabars an ilis, azioc’h an auter vraz,' 
ez eus eur veren gaer a liou ; varnezhi co 
displeget Passion hor Zalver. Lakeat eo bet 
eno pa oue savet an ilis. An dud a vicher a 
gav anezhi eus ar re gaera etouez ar guer- 
koz a liou a gaver var an ilizou. Ne leverin 

netra eus an cHl scultrerez a zo azioc’h hag 
en dro d’an auteriou. Ne heller ket, eme ar 
scultreurien, labourat kaeroc’h ha mistroc’h 
ar c’hoat eget na zo bet gret en ilis-man. 
Scultrerez ar font-badiant dreist oll a zo 
dispar. An autrounez Larc’hantec, guinidik 
eus a Plougonven, daou vestr, m’ar deus, da 
labourat, da scultra ar mean, ho deus kavet 
eno kals da studia ha da heuilla. Ar memez 
daouarn, anad eo, ho deus labouret ar gador- 
sarmoùn, ar c’hrouff-ograou, hag ar mean- 
font. 

A zeo d’an auter vraz, en dro da auter sant 
Villiau, e kaver buez ar zant-man displeget 
oll var tolennou bihan e koat scultret. Er 
c’henta tolen, a gleiz, d’an neac’h, e yeler 
sant Villiau c’hoas iaouank oc’h ober he 
beden. An Tad-Eternel, azeet var eur goa- 
bren, ganthan eur vantel ruz hag eur guru- 
nen ruz, a en em ziskuez dezhan. Ar vantel 
hag ar gurunen a lavar da sant Villiau e vo 

roue. Ho liou ruz a zesk dezhan a vo ive 
merzer. 

A gleiz ato, hag izelloc’h, var an eil tolen, 
e veler ar bugelik Moelar, mab sant Villiau, 
oc’h en em deuleur etre he zivrec’h. Ar 
brinsez Aurilla, Rivod, hag ar servicheurien 
eus ar palez a zo en dro dezho. Rivod a zo 
ato scultret e pep leac’h gant eur baro hir 
lia du, ha var he benn eur boned ruz henvel 
ous re Plougastellis ar sivi. Ar boned rus-se, 
rus-tan, a zo bet lakeat var he benn gant ar 
scultrer evit diskuez ez eo muntrer. 

. Var ari drede tolen, sant Villiau, kouer ha 
roue assamblez, a ro he ursiou d’he servi- 
cheurien a zo oc’h ober an eost. Eun eoster 
a zo en he genver ; daou all, var an dolen a 
zo a fas da houman a zeo, a zelaou he gom- 
zou. Var ar pevare lolen, Rivod a deu da 
zibenna he vreur Milliau. An treitour en deus 
an ear da rei he zorn d’he vreur arok tenna 

he gleze. En tu-all, a zeo, e veler eelez gar- 

8 

dien Milliau ha Rivod , spourounet oll , o 
kemmeret an teac’h. 

En tu deo, d’an neac’h, ar c’hraouadur 
Moelar, a en em dol gant spont etre divrec’h 
he vam, ar brinsez Aurilla. Rivod hag eun 
treitour all ganthan a zo deuet, epad an noz, 
da glask laza pe mac’hania Moelar. Ar bugel 
a spont dirak ar c’hleze hag a lam da gaout 
he vam. 

En eil tolen, a zeo, Milliau, Rivod ha 
Moelar a ro an aluzen. Milliau ha Moelar a 
ro gant plijadur, en eur vousc’hoarzin ous 
ar paour. Ho dorn kleis ne oar ket, sur 
aoualc’h, petra ro ho dorn deo. Rivod a ra 
sellou du, pesiou sellou ous ar paour hag he 
zorn avarisius ne ziskrog ket buhan eus an 
tam bara a zo ennhan. An dud fall n’int 
brokus nemet pa vez hano d’ober an drouk. 
Neuze avad e tolont arc’hant dioutho evel 
douar. An hini a rei eun tol-fall benak evi- 

tho, pe a roio leac’h dezho d’hen ober, a zo 
sur da vea paet mad . 

E kreis, etre an tolennou bihan-ze, cetu 
skeuden vraz sant Villiau. Eur c’hleze a zo 
en he zorn deo, goaien ar roue en he zorn 
kleis, var he benn eur gurunen, var he zious- 
koas eur vantel ruz perlezennet a fourdilis, 
pe gentoc’h, a herminik. Dindan treid ar 
skeuden-ze , guelit sant Villiau dibennet , e 
daou leac’h all. He unan e talc’h he benn en 
he zorn , eun sel a zalc’h anezhan a za ; 
Rivod, he gleze dindan he viskamant, a jom 
a bân da zellet ous goad he vreur o redek. 
E Ploumilliau, e kenver Lannion, sant Vil- 
liau dibennet a zalc’h ive he benn en he 
zorn, e daou leac’h. Kement-se a ro deomp 
da gredi e ve bet c’hoarveet ar mirakl-se 
goude he varo ; rak neket epken ar scridou 
a rent testeni guirion eus an amzer dremenet, 
mes ive, kouls pe vell, ar c’hredennou peur- 
badus. 



# 

Sacristeuri Guimilliau ne deus ket he far 
er vro-ma, nemet hini Pleyben e ve. Ar mean- 
font n’en deus par ebet marteze er bed-oll. 
Da vihana, kementhini ho deus guelet anez- 
han hascrivet divar he benn. n’ho deus mer- 
kethini all ebet ken kaer haghen. Beza ec’h 
hell kaout eis troatad varnugent a huelder. 
Ar c’holoen anezhan a zo dalc’het en ear 
gant eis post dero. Var bep hini eus ar pos- 
tou-ze, zo skultret deillou guinien ha kals 
lapoussed a ve lavaret beo-buezek. An deillou , 
guinien n’int ket henvel var daou bost deustu. 
An daou vreur Arc’hantec ho deus kemmeret 
skuer divar an deillou-ze evit kaerat ar 
c’hroasiou - mission savet gantho. Tro var 
dro, d’ar c’holoen eo scultret, poltrezou an 
daouzek abostol ha re ar pevar avieler. Ar 
c’houffr-ograou a zo ive kaer meurbet. N’eus ' 
mui varnezhan nemet teir dolen koat scul- 
tret. Klevet am eus lavaret ez euz bet kasset 
unan all ac’hano da Baris, d’ar-palez hanvet j 

Louvre. Var an dolen zo e kenver ar mean- 
font, eo scultret triomph an Ilis en amzer 
an impalaer Gonstantin. Ar feiz, an esperans, 
ar garantez a vale araok karr a driomph an 
Ilis. An dud a en em dol dindan rojou ar 
c’harr-ze a verk deomp an errol hag an oll 
gustumou fall flastret, distrujet gant ar guir 
relijion. Dirak an auter vraz, an eil dolen a 
ziskuez deomp ar roue David, o sini gant an 
delen en eur gana psalmou en henor da Zoue, 
hag an trede ar vuzisianez santes Coecilia, 
patrounez ar vuzisianet, o c’hoari gant an 
ograou. Ar gador-sarmoùn, kaer meurbet, 
ne dal ket evelato hini Sant-Thegonek. En 
oll labouriou gret en ilis Guimilliau, ec’h 
anavezer an doare da labourad digasset e 
Frans gant ar scultreurien guesiek a deuas 
eus an Itali da c’heuill ar rouanez Marie de 
Medecis. 

Ar porched e Kerzanton a zo kon kaer hag 

hiiii Landivisiau hag a dosta soken ous hini 

8 * 

Landerne. En dro da c’hinou ar porched eo 
scrivet, gant skeudennou bihan bennherez 
e leac’h lizerennou, histor an Testamant Koz 
hag hini an Testaihant Nevez. Savet eo bet 
èr bloas 1605, er memes amzer gant hini 
Sant-Thegonnek. Kaout a rer scrivet var- 
nezhan ar c’homzou-man : « Hic locus vene- 
ranclus vere esl donius orationis^n da lavaret 
eo : al leac’h-man santel a zô e guirionez ti 
ar beden. Ar c’halvar, disterroc’h eget re 
Plougastel ha Pleyben, a zo evelato din da 
veza guelet ha meulet. Nao bilier teo , ha 
pemp vaout e bennherez a ra an dro dezhan. 
011 buez hor Zalver a zo eno scultret e mean. 
Ar skeudennou bennherez a zo guisket evel 
ma vijet er c’hantvet c’huezecvet.'Dre-ze eun 
den guesiek ha c’hoantek da anaout guiska- 
manchou an amzer-ze, er vro-ma, a gaffe 
eno leac’h d’ober eur pennad mad a studi. 
Leveromp aman, araok Iremen pelloc’h, ez 
eo bet savet kazi er memez amzer an oll 

ïabouriou kaer a veler e Guimilliaii ha tro 
var dro. Rak-se mean-font Guimilliau ha 
karnell Sant-Thegonek a zo eus ar memes 
bloas. Kement-man a ziskuez deomp eo bet 
gret an oll draou kaer-ze gant ar memes arti- 
zanet, gant ar memes breudeur, a hellan da 
lavaret ; rak an artizaned ho deus goloet ar 
vro-ma a gement a ilizou dispar, a rea evel 
eur vreuriez savet da labourad evit gloar 
Doue, ha nan da c’hounid arc’hant. 

E kenver kalvar Guimilliau , e korn ar 
vered, ez eus eur chapelik vihan dediet da 
santes Anna. An Autrou Kerdanet, n’ouzon 
ket perak, a hanv anezhi chapel Sant-Roch. 
Savet eo bet er bloas 1648. Ervez lavar ar re 
goz, an ograou hag ar mean-font a goustas 
dek mil scoed. Guimilliau, araok ar Revo- 
lution, a oa stag ous Lesneven evit reseo ar 
justis, a oa, m’ar kirit, e dalc’h Lesneven. 
Muioc’h a dud a save neuze eget brema Lam- 
baol ha Guimilliau assamblez, rak pa scrive 

an Autrou Ogee e oa ennhi tri mil eis kant den 
en oad d’ober ho fask. Brema a veac’h ma 
tapont ar gont-se ho diou, goude niveri ar 
vugale vihanna. Daou vaner epken, hag a 
dalie ar boan, a oa e Guimilliau : hini Ker- 
vern hag hini Kerbalanec. Maner Kervern a 
za bet pell hag hir d’ar famill de Kergorlay. ! 
Maner Kerbalanec er bloas 1500 a oa o chom 
ennhan an Autrou Goulven Mancazre. Maner 
Kervern en deus bet ato nebeutoc’h a vrud. 
Autrounez Kerbalanec ho deus gret koms 
eus ho vaillantis bepred. Hirio, eus an daou 
vaner-man, ne jom mui en he za, nemet hini 
Kervern. 

Pa gomzan eus an dud bet brudet 
guechal e Guimilliau, arabat eo ankouna- 
c’haat an Autrou Gall,'bet person er bar- 
rez-se. Var a glevan, an autrou-ze en deus 
gret meur a werz kaer en he vuez. Siouas ! 
n’ouzor mui hirio da beleac’h mont d’ho 
c’hlask. Ar Revolution e deus distrujet ke- 

ment a leoriou prisius a raffe brema hor pli- 
jadur hag hon henor. 



PEVARZEKVET PENNAD 



L.ambaol - GuimElllau 

Evel ma z’eo bet Lambaol eun dre guechal 
a Vimilliau, ne hellan ket chom heb lavaret 
eur ger benak eus ar barrez-se. Histor Gui- 
milliau hag hini Lambaol, epad pell amzer, 
ne rejont nemet unan. Hirio, an dre guechal, 
a zo savet brassoc’h eget ar vam-barrez. 
Ouspen-ze, Lambaol a virit e ve komzet 
anezhi. Kement a draou burzudus so bet 
c’hoarveet eno, kement a labouriou kaer e 
deus ive da ziskuez en he Ilis ma ne ven ket 
divlam o tremen sioul abiou dezhi. 

Sant Paul, kenta eskop a Leon, a zavas e 
Lambaol eur gouent menec’h er bloas 520 

pe var dro. Er memez amzer e savas eur 
gouent all e Kerlouan, hag unan all c’hoas 
e parrez Plougar. Kouent Kerlouan a oue 
banvet Ker-Paul ha var al leac’h m’edo e 
veler c’hoas chapel Paul. Hini Plougar a 
zougas an hano a Vouster-Paul. Eur maner 
koz er barrez-se a gendalc’has goudeze ar 
memez hano. Kouent Lambaol-Guimilliau 
ne zougas hano all ebet nemet hini Lan- 
Paul. Eur groaz tost d’ar bourk a zo hanvet 
Kroas-Paul. 

Kouent Daoulas a oue savet ive prest goude 
ha chomet so c’hoas hirio eul loden anezhan. 

Daou vanac’h a oue lazet eno gant Au- 
trou ar Faou, niz d’ar prins Arastagn, hag 
evit he binijen, sant Paul a lakaas anezhan 
da sevel eur gouent nevez, hini daou-laz. 
D’ar mare ma teuas sant Paul e Breiz, e oa 
ennhi, evitdoare, kals dragouned. E Daoulas 
e oa unan kaer hag a rea an drouk ar vrassa. 
Sant Paul a ieas da zilivra ar Faou eus al 

loen spountus-se. En dizro eus ar Faou, ganl 
an dragon stoliet ganthan eno, sant Paul a 
dremenas dre Vimilliau ha Lambaol. Pa oue 
erruet e kenver eur c’hoadik bihan a zo tost 
da Lezerasien, daou zen en em gavas da 
gaout ar zant abers tud ar Faou. Lavaret a 
rejont dezhan e oa chomet eun dragon bihan 
er Faou varlerc’h an hini koz, hag her ped- 
chont da zilivra ive ar vro eüs a ennhez. 
Sant Paul a zistagas neuze an dragon braz 
a heuille anezhan hag a c’hourc’hemennas 
dezhan abers Doue mont da gerc’hed al loen 
bihan gouez chomet er Faou. An dragon a 
zenthas var an heur hag a zigassas d’al 
leac’h-se assamblez ganlhan an dragon 
bihan. Abadue ar c’hoad-se a zo bet hanvet 
hag a zoug ato an hano a Goat-ar-Serpant. 
Guelet a rer dre eno ive eur feunteun hanvet 
Feunteun-Paol. Ac’hano sant Paul a gassas 
ganthan an dadu zragon da Enez-Vaz' e 
leac’h ma oa he gouent vrassa. Staga a reas 

anezho ho daou ous eur vaz plantet en douar, 
eme an histor, hag ous ar vaz-se e varvchont 
gant an naon heb ober drouk da zen. Goude 
ho maro e ouent taolet er mor. Euz ar vaz a 
blantas sant Paul en douar evit derc’hel an 
daou zragon eo e teu d’an enezen-ze an hano 
a Enez-Vaz. ' 

Ar c’houentchou savet gant sant Paul e 
Kerlouan, e Plougai% e Daoulas hag e Lam- 
baol, a ouo distrujet gant an Normanted er 
bloas eis kant trivac’h ha triugent (878). 
Lambaolis a lavar e veler c’hoas e Traon- 
Louarn hano Autrou ar Faou convertisset 
ha badeet gant sant Paul. Rei a reas dezhan 
er vadisiant he hano e-unan, an hano a Baul. 
An daou vanac’h lazet gant Autrou ar Faou 
a oue an abbatTadek hag an abbat Judulus. 

E memor eus ar burzud c’hoarveet e Lam- 
baol, Lambaolis e kenver skeuden sant Paul, 
tost d’an auter vraz, e kostez an abostol, ho 
deus lakeat ive an daou zragon. 

Evit mont dre renk gant an amzer, leve- 

romp brema eur ger eus santes Anastas. 

Santes Anastas a oa merc’h d’ar c’hont a 

Goat-Meur ha da santes Bider. He zad, den 

kriz ha difeis, a falvezas dezhan he dimezi 

d’ar c’hont Arthur a Benc’hoat. Ar santez 

iaouank a respontas dezhan e devoa roet he 

c’halon da Zoue ha ne felle dezhi kaout ken 

pried nemet hor Zalver J.-G. Kaer en devoa 

he zad poania da lakaat anezhi da chench 

sonch, netra ne rea. Pedi, aspedi, gourdrouz 

ha kastiza, ne oa ket guelloc’h an eil eget 

egile evit dont abenn eus ar zantes. Anastas 

a zalc’he d’he guerc’hded ha netra er bed- 

man ne helle distaga anezhi eus karantez 

Jesus. Mont a reas kement a zrouk en tad 

malheurus-se, pa velas e laboure en aner da 

blega he verc’h ervez he sonch, ma krogas 

eun devez en eur c’hleze evit he dibenna. 

Kaout a reas Anastas oc’h ober he feden, o 

Youestla eur vech c’hoas hag evit ar vech 

9 

diveza he c’halon bur da Zoue. Dirak ar 
maro, e roas he buez da Zoue, hag ar c’hleze, 
en eur goeza var he fenn, a reas anezhi eur 
verzerez. Savet so bet eur chapel en he henor 
e parrez Lambaol, e kenver Traon-Louarn. 
Hirio ne jom mui eus ar chapel, nemet eur 
pennad moger e kenver feunteun santes 
Anastas. Ar mammou a ia di gant ho buga- 
ligou vihan evit kaout dezho kentoc’h ar 
c’hras eus ar c’herzed. Red eo esperout e vo 
savet ar chapel a nevez heb dale. Lambaolis 
a zo dleourien da santes Anastas eus a ge^ 
ment a c’hrassou 1 Kement ho deus kaereat 
ho ilis, ho guered, ho chapelou all, ma ne 
hellont ket lezel hini santes Anastas ken 
dirapar (1). 

Skuer ar guerc’hded evit iaouankis Lam- 
baol a zo din ive, sur aoualc’h, da gaout eun 

(1) Kantik santes Anastas a zo bet moullet a nevez 
er bloas 1879, e ti an Autrou Kcrangal. 

doen evit diskloia he skeuden. E chapel ar 
sepultur, kempennet a nevez eur pennad so, 
eo merket, var guer a liou, merzerenti santes 
Anastas. Ar zantes so d'an daoulin, kroasiet 
he daouarn ; he zad, fulor eun tigr var he 
vizach, a zao he gleze da zibenna anezhi. 
Eun oan a zousder a ginnig he c’houzoug 
da gontel eun tad-kiger. « Tanrjuam agnus 
coram tondmte se. » Dindan he zreid eo 
scrivet ar c’homzou-man : 

He zad e c’havas var he daoulin 
Oc’h adori he Mestr divin, 

Hag evel eur bleis kounnaret ^ 

Raktal hen deus-hi dihennet. 

En eul leac’h all e veler santes Anastas 
oc’h ober an aluzen da beorien guisket e giz 
ar vro. Rei a ra, ha rei a ra founnusp’eo guir 
e ro he oll arc’hant, ialc’h hag all. Allo 1 
Lambaolis , eun aluzennik ive da santes 
Anastas e deus gret aluzen d’ho tud koz, 
eun aluzennik, pep hini ervez he eaz, d’ar 

santez a gendalc’h da rei d’ho pugale vihan 
aluzen ar c’herzet hag aluzen ar iec’hed, ha 
d’ho pugale vraz aluzen ar furnez a zo kae- 
roc’h c’hoas. 

Anaoudek parrisionis, 

It dôn d'ho ialc’h, it d’ho mounis, 

Ma savo santes Anastas 
Kaeroc’h eget n’eo bet biskoas. 

Ar sepultur ken kaer pe gaeroc’h eget 
hini Sant-Thegonnek hag hini Kemper, a zo 
bet gret en amzer an Autrou Herve Guil- 
lerra, person Guiniilliau. Labouret eo bet 
gant ar^^scultrer Anthoine er bloas c’huezek 
kant c’huezek ha triugent (1676). E kenver 
hano ar skultrer , e ma hano an Autrou 
Herve Guillerm, person, hag hini an Autrou 
Gabriel Abgrall, kure. 

Bols-dor ar vered a zoug ar merk 1668, 
hag hanoiou Aian Rannou hag Yvon Ker- 
tanguy. An tour zo bet fountet er bloas pem- 
zek kant trizek ha triugent (1573). « Anno 

Domini 1573, die iO aprilis fundata est haec 
turris. » An tour-man a zo bet fountet d’an 
dek a viz ebrel mil pemp kant trizek ha triu- 
gent. Tour Lambaol zo bet unan eus kaera 
hag huela touriou a ioa e Breiz. Brema , 
abaoue m’eo bet diveget diou pe deir guech 
gant ar gurun, an oll a rebech dezhan ar 
boned noz ploum lakeat dezhan var he benn. 

Korfet brao ha beget fall 
Eo tour Lambaol, heb chipotal. 

An Autrou Gambri, pa dremenas ar vro- 
ma, en amzer ar Revolution, evit renta kont 
d’ar gouarnamant eus doare ha kustumou 
Breiz, a gomse evelhen eus tour Lambaol, 
« Ma n’am bije guelet, emezhan, toür Kreis- 
ker e Kastell, em bije leac’h da veuli kals 
muioc’h hini Lambaol hag hini Sant-The- 
gonnek, mes tour Kreisker, ker skanv, ker 
mistr, ker brao ha ken huel a ra deomp evel 
ankounac’haad an oll douriou all eus ar bed.» 
Ilis Lambaol so bet savet er memes amzer 

gant hini Guimilliau. Var dor ar c’hostez 
kleis e man ar merk (1609). Kaera aoter zo 
en ilis eo an hini a zo ’a gleiz d’an auter 
vraz. Var ar stern-aoter-ze eo scultret ar 
Bassion e c’huec’h tolen. Ar patromou bihan 
scultret a veler eno a zo evel pa vent beo. 
Etre aoter ar Bassion hag an aoter vraz e 
kaver skeuden sant Villiau gant eur vantel 
guer goloet a herminik. Larkoc’h eun tamik, 
cetu. merzerenti sant Villiau. He benn, evel 
e Guimilliau hag e Ploumilliau, a zalc’h en 
he zorn ; ar goad a zired divar he c’houzouk. 
Rivod, var varc^h, ha guisket e ruz, a zo 
tost. Eun espes rebech so dindan he c’hronch. 
E kenver Rivod, daou floc’h bihan gantho 
ive bep a vrenniden. Rivod en deus eun ear 
morc’hedus goude he dorfet. Estonus eo e ve 
bet roet e Lambaol al liou guer da skeuden 
sant Villiau hag al liou ruz da hini Rivod. 

Ar font-badisiant a zo eus ar bloas 1651, 
ar c*houffr-ograou eus ar bloas 1660 (Pouli- 

quen, fablik). Ar mean-font a zo bet gret en 
amzer rn’edo fabliket Milliau Roparts hag 
Herve Grall. Eun dra gurius c’hoas da velet 
en ilis Lambaol eo ar pinsin e bennherez a 
zo er c’hostez deo d’an ilis. D’an neac’h eo 
merket badisiant hor Zalver J.-G. En dour 
ez eus daou ziaoul, e furm serpantet, hag a 
en em dregas e guirionez evel ma rañe an 
diaoul en dour benniget. Eur mestr den e oa 
ar piker-mean en deus lakeat kement a fion, 
kement a zispac’h e korf an daou ziaoul-man. 

An Autrou lan Vuillerm , eme an Tad 
Albert, a lakaas he boan, p’edo persoun e 
Guimilliau, da gaeraat ha da greski ilis Lam- 
baol. Var dro ar bloas 1615 e savas ar Rozera 
en ilis-se. Eskop Kastell en devoa d’ar poent- 
se da velet var Lambaol. Eno en devoa eur 
maner hanvet maner Koat-an-Eskop. Evel 
an Autrounez Guillerm, an Autrou Treguer, 
bet person e Lambaol eun ugent vloas benak, 
en deus ive lakeat he boaii hag he vounis da 

gaeraat he ilis hag he chapelou. Lambaolis 
a hell lavaret bennos Doue d’ar pastor mad- 
se. Eur beleg mad ne jom morse pell en eur 
barrez heb ober ennhi kals a vad evit an 
eneou. Var ar bez lakeat varnezhan gant ar 
barrisionis ec’h helfet scriva gant guirionez 
ar c’homzou man. 

Braz a fciz, ha braz a galon, 

Braz ee bet e pep feson. 

PEMZEKVET PENNAD 



Plounevez-Porzay 

Parrez Plounevez a denn he hano eus eur 
c’hoat hanvet Nevet a zo var he douar, eme 
an Autrou Pouchous, bet person e Plounevez- 
Porzay. Abalamour da 2e, eme c’hoas an 
Autrou Pouchous, e tlefet scriva Plounevet 
ha nan Plounevez. Eur pinsin koz eus an 
ilis, eur pinsin e bronz, a zo merket var- 
nezhan ar c’homzou-man : « An Autrou Laou 
Vergoz, person Plounevet er bloas c’huezek 
kant tri ha tregont (1633). Eur mean ive eus 
an ilis koz a zouge merket varnezhan an 
hano a Blounevet. 

Parrez Plounevez e devoa da genta evit 
patrounet sant Laurans ha sant Stephan , 

beteg maro sant Villiau ; hag ato soken ez int 

9* 

patrounet eus ar barrez-se, mes varlec’h 
sant Villiau. Kaout a rer e Plounevez eul 
loden eus relegou sant Laurans ha sant Ste- 
phan, hag evit-se ar pardon a vez gret d’ar 
zul kenta goude gouel sant Laurans. Ar gaoz 
a zo e Plounevez eo bet ganet eno sant Vil- 
liau, e maner Trevilly e Koat-Nevet. Netra 
ne vir ouzomp da gredi kement-man ; gous- 
goude netra sur ken nebeut var ar poent-se. 
Ar pez so sur eo saïit Villiau en deus bet eur 
maner e kenver Plounevez, e parrez Plomo- 
diern. Eun anter-leo eus bord Plounevez ez 
eus eur maner koz, hirio keriaden epken,- 
hanvet Lan-Villiau, da lavareteo, leac’h Mil- 
liau. A bell zo Plounevezis a lavar eo ganet 
sant Villiau en ho zouez. Eur greden ken 
koz a zo da vihana din a respet (1). E gui- 
rionez, Kemper ha Plounevez ho deus ar 

(1) Lod a lavar soken e ma c’hoas e PlouneveZ ar 
guele ma zeo bet ganet ennhan sant Villiau, epad 
m’edo he dad o chasseal e Koat-Nevet, 

memes guir da gredi ez eo ganet sant Villiau 
var ho douar. Mes Plounevezis a en em 
drompl a gals pa leveront ez eo sant Salo- 
mon tad da sant Villiau. Tri roue Salomon 
zo bet e Breiz, hag hini anezho, var hed 
tost, ne veve en amzer sant Villiau. He dad, 
eme an oll scridou koz, a oue ar roue Budik, 
kont a Gerne. 

Maner Lez-Argant a oa d’ar roue Argant, 
kenderv da zant Villiau ha roue a Vreiz 
assamblez ganthan, eme ar breviel. Maner 
Lez-Argant a oue savet er bloas seis kant ha 
daou ugent (740). Eun or goz, a za c’hoas 
n’eus ket pell, a zouge ar bloas-se. Evelse 
an daou genderv, assamblez roueet e Breiz, 
ho devoa bep a vaner an eil e kenver egile 

Ar maner kossa e Plounevez eo hini an 
Nevet. An tud chentil eus ar maner-man a 
ziskenne eus ar roue lan, deuet eus a Vro- 
Zaos er, vro-ma vardro ar bloas c’huec’h- 
kant (600). Sant Villiau a oa ive eus ouen 

ar rou6-ze. Er bloas mil anter kant (1050), 
ar mestr eus maner an Nevet a ziskaras 
anezhan evit dont da jom da Lez-Argant. Rei 
a reas an hano a Nevet da Lez-Argant e 
memor eus maner koz Nevet evit derc’hel 
eno hano ar famill. Tud chentil an Nevet a 
zo bet kals a vrud anezho. Er bloas seitek 
kant daouzek ha triugent (1792), tri garrad 
paperou koz a oue devet e maner an Nevet. 
Pebes koll evidomp ! rak eno, sur aoualc’h, 
e oa scridou koz ha guirion divarbenn sant 
Milliau ha sant Moelar. 

Ar maneuriou all eus Plounevez a zo : ar 
C’hoz-Maner pe Vieux-Ghatel, Lezarscoet 
(Lez-ar-G’hoat) , Moellin , Trezeol , Kerscao 
gant he vali braz, a eun anter-leo hed, beteg 
ar mor, ha Keroutous. 

E maner Lezarscoet, bet ive guechal , m’oar 
vad , d’ar roueet a Vreiz , ez eus bet kavet 
lizerennou brezounek diez braz da gompren, 
ker koz int. 

Araok ar Revolution , e oa nao ilis pe 
chapel e parrez Plounevez-Porzay, heb konta 
c’hoas c’huec’h chapel vihan a ioa er ma- 
neuriou. N’eus mui nemet diou ilis ha diou 
chapel. Konsaill ar barrez a hanve eur c’hu- 
lator pe eur fablik evit pep ilis ha pep chapel. 
E paperou koz Plounevez, lakeat en urs gant 
an Autrou Pouchous, e kaver eur sklerijen 
eus ar bloas pemzek kant trivac’h (1518). 
D’ar c’houIs-se e oa e konsaill ar barrez an 
dud hanvet aman varlec’h : Kola Doare, eus 
Kerdale ; Thomas L’HeIgouaIc’h, eus inaner 
Keradeün; Thomas ar Berr, eus Tre-Ger, 
Herve Eildez, eus ar Vergoz ; Lois Saliou, 
eus Kerargant; Milliau Boussard, eus ar Pri- 
gaud; Glauda Tanguy, eus Lezanven ; Jerom 
Vreton, eus Ruiyen ; Herve Doare, eus Tre- 
villy ; Milliau Gannad, eus Kerargall ; Yvon 
Millour, eus Bridan ; lan Gornic, eus Lan- 
Zent, hagan Autrou person Herve de Quelen. 

Ar fabliket a hanve tud da gestal en ilizou 

pe er chapelou roet dezho da c’houarn. Ho 
bloas a gommanse hag a echue deis gouel 
sant lan-Vadezour, ha bep bloas e rentent 
kont d’an Autrou’n Eskop pe da unan eus 
he chalouniet. Ar gont-se a vije lennet er 
gador d’ar zul goude. 

Ar fabliket hanvet d’ar c’huec’h varnugent 
a viz even evit ar bloas 1518 a oue : Alan 
Avon, eus Penn-ar-C’hreac’h, evit an ilis 
parrez, Guennole Hemon, eus Quellien, evit 
chapel Kerlaz, dediet da sant Germen ; Jerom 
ar G’hoz, eus Keruleon-Vihan , evit chapel 
sant Even, Gaourintin Bosser, eus Lez-Vren, 
evit chapel sant Herve hanvet ivesant Mac’h- 
ouarn; lan Doare, eus Penfrat, evit santes 
Anna-ar-Palud ; Stephan Floc’h, eus ar Goz- 
Quenquis, evit chapel sant Mikeal; Per an 
Dagorn, eus Goarbik, evit chapel Sant-Guen- 
nole Lan-Zent; Renan ar Gac, eus Lez-Vren 
evit chapel sant David, Laurans ar Mad, eus 

Bridan, fablik breuriez sant Laurans savet 
en ilis parrez. 

Ar chapel kenta e Santes-Anna-ar-Palud a 
oue savet en amzer sant Caourintin, var bord 
ar mor. Ar chapel-se, a nebeudou, a zo bet 
sammet gant ar mor. An eil chapel a oue 
savet pelloc’h eus an dour, er c’hanvet unek- 
vet, evel ma z’eo merket var unan eus he 
dorojou. Ebbet Landevennek a oa dezho ar 
chapel hag ar palud en dro dezhi beteg ar 
Revolution. Neuze e oue prenet gant Gos- 
mao (1793 ) , ar chapel hag an douar roet 
gant ar roue Grallon da sant Gaourintin. 
Lod a lavar, hag en ho mesk , an Autrou 
Halleguen, bet medeusin er G’hastellin, ez eus 
bet e Santes-Anna eun templ paian arok ar 
chapel. Red eo kredi da vihana eo bet eno 
ar Romanet o chom, rak haout a rer c’hoas, 
tro var dro, restadou eur ho ziez hag eus ho 
hentchou. 

Plounevez-Porzay, arok ar Revolution, a 

Konta a reat ennhi d’ar c’houls-se daou vil 
daou c’hant den en oad d’ober ho fask. Ar 
barrez a oa lodennet e peder breuriez hanvet 
ive karturennou, ha pep karturen a ziazeze 
an taillou evithi e unan. Bez e oa karturen 
ar Gorre, hini Troc’hano, hini Troc’hoat, 
hag hini Kerleol. 

Plounevez e deus bet ive an henor da velet 
sant Thegonnek oc’h c’henel var he douar, 
e Trefeuntek. Mes e pep amzer ez euz bet 
tudfallakr; santeles Egonnek a egaze, m’oar 
vad, he amezeien, ha kement a voal vuez a 
rejont dezhan, ma renkas kuitaat Trefeuntek 
evit mont da Blougonek. Beva ha mervel a 
reas eno eve! eur zant el leac’h ma zo savet 
brema eur chapel en he henor. Guerz koz 
sant Thegonnek a rebech da Drefeuntegiz 
ho fallagriez en doare-man : 

Sant Thegonnek, e Plougonek, 

Hen ginnidik eus Trefeuntek, 

Da Drefeuntek pa gimmiadas 

« 

N’eur goras huel a lavaras : 

Trefountegiz, tud digenter, 

C’hui n’em gavo ato berr ; 

Gant daou pe dri eost ar bla 
C’hui vo berr ar memes tra. 

* Kement ki klan a dremeno 
E Trefeuntek a ziskenno. 

Hag e guirionez Trefeuntegis ho deus bet 
leac’h raeur a vech da gaout keuz da sant 
Thegonnek ha d’ar guall vuez gret dezhan 
gantho. Rak n’eo ket var vella ez eas ho 
afferiou goudeze. 

E touez an dud ho deus gret nenor c’hoas 
da Blounevez, hanvomp an Autrou de Les- 
pervier, ganet e Trezeol ha bet eskop a Gem- 
per (1444-1451^, hag an Autrou Guyon a 
Blounevet, ganet e Koz-Maner ha bet ive 
eskop e Kemper (1262-1266), epad pevar 

bloas. 

Ne ankounac’haomp ket Gharlez ar Gac, 

en deus gret eul leor kaer meurbet var gaer- 
der ar burete, p’eo guir al leoivze a zo lakeat 
e gallek hag e iez an Allemagn ive. 

Mes dreist oll , Plounevezis , bezit sonch 
ato piou a ra deoc’h ar muia henor ha piou 
a hell ober deoc’h ar muia vad. Ne ankou- 
nac’hait biken ho sant patron, ar roue Mil- 
liau. Dalc’hit dezhan he renk, ar renk huela 
en hoc’h ilis. Savet ho p’eus dezhan eun ilis 
nevez ; savit ive dezhan eun trôn nevez ha 
kaeroc’h mui oc’h mui bemdez e diabars ho 
kalonou. En em erbedit gant fisians da sant 
Villiau dirak ar skeuden goz eus ar c’hant-v 
vet unekvet ho p’eus ar bonheur da viret en 
oc’h ilis. Mar deo koz he skeuden en oc’h 
ilis, he garantez a zo bepred nevez evidoc’h, 
he galon bepred tom en ho kenver, bepred 
digor d’ho c’holl izomou. 

C’HUEZEKVET PENNAD 



Ploumilllau ha Plumellan 

Parrez Ploumilliau, arok ar Revolution, a 
oa e dalc’h Montroulez, eme an Autrou Ogee. 
Ploumilliau ha Keraudi, tre eus a Bloümil- 
liau, a zave d’ar mare-ze daou vil daou c’hant 
den en oad d’ober ho fask. Kerhuel-Kerbi- 
riou ha Lanascol a oa he maneuriou brassa. 
Kerdu ha Kersenont a dle brema bea koet 
en ho foull nemet savet e vent bot a nevez. 
Yvon a Gersenont a resevas urs digant ar 
roue Herri eil eus an hano da sevel tromplou 
da sikour ar general de Brissac. 

N’eo ket estonus e deâe kemmeret Plou- 
milliau sant Villiau. evit pafcron. Evel hor 
beus e lavaret , sant Villiau a oue besiet e 
kenver Ploumilliau, er Goz-Yeaudet. Ar brud 

eus he zantelez hag eus he viraklou a roas 
ar zonch da Bloumillois d’en em lakaat din- 
dan he skoazel. E pevar leac’h, en ilis Plou- 
milliau, ez eus hano eus ar zant patron ; er 
guer a liou, var an aoter vraz, er porched ha 
var kroas ar vered. Var an aoter vraz hag 
er porched, sant Villiau, evel e Guimilliau 
hag e Loc-Moelar, a zalc’h he benn en he 
zorn. Eur vech c’hoas, kement-man merket 
e meur a ilis dediet da sant Villiau, a ro 
deomp da gredi eo bet c’hoarveet ar memes 
mirakl evit an tad hag evit ar mab. Penn 
sant Moelar ive a gomzas ous he vuntrer hag 
a lakaas eun eienen da zevel evit terri he 
zec’hed. Lavareta heller eta anezho ho daou 
gant guirionez ar goms-man eus ar skritur : 
« Defunclus adhuc loquitui\ » Maro, e kom- 
zont c’hoas. Koms a reont ous ho muntreu- 
rien da lavaret dezho ober pinijen ; koms a 
reont, en eun doare all, dre ho buez, ouzomp 
oll, da lavaret deorap heuilla ho vertussiou 

evit gallout ren assamblez gantho e baradoz 
Doue. 

Plumellau 

Parrez Plumeliau, brema zo kant vloas, a 
oa e dalc’h Ploermel. Gant sant Nicolas, tre 
a Blumeliau, e save tri mil pemp kant den 
en oad d'ober ho fask (1). Diou chapel a 
vrud a zo ennhi : santes Anna ha sant Nico- 
dem, dreist oll hini sant Nicodem. Kement 
a garantez a zo er barrez-man evit sant Ni- 
codem, ma tizonjer eun tamik re marteze eus 
ar zant patron, eus sant Villiau. An oll zent 
a zo mignoned da Zoue. Mad eo karet hag 
henori anezho oll, ha dreist ar re all, ar zent 



(1) En doare-ze eo e kontet guechal, var a velaii. 
Ne c’houlennet ket, evel brema, pet den zo er bar- 
rez-se, mes pet den a zo ennhi en oad d’obor ho fask; 
ha bezit sur kement hini a oa en oad d'ober he bask 
ne vanke ket d’ober anezhan, eu amzer-ze a feiz. En 
eur ger, neket an dud eo a goutet, mes ar gristenien 
deuet an oad a raezoun; 

a zo eelez-gardien ar barrez. Mes kalon an 
den a zo ive braz aoualc’h evit rei da bep 
hini anezho ar garantez dleet anezhan. Red 
eo ober eul loden evit pep hini, rak izom hor 
beus anezho oll. Petra zo essoc’h deoc’h, 
parrisionis a Plumeliau, eget karet sant Vil- 
liau ho kenvroad, ho roue, ho patron, eur 
zant breizad eus ar memes goad ganeoc’h ? 
Diouallit da renta jalouz sant Villiau (m’ar 
galfe ar zent bea jalouz ! ) pe hen a zerro he 
zorn ha ne skuillo mui varnoc’h he vennos- 
siou. Dougen a rit oll he hano, hag ho par- 
rez ive ; dougit ive anezhan en ho kalonou, 
er renk huela. Ar guir-ze en deus ; ho sant 
patron eo. 

Ghapel sant Nicodem savet, er bloas pem- 
zek kant nao ha tregont (1539), a zo eus ar 
re vrassa etouez ar chapelou. Ar porched so 
kaer dreist ; an tour dantelezed en deus 
c’huec’h mestr ha daou ugent a huelder. E 
kenver ar chapel zo eur feunteun gret er 

bloas c’huezek kant hag eis (1608) ha labouret 
en doare ar c’haera. D’ar pardon, hag ive 
var ar bloas , e vez kasset kals anevalet 
d’ober an dro d’ar chapel evit goulen dezho 
iec’hed, ha d’an dud eost mad. A1 loened-se 
kurunet a c’harlantezennou hag a rubanou a 
ia e procession da heuill an taboulinou. Lod 
anezho a vez guerzet en deis-se d’an huela 
diner ha prenet ker peurvuia abalamour ma 
tleont digass gantho ar bonheur en tiegez. 
Me zonch e talc’her ato, muioc’h pe nebeu- 
toc’h , d’ar c’hustum goant - se da gass al 
loened e procession. Daoust hag al loened 
ive ne dleont ket en ho iez meuli Doue ? 

Lavaret a ra dezho ar skritur : « Benedi- 
cite, omnes bestiw et pecora Domini, Do- 
mino. » 011 loened mud, eus an dour hag 
eus an douar, rentit meuleudi d’ho krouer. 

Kendalc’hit eta , parrisionis Plumeliau , 
da lakaat ho loened da veuli Doue e plas 
kement a gristenien a zilez gantho an dever- 

man. Na rit van evit klevet, var gement- 
man, goaperez an dud difeiz ne gomprenont 
netra en ho relijion. Ne dalvezont ket, an 
dud-se (animalis homo), al loened a ia evitho 
e procession. 

Derc’hent ar pardon e sant Nicodem, d’ar 
c’henta sadorn a viz eost, ma m’eus sonch 
mad , e vez c’hoezet eno an tan a joa gant 
eun eal evel e sant lan ar Biz. Ar pilirinet a 
ia da voalc’hi ho fenn hag ho daouarn e 
feunteun sant Nicodem evit ma pellaio diou- 
tho ar c’hlenvejou. Parrisionis Plumeliau, 
var am eus klevet ha lennet, a lez ho baro da 
greski meur a zizun araok ar pardon, ha d’an 
deis-se, d’ar mintin, e teuont d’ober anezhi 
var ar bank mean a zo e kenver ar feunteun, 
Goudeze e voalc’hont ho bizach en dour; 
seul-vui eun den en deus devosion eyit sant 
Nicodem, seul-vui e chom pell heb ober he 
varo araok ar pardon. 

E kenver ar bourk e kaver eur feunteun 

hanvet Foteliau, da lavaret eo, feunteun sant 
Villiau. N’ouzon ket a bea zo en ilis parrez 
eur skeuden bennak eus sant Villiau. Esto- 
nus braz e ve ma n’eus ennhi netra da zigas 
da zonch eus eur zant patron ken anaveet e 
Breiz. Bourkou, keriou, maneuriou hag ene- 
zennou a zoug he hano, aman hag haont, e 
Breiz. 

E parrez Berne, kanton ar Faouet, ez eus 
eurgearhanvet Kervilliope Kervilliau; ingal 
eo. E parrez sant Gylles-PIigeaux, kanton 
sant Nicolas-Pelem, e kaver ive maner Ker- 
villiau. Eun enezen e kenver Trebeurden a 
zoug hano sant Villiau. Ar zant-man c’hoas 
marteze en deus roet he hano da barrez Billio 
er Morbihan, kanton sant lan-Brelevenez. 
A raezon hor beus eta da lavaret eo brudet 
kaer hano sant Villiau e Breiz ? Seul-vui ma 
zeo brudet hag anaveet, seul-vui eo din da 
vea karet hag henoret, rak ar vrasder eiis 

10 

he vrud a ziskuez deomp ar vrasder eus he 
santelez. 



SEITEKVET PENNAD 



Sant Thlvlslau 

Ne gaff ket dinn e ven klemmet gant den 
evit rei aman varlec’h e berr-gomzou buez 
sent Breiz a veve en amzer sant Villiau. Ne 
gomzin nemet eus ar zent a zo rauia anaveet 
heb beza c’hoas anaveet aoualc’h. Ar zent-se 
a rei eur gurunen da sant Villiau. Diskuez a 
reint pegen santel e oa ho roue p’eo guir e 
save kement a zent en he amzer. 

D’ar c’houls ma oa gouarnet an Ilis catho- 
lik gant ar Pab santel lan seisvet, hag es- 
kopti Dol gant an eskop santel Armaêl, epad 
an trouz a zavas e Breiz goude maro ar roue 
Alan, eilvet eus an hano, e c’hanas sant Thi- 

visiau en eur gerik-vihan e kenver kouent 
sant Samson, el leac’h ma ema hirio bourk 
Lanvollon. He gerent a oa pinvidik , mes 
Thivisiau, en em roet abred da Zoue, a zilezas 
ar binvidigez evit servicha guelloc’h an Au- 
trou Doue. Kuitaat a reas ti he gerent, guis- 
ket a zillad paour, hag ez eas d’ar gear han- 
vet Dol. Ne ouie ket c’hoas na lenn na 
scriva ; n’en devoa desket e ti he dud nemet 
karet Doue, hag heb gouzout lenn e leor an 
Aviel, e lakaas e pratik ar c’huzuliou kaera 
roet ennhan gant hor Zalver da zilezel kerent 
ha mignoned, bro ha pinvidigez evit klask 
da genta rouantelez an env. Eur c’hristen 
jnad eus a gear Dol, o velet he feiz hag he 
vodesti en ilizou, a gemmeras anezhan en 
he di.haga lakaas ar zant iaouank dabastor 
denved. Epad ma tioualle he zenved, Thivi- 
sioik a boanie da zeski lenn ; kana a rea 
psalmou hag hymnou evit henori Doue ha 
tremen dibec’h he amzer. He vestr ne oue 

ket pell evit divinout he spered lem hag a 
gassas anezhan d’ar skol. Buhan Thivisiau 
a zeskas kement a oue lakeat dirak he zaou- 
lagad hag ahenn nebeut amzer ar mestr-skol 
n’en devoa mui netra da zeski dezhan. 

Eun devez sant Armaèl, eskop Dol, a dre- 
mene var varc’h e kenver ar park ma tioualle 
ennhan Thivisioik he zenved. Klevet a reas 
eur vouez kaer meurbet o tibrada dreist ar 
girsier. An eskop santel a jomas a za, chom 
a reas a bân da zilaou ar vouez dudius-se a 
rea d’ar measiou tridal ha d’an eostik chom 
sioul , hag e c’hoantaas guelet ar c’haner 
iaouank. Digasset e oue dirazhan ar potrik . 
denved, guisket paour. 

Sant Armaèl, souezet o velet he zousder, he 
vodesti, an oll doare mad eus ar bugel, a 
c’houlennas anezhan digant he vestr, hag a 
lakaas anezkan var al latin etoues ar c’hlouer 
iaouank eus klouerdi Dol. Kreski he vertus- 
siou ha kreski he zeskadurez a oa eur blija- 

dur evit Thivisiau. An oll a jome estonet 
dirak he vodesti, he humilite, hag ar sked 
eus ar burete merket var he vizach. 

Prest goude ma oue beleget, e oue roet 
dezhan ar garg kenta er c’hIouerdi. An eskop, 
deuet da vea koz, a geinmeras sant Thivisiau 
evit eilvet gant assant ar chalouniet haghini 
ar bopl. Arok mervel, sant Armaél a sacras 
anezhan eskop, ha goude he varo, an eskip- 
tien-all a Vreiz, ar veleien hag ar bopl. a 
hanvas, a eur vouez, sant Thivisiau eskop 
Dol, evit derc’hel en ho c’henver plas sant 
Armaél. 

Dizrei a reas ous Doiie eun den didruez ha 

galloudek hanvet Rivallon, en devoa lakeat 

an tan en unan eus he gouentchou. An den- 

ze a zigollas goudeze ar gouent devet gan- 

than hag a reas eur binijen rust ar rest eus 

he vuez. Eun devez, epad ar Rogationou, 

derc’hent gouel an Ascension, sant Thivi- 

siau, en eur brezeg d’he bopl var ar blasen, 

10 * 

a velas an env digor dirazhan hag an eelez 
o tougen e triomph an Arc h Allians. Renta 
a reas ar vuez da dri gorf maro, hag en eur 
lavaret epken hano Doue var an dud klanv 
e paree anezho. 

Goude bea gouarnet he ilis epad eun nebeut 
bloavesiou gant santelez ha madelez, en eur 
skigna ar miraklou gant an ad eus ar virio- 
nez, sant Thivisiau a oue galvet gant Doue 
en he varados var dro ar bloas seis kant 
nao ha daou ugent (749). He gorf enterret e 
cathedral Dol a reas eno kals miraklou. Pa 
deuas ar Normantet er vro (878), he relegou 
a oue kasset da Baris en ilis sant Germen 
ar Prajou. Eno ive relegou ar zant a reas 
miraklou kaer meurbet. Pa vije eur zec’hor 
vraz, ar Barizianed a zouge e procession 
relegou sant Thivisiau evit goulen soublien. 
Ar vertus soken eus relegou ar zant-man, 
evel ma lenner e breviel Paris, e deus meur 
a vech lazet an tan-guall. E Breiz ive, dreist 

oll e Plougonek, e kenver Kemper, e peder 
sant Thivisiau da ziouall ac’hanomp eus ar 
gurun. Scrivet eo ar c’homzou-man var tour 
Plougonek : « Twrinth^i, tuam tv/rrim tem- 
pliimque tuere, ne noceant illis tola trisulea 
Jovis, » Sant Thivisiau , diouallit eus ar 
gurun ho tour hag oc’h ilis evit na deui ket 
an tan spontus-se da noazout dezho. 

Pa oue gret, evit ar vech kenta, gouel sant 
Thivisiau e Paris, eur mestr - mansouner 
difeis ne fellas ket dezhan chom a za gant 
he labour en deis-se. Edo o sevel ilis sant 
Stephan. Deis ar gouel, he vansouneurien a 
deuas eta, var he urs, da labourat. Ar cha- 
fottou a goezas gantho ; kals tud a oue ma- 
c’haniet hag ar mestr a dorras he c’houzoug. 
Evelse e renkchont anzao, en despet dezho, 
e oa guelloc’h senthi ous Doue hag an Ilis 
eget ober ar penn an unan. 

Sant Thivisiau a zo henoret evel palroun 
en ilis Sant-Germenar Prajou e Paris, en ilis 

Dol, e Sant-Thurial eri eskopti Sant-Malo, 
en ilis Sant-Thurio e Quintin, e Plougonek, 
e Sant-Thuriau hag e Landivisiau. 

E Landivisiau ez eus brema eun ilis nevez 
en he henor. Eus an ilis koz, an tour epken 
hag ar porched a zo bet miret. Tour Landi 
a zo eus ar re goanta hag a zigass da zonch 
eus ar G'hreisker dre he zao drant ha mistr. 
Ar porched a ra e unan he veuleudi gant he 
scultrerez Kerzanton labouret fin. Savet eo 
bet er bloas (1552). An tour aoue savet dive- 
zatoc’h (1590). 

Parrez Landivisiau, hirio braz ha pinvi- 
dik, ne oa guechal nemet eun dre eus a Vi- 
courvest. Ennhi edo o chom Autiounez Coat- 
Meur, Autrounez Goat-Quelfen. Eno edo ive 
leac’h ar varnedigez evit an oll douarn-varn 
eus an daoudour a en em astenne var Gui- 
clan , Guimilliau , Lambaol , Landivisiau , 
Pleyber, Plouneour, Plouvorn , Sant-The- 
gonnek ha Trelaouenan. 

Landivisiau/amzer zo bet, a en em c’hoiiar- 
ne e unan, e guir frankis. An dud a lakea 
da gommandi ennhi, n’ho devoa kont ebet 
da renta nemet da Zoue. Hano zo c’hoas 
ennhi , eme an Autrou Kerdanet , eus an 
Autrounez Kola ha Per Lerot, a gassas kuit 
cus a gear an dud a roe skuer fall, hag a 
reas ho galloud evit derc’hel pep urs vad e 
Landivisiau. 

D'ar mare ma scrive an Tad Albert, eus 
a Vontroulez, an offis, emezhan, a vije kaer 
meurbet e Landi. Eur muzik a ioa eiio ken 
kaer a muzikou an ilizou brassa e Paris 
d’ar c’houls-se. Red eo lavaret ne deus kollet 
netra Landivisiau var gement-man. Arc’han 
a zo ato dudius e Landi, hag a bell e teuer 
da selaou an offis en ilis Sant- Thivisiau. 
Lavaret a raffet en deffe ar zant-ma, kaner 
dispar e unan, desket kana d’he oll barri- 
sionis : 

Landivisiois, mirit ho mouez 
Da veuli Doue hag ar Verc’hez ; 

En ho touez bepred ra chomo 
Kan dudius sant Thivisiau ! 

Relegou sant Thivisiau, ar re anezho a ioa 
e Paris hag e Chartr, a zo bet distrujet gant 
ar Revolution. Em anaoudegez, ne jom mui 
e nep leac’h eus he relegou nemet eun tam 
ezel miret en ilis Quintin en eur penn- 
arc’hant. 

Ne guittaomp ket Landivisiau heb henvel 
ar chapel nevez savet ennhi en henor Itron- 
Varia Lourd. Bur boked eo gret d’ar Verc’hez 
Glorius Vari gant an Autrou Sibirill, arok 
tremen eus ar vuez-man da reseo kurunen 
ar beleg mad eus a zaouam Itron-Varia 
Lourd er Baradoz. Eun ilis nevez, hag eur 
chapel nevez a zalc’ho atao ar zonch anezhan 
beo en ho touez, parrisionis Landi, ha goude 
ma teuffac’h biken da ankounac’haat he va- 

douberou a hent all. Roet en deus deoc’h he 
amzer, he iec’hed, hag he galon ; c’hui anaou- 
dek ho p’eus roet dezhan eur bez etouez ho 
kerent. Sonch ho pezo ato dirak ar bez-se, 
dirakilisSant-Thivisiau, dirakchapel Lourd, 
dirak he gador-govez, ez eo bet an Autrou 
Sibirill ato en ho touez : 

Den a zever, den a greden, 

Don a galon hag a beden. 



I 

TRIVAGllVET PENNAD 



Sant llerbot 

Daou bried nopl ha devot eus a Vreiz-Veur 
pe Vro-Zaos a ioa heb bugale. Doue a zelaouas 
abenn nebeut amzer ho fedennou hag evit 
heritour e resevchont eur bugel a oue han- 
veL Herbot da zeis he vadisiant. Abred Her- 
bot a anavezas pegen goullo eo gloar ar bed- 
inan, hag e reas a neuze he blijadur eus ar 
beden. An douar noas a vije he vele, ar gri- 
siou louzou epken' he vevans. Er beden nag 
er binijen eo e tremene an deis hag an noz. 
Pa renke en em gaout gant tud iaouank eus 
he oad, e komze dezho a Zoue evit dilam ar 
scanvadurez eus ho fenn. Ar peoc’h a blije 
dezhan hag evit he c’haout ec’h en em denne 
aliessa ma c’helle el leac’hiou distro ha sioul. 

Eno pecli ha koms ous Doue a rea he von- 

heur. Eur c’hoat a roas lojeis d’he iaouankis. 

Kaout a reas er c’hoat-se, kuzet en eur c’ha- 

varn, eun hermit koz hag a lavaras dezhan 

en em zistaga eus pep tra er hed-man evit 

heuilla Jesus-Ghrist. Raktal Herbot a zistro 

d’ar ger, hag a lavar d’he gerent kenavo er 

bed-man da viken gant ar respet dleet da 

eun tad ha da eur vam. 

Eaz eo komprenn ar glac’har eus he gerent 

pa golchont ho mab unik. Ho feiz gousgoude, 

a zousaas ho foan, hag an daelou en ho daou- 

lagad e leverchont d’ho mab : « Kenavo, 

kraouadur ker, roet deomp gant Doue, ha ra 

deufifac’h da c’hounid ar rouantelez savet evit 

an dud just abaoue krouidigez ar bed 1 » 

An den iaouank Herbot, distag neuze eus 

pep tra er bed-man, a gemmeras hent Breiz- 

Izel evit ober eno pinijen e kreis ar c’hoajou. 

Da genta e chomas eur pennad var bord ar 

mor hag e pareas dre he bedennou meur a 

11 

zen mac’haniet. Ar brud eus he viraklou a 
redas buhan dre Vreiz hag an oll dud klanv 
a deue a vandennou d’he gaout. Ar zant a 
gemnjeras aon hag a en em dennas donnoc’h 
en dezert evit tec’het eus ar raerkou braz a 
respet a roet dezhan. 

Klask a reas a nevez en em guzat er 
c’hoajou. Mes eun devez, epad m’edo o pedi 
Doue hag o sevel er memes amzer eun tam 
toen, an dud divardro, poulset gant an drouk- 
spered, a deuas gant eur vanden chass da 
gass anezhan kuil. Herbot a dec’has en eur 
c’hoat all hag eno e oue lezet e peoc’h. Al 
loened gouez, pell eus ober drouk ebet dez- 
han, a zenthe outhan. Ha perak n’er grajent 
ket ? An den santel a virit kaout ar memes 
galloud hag hon tadou kenta , Adam hag 
Eva. A1 loened gouez a zenthe outho arok 
ho fec’hed. En arazer genta ive eus an IJis, 
epad ma rede goad ar verzeurien , e velet 
anezho oc’h en era asten ec’h hars treid ar 

zent hag' o lippad ho gouliou eleac^h ober 
drouk ebet. 

An den en devoa gualgasset ar muia an 
hermit santel Herbot a goezas prest goude 
er baourentez, hen hag he famill. Doue ne 
aotre ket touch ous he zent. Etretant san- 
telez Herbot a deue a zeis da zeis muioc’h 
skedus. An dud klanv a gorf pe a spered, 
an dud mac’haniet, a deue niverus d’he gaout 
en he doullik-douar goloet a vrankou guez a 
oa var parrez Berrien, eme ar scridou. Dre 
he bedennou e kavent ar iec’hed, hag ous he 
heuill eur gentel vad benak d’ober pinijen. 

Goude eur vuez tremenet oll er burete hag 
e servich Doue, Herbot a anavezas eun deis - 
e oa tost evithan an termen diveza. Santout 
a rea dija var he benn ar gurunen a c’hloar, 

^ an digoll eus kement a iuniou hag a boaniou. 
Dre-ze e teuas da greski c’hoas he binijen- 
nou arok mont dirak Doue. Pa gavas dezhan 
e oa erru an heur diveza, e viskas he viska- 

mant a hermit, hag he zivrec^h e kroas, ec"h 
en em astennas var an douar ien. Neuze an 
diaoul a reas varnezhan ar goaska diveza ; 
mes ar zant dre ar beden a bellaas diouthan 
pep sort tentasion. Goude ar victor-ze gou- 
neet var Satan, eur relijius a deuas d’he 
velet ha ganthan ar gommunion zantel. Sant 
Herbot a resevas an hostif-sacr, an daelou 
en he zaoulagad hag en eur bedi Doue da 
gaout truez ous eur pec’heur paour. Goulen 
a reas ive an Nouen, hag en eur lavaret ar 
c’horazou-man : « Va Doue, etre ho taouarn 
e lakaan va ene », e rentas he ene da Zoue. 

Raktal goude he varo, eme ar scrid a verk 
he vuez, an noapl a deuas da vea sklear 
meurbet, evel pa vije savet eun heol nevez. 
Beleien ha klouer ar c’hanton a deuas da 
gerc’het korf ar zant ha besiet e oue en ilis 
a zougen abaoue he hano, en ilis Sant-Her- 
bot.Er c’hceur e ma he vez gret a vennherez 
groz ha varnezhan skeuden ar zant. Astennet 

eo eno gant he viskamant hermit. He vleo 
hag he varo a zo hir, he vreviel a zo ous he 
gostez deo. Var he vreac’h kleis e ma he 
vaz; he dreid, en noas, a zo astennet var eul 
Leon. N’eus lizeren ebet var ar bez-se, mes 
an ear en deus, eme an Autrou Freminville, 
da vea ker koz hag an ilis. 

En daou gantvet trizekvet ha pevarzek- 
vet, ar brezeliou a zigassas alies er vro-ma 
ar Zaozon. Soudardet eus a Vro-Zaos, d’ar 
c’houls-se katholik, a gassas gantho penn 
sant Herbot a ioa goloet a aour hag a arc’hant. 
Kemmeret a rejont ive ar scrid eus he vuez. 
Ar rest eus ar relegou a jomas e Sant-Her- 
bot, hag an dud ho divije procezou a doue 
dreizho, epad pell amzer, evit diskuez e oa 
gantho' ar virionez. 

Eun den pinvidik, eme ar gaoz, o veza 
touefc e faos a eneb da eur paour, a resevas 
raktal kastizamant. 

Buez sant Herbot a oa miret guechal 

e parrez Berrien. Ar scrid kenla a zo bet 
kollet ; eun den hag en devoa guelet ha lennet 
piz ar scrid-se, a lakaas anezhan e berr 
gomzou , er bevarzekvet pe pemzekvet kantvet . 

Ghapel Sant-Herbot, diou leoik vihan eus 
Huelgoat, a zo bet savet er c’hantvet c’huezek- 
vet. En he c’henver ez eus eun diskenn-dour 
eiis ar re huela er vro-ma. An tour zo kaer 
meurbet ; ar chanteleo a zo ive din da veza 
guelet heb na ve evelato ken kaer hag hini 
Limbader. Pardon Sant-Herbot a bad e doug 
miz mae hag eno e koez neuze a fors a vilos- 
tou saout en henor da sant Herbot, patroun 
al loened korn. N’oun dare a sant Halar 
hag hen en deffe kement all a reùn kezek ; 
ne gredan ket. Guechal, epad tri devez ar 
pardon hag ar foar, oc’hen Kerne ne labou- 
rent ket. Gret e vije ive procession gantho 
en dro d’ar chapel evel ma rear ato gant ar 
c’hezek e chapel Sant-Halar, e Plouzeniel. 
Brema, a gaff dinn, ar darnvuia ne gassont 

nemet biloslou da Sant-Herbot. Meur a hini 
marteze , etouez an dud difeis , etouez an 
dud-se ho deus c’hoanl da bilat an oll gus- 
tumou koz en ho bro, a c’hoars goap da 
gement a gass offrans da sant Herbot. Lezomp 
anezho da c’hoarzin, n’eus fors pe seurt liou 
en deus ho c’hoars, ha pedomp ato sant Her- 
bot da 'rei deomp aman leis ar ribot. 

NAONTEKVET PENNAD 



Kant. Yvl« avleler bag bermlt 

Niverus braz eo ar zent a zavas e Breiz er 
memes kantvet gant sant Villiau. Henvel a 
heller sant Yvi, sant Winok, sant Herme- 
land, sant Emilien, sant Herbot, sant Mo- 
rand, sant Gobrian, sant Vital, sant Thivi- 
siau , sant Pasquier. Ne hellan ket komz 
anezho oll. Ouspen-ze an darnvuia eus ar 
zent-mân n’int ket anaveet kals gant ar 
bopl a Vreiz-Izel a gomz c’hoas ar brezounek. 
Buez sant Yvi a vo eta an diveza a verkin el 
leorik-man. Diou barrez da nebeuta , em 
anaoudegez, a anavez sant Yvi evit patron 
er Finister. Meur a chapel a zo ive savet en 
he henor ; e Plouneour-Menez on sur ez eus 
unan. Rak-se ’ta ne gavah ket a re lakaat 
aman ive al loden gaera eus he vuez. 

SantYvi, evel sant Herbotha santEginer, 
a oa ginnidik eus a Vro-Zaos. Bro-Zaos e 
deus digasset kals a dud santel er vro-ma. 
Gant ar re genta anezho, her guelet hor 
beuz, eo e teuas en hon touez ar sklerijen 
eus ar feiz. Evel a lavar kantik koz sant 
Sezni, ne ouffet ket ho niveri oil. 

N’ouffen ket niveri : 

Jaoua, Paul ha Tenenan, 

Sane, Gouesnou, ha Majan, 

Guevrok kouls ha Sezni, 

N’ouffen ket niveri. 

Breiz-Izel ive d’hezro agassas assamblez 
gant sant Germen a Auxerr (429) eur van- 
den relijiuzet santel da Vro-Zaos. An darn- 
vuia anezho a zo henoret eno evel sent. Mes 
dizroomp da sant Yvi. i 

Branon he dad hag Egida he vam a oa ho 
daou eus ar goad huela e Bro-Zaos. 

Kristenien eus ar re vella e oant ive var 
ar marc’had. Ar c’hraouadur Yvi a oa koezet 

mad etre ho daouarn. Erruet d’an oad ma 
choazer eur stad a vuez, sant Yvi, eleac’h 
en em ober den a vrezel, evel ma oa c’hoant 
e vije, a en em c’hreas kloarek heb gouzout 
d’he gerent. Goude ho maro , e oue gret 
avieler gant an eskop Guth-Berth, hag evit 
en em rei muioc’h mui da Zoue ec’h antreas 
e kouent Lindisfarne. Kaer e oa guelet an 
den iaouank-se, a helje bea bet eun den gal- 
loudus ha pinvidik er bed ma karje, oc’h 
ober bemdez aluzen d’ar paour, o rei dezho 
dillajou, ato gant eur ger mad benak. Doue 
a falvezas dezhan brudal eun den ken pur 
ha ken santel. Da genver eur gouel braz, 
epad m’edo sant Yvi e kenver an Autrou’n 
Eskop en offeren, eun den ken dizec’het gant 
an dersien ma renke kaout eur vaz evit bale, 
a c’hoantae ive, evel ar re all, pignat oc’h 
an auter evit rei he offrans. Sant Yvi a gem- 
meras truez outhan hag a roas dezhan an 
dorn evit pignat ar bazen diveza eus an auter, 

Tra estonus I a veac’h m’eo kroget sant Yvi 
en he zorn, an den clanv a en em gav pare 
hag a zant an nerz o redek adarre en he 
voazied. Sant Yvi raktal a goezas d’an daou- 
lin en eur lavaret : « Va breur, n’eo ket aba- 
lamour din-me eo oc’h bet pareet gant Doue. 
G’hoant ho p’oa da boked da zorn an Autrou’n 
Escop hag hen eo, dre c’hras Doue, en deus 
pareet ac’hanoc’h. » 

Eur pennad goude, sant Yvi a oa oc’h ober 
eun tam diskuiz goude he bred. Eur paour, 
ken kasset gant ar' c’hlenved ma velet he 
groc’hen stag ous he eskern, a deuas d’he 
gaout. 

An den santel gant truez ous ar paour 
keaz a c’houlennas diganthan petra ’vije ar 
guella ganthan da reseo. Ne m’eus plijadur 
ebet o tibri , eme ar paour ; rak-se ne hellan 
ket kemmeret boed ebet diganeoc’h. Roit 
dinn, m’ar plich, eur verennad dour evit 
terri an danijen a zo em diabars. Sant Yvi a 

ia var he c’her da gerc’het dezhan eur ban- 
nac’h dour, ha raktal ma oue evet gant ar 
paour, ec’h hellas eüna he gein krournmet 
oll gant ar c’hlenved, ha pare klok e rentas 
mil bennos d’ar zant ha mil meuleudi da 
Zoue. 

Ar burzud nevez-se a lakaas troublien e 
spered sant Yvi, hagevit pellaat eus ar meu- 
leudiou hag an henoriou e sonjas deustu 
kuittaad ar vro (687). Goude bea gret sin ar 
groas, ec’h en em lakaas en hent. Erruet er 
pors-mor kenta, ar vortoloded a c’houlennas 
diganthan da beleac’h en devoa sonch da 
vont. « Eleac’h ma plijo da Zoue, emezhan ; 
m’ar deus aman eul lestr prest da vont var 
vor, en hano Doue kemmerit ac’hanon. » An 
amzer zo bet fall tre beteg vrema, eme ar 
vortoloded ; anez, ni oa pell zo e Breiz-Izel. 
M’ho p’eus c’hoant da vont da Vreiz, chomit 
ganeomp da c’hedal amzer vrao. D’ar c’hom- 
zou-ze, ar zant, leun a joa, a vennigas Doue. 

« Alo, va breudeur, emezhan, en em brepa- 
romp da zevel an heor, Doue a vennigo hor 
beach. » An avel a chenchas prest evel en eun 
taol-kont hag e c’helchont kuittaat heb aon 
ar pors-mor. Mes eur vech al lestr er mor 
braz, eurbarrad gual-amzer a zavas adarre. 
Ar vortoloded, en dizesper, a zave ho daouarn 
etrezek an env evel pa vije deuet evitho an 
heur diveza. Dihuna a rejont sant Yvi a 
gemmere he repos, ha raktal ma c’hen em 
lakaas da bedi, kounnar ar mor a goezas. 
Ne ouzor ket d’ar zur e pe leac’h e touaras 
al lestr nag e peleac’h ken nebeut e teuas 
sant Yvi da jom. 

Kredi a ran e tiskennas eus al lestr en eur 
pors-mor benak var aotchou Leon hag ez 
eas da jom goudeze var douar parrez sant 
Yvi, tost da Landerne. 

Ar pez so sur eo, Doue a deuas da rei da 
anaout santelez he servicher e Breiz-Izel 
evel e Bro-Zaos. Parea a reas en hor bro 

eun den maro outhan he zaouarn. Var douar 
sant Yvi, a gredan, e tremenas ar rest eus 
he vuez er binijen, o iun bemdez, hag aliez 
epad an noz o veuli Doue. Erfin, goude bea 
roet skuer vad d’hor bro ha great ennhi meur 
a virakl ez eas da resoo er baradoz ar priz 
eus he binijennou var dro ar bloas seis kant 
(700). 

Breiz-Izel ne deus ket bet ar bonheur da 
viret relegou sant Yvi.^He gorf santel a oue 
kasset da Vro-Zaos en dekvet pe en unekvet 
kantvet hag a oue enterret en ilis kouent 
Wilton, eleac’h ma zeo bet ato henoret evel 
eur zant braz beteg ma teuas Bro-Zaos d’en 
em ober protestantez. Pebes kentel a ro deomp 
an tri zant-man : sant Thivisiau, sant Herbot 
ha sant Yvi. Kals a dud a zo o klask meu- 
leudi ho nessa. An tri zant-man a bella muia 
ma c’hellont eus pep meuleudi, pep henor. 
Kuittaad a reont ho bro gant aon da veza 
re anaveet, re vrudet. Pebes kentel d’ar re a 

zo ennho kement a lorc’h evit an tamik skiant 
ho deus c’hoas resevet digant Doue. Pedomp 
Doue d’hon derc’hel ato humbl dindan he 
zorn, da rei depmp ato ar gourach da heulia 
he vouez, n’eus fors da beleac’h e c’halvo 
ac’hanomp. Pellaomp eveldho eus ar meu- 
leudi hag an henoriou. An henoriou ne vezont 
ket klasket a zo ato kals essoc’h da zougen. 

UGENTVET PENNAD 



Liez> Brelz 

N’eo ket aoualc’h anaout sant Villiau en 
he bart e unan, heb derc’hel kont ebet eus ar 
re oa bet arozhan nag eus an dud ho deus 
gret koms anezho var he lerc’h. Evit kompren 
mad amzer sant Villiau e renker rei eun tol 
lagad var an amzer oue bet araok dezhan 
haji^ ive var an amzer a oue var he lerc’h. 
Histor eur vro a zo evel eur chaden ; ma na 
zellit nemet ous eul lagaden epken eus ar 
chaden-ze ne veloc’h ket e pe leac’h e ma he 
nerz nag e pe leac’h e ma he sempladurez. 

Breiz-Izel goude maro ar roue Milliau a 
oue eur pennad en droublien , en dizurs. An 
oll ne anzavent ket Rivod evit ho roue, hag 
eur vro heb penn, heb eur mestr anzavet 
gant an oll , ne hell ket beza krenv. An 

unvaniez eo a ra an nerz. An dra-ze zo bet 
lavaret pell zo ha ne d’eo nemet re vir. 

Gant Rivod, Breiz ne oue ket eurus ha 
goude he varo e oue c’hoas kastizet goas- 
soc’h. Neuze kement hini ho devoa eun tam 
galloud er vro, a glaskas beza mistri. Ar 
Fransisien hag ar Zaozon, hor brassa ene- 
bourien , a lakaas da dalvezout evitho an 
amzer-ze a drubuill a ioa e Breiz evit kem- 
meret Roazon, an Naoned ha Guened (814). 
Roazon hag an Naoned a zo bet aliez gou- 
need gant ar Fransisien. Breiz-Izel ha dreist 
oll bro Kerne ne jomas morse pell gantho. 

Breizis a deuas abenn nebeut da anaout 
pegen diskiant e oant oc’h en em zrailla 
etrezho evel enebourien. Lakaat a rejont 
neuze da gommandi ar c’hont Jarnithim, a 
oue lazet er c’henta slourmad. Evil beza 
mestr e Breiz, ar roue Gharlemagn a renkas 
ober brezel dezhi teir guech, 'ha goude an 
teir vrezel-ze e lavare ar c’homzou-man : 

« Ma renkan gounid eur vech c’hoas var 
Breizis, ne jomo soudard ebet ganen. » Ar 

t 

victor diveza gouneet gant Gharlemagn var 
Breiz a badas soken ken nebeut ma ne lakaas 
ket Breiz var he destamant en eur ober al 
lodennou eus he rouantelez etre he vugale 
(814). 

Goude maro Jarnithim, Breizis a joazas 
evit ho roue Morvan, kont a Leon hag a 
Gherne, lezhanvet Lez-Breiz, da lavaret eo 
harp , skoazel Breiz ( 818 ) . Lez - Breiz en 
devoue an henor d’ober brezel d’ar roue 
Lois, mab da Gharlemagn. Roue ar Frans a 
zigassas da gaout Lez-Breiz eur manac’h 
hanvet Vitkar evit hen alia d’ober ar peoc’h 
ha da anzao e oa Breiz eul loden eus rouan- 
telez Frans. Vitkar a lavaras evelhen da Lez- 
Breiz : « Anavezit va roue evit oc’h hini, 
rak he c’halloud a zo kement en tu all d’ho 
c’hini eget an env en tu all d’an douar. » 
« Gra kement-se, evit da vro, da vugale hag 

kementhini a garez, eme c’hoas ar manac’h. » 
Lez-Breiz a respontas : « Lavar eus va feurs 
da roue ar Frans ne labouran ket he zouar 
ha ne fell ket dinn eus he lezennou. Dezhan 
eo da ren var ar Fransisien, dime da ren 
var ar Vretouned; roue ar Frans en deus he 
wiriou, ha me, va re. M’ho deus c’hoant ar 
Fransisien da gaout brezel, ho devezo brezel, 
rak va dorn-deo dime n’eo ket c’hoas seizet. » 
Var ar respont-se, Vitkar a zistroas da balez 
roue ar Frans evit renta kont dezhan eus ar 
pez en devoa guelet ha klevet. Ar roue Lois 
a zestumas raktal eun arme niverus hag a 
deuas ganthi beteg koat Breziat. Lez-Breiz 
a guittaas ive he bried, he vugale, he gastell, 
hag araok mont en hent e roas da eva d’he 
zoudardet bep a chopinad mad a vin. E unan 
e kemmeras he lod, hag ear ennhan neuze 
ez eas d’ar stourmad evel eul luc’heden. Ken 
hardis hag an aigl pe er, e stag d’he enebou- 
rien hag e plant dizamant en ho c’hreis an 



Digilized by Google 




— 200 — 

dir tremped mad eus he gleze. Ar Fransisien 
a goez en dro dezhan evel keillien. Ma teu 
avisiou eun tani var he giz eo evit ober eul 
lamm brassoc’h etoues ar Gallaoued. An ours 
pe al leon, pa vez dilammet he re vihan 
diganthi , ne ziskuez ket muioc’h a gounnar 
eget na rea Lez-Breiz. 

Epad ma koeze he enebourien en dro dez- 
han, evel ar guiniz en eost dindan fals al 
labourer, eur pez Gall hanvet Gost a hellas 
tostaad outhan hag a blantas he gleze en he 
staon. Morvan Lez-Breiz treuzet he c’hinou 
a goez d’he dro d’an douar. Ar Gall neuze a 
ra eul lamm araok gant he varc’h hag a 
drouc’h dezhan he benn. Lez-Breiz a denn 
eun huanad hir ha diveza, mes araok mervel 
en devoue ar blijadur da velet ar Gall Gost 
0 koeza ive e unan dindan kleze eur breizad. 

Eurus ar re a varvas en deis-se e kenver 
ho roue. Hi da vihana ne renkchont ket 
soubla ho fenn dindan lezen ar Gallaoued, 

▲ 

Morvan Lez-Breiz n’eo ket c*hoas ha ne vo 
biken ankounac’heat etouez ar Vretouned. 
Eur verz koz a lavar e oue klasket gant he 
floc’h epad seis vloas. Eun devez o treinen 
dre koat Hellean e kavas var he hent eun 
hermit koz a deue d’ar feunteun da gerc’het 
dour. Ar floc’h a c’houlennas diganthan : 
« Piou, emezhan, zo amhn besiet dindan ar 
voden-man? » An hermit a respontas : « Lez- 
Breiz eo a ra he gousk dindan an douar-ze. 
Epad ma vevo Breiz, hen a vevo en hor 
c’halonou. Dihun a rei ne vo ket pell, eme 
an hermit, hag e c’halvo adarre Breizis da 
flastra ar G’hallaoued.» Hag e guirionez, evel 
a lavare an hermit koz, eul Lez-Breiz all a 
oue kavet. Guiomarc’h , kar da Vorvan , a 
oue choazet evit roue (825) hag a zalc’has 
penn eun nebeut d’ar Fransisien. Mes siouas I 
kaout a reas ive prest ar maro er brezelljou. 

Goude ar stourmad etre Morvan hag ar 
C’hallaoued, he henn labeet a c’hoad a oue 

digasset, erae an histor, d’ar manac’h Vit- 
kar. Ar manac’h a voalc’has hag a gem- 
pennas ar penn-ze ha dre-ze e teuas da 
anaout e oa hennez e guirionez, penn Mor- 
van Lez-Breiz. 

E kenver ar ster Elorn , var gourre eur 
roc’h huel e deus roet he hano d’ar barrez, 
da barrez ar Roc’h, e veler c’hoas eun tam 
benak eus kastell Lez-Breiz. Hirio ne jom 
mui eus ar c’hastell-ze savet er c’hantvet 
navet ha freuzet er c’hantvet pemzekvet, 
nemet tamou mogeriou du goloet a illio. 
Eur vezen benak (rouez int) a zo e plas ar 
c’hoat a oa guechal en dro dezhan. En dro 
da Gastell ar Roc’h, en amzer Lez-Breiz, e 
oa koajou braz ha tenval. Difennet e oa ive 
gant dour ar ster Elorn a dremene en he 
genver , gant kaeou spern , douvesjou ha 
laguinier. E kreis ar c’hoajou e oa ar c’has- 
tell, ti kaer meurbet, leun a armou hag a 

zoudardet. Eno eo ec’h en em blije ar muia 
Lez-Breiz. 



Sant IVevenfer, sant Dei*c*hen, 
nant Itlok 

Pa gomzan eus ar Roc’h hag eus ar ster 
Elorn, leveromp ez eo bet ar ster-ze test eus 
meur a dra gaer ha burzudus. E kenver 
Kastell ar Roc’h, e kleve ar c’herniel boud 
0 sôn, ar c’hlezeier oc’h en em strinka an 
eil ous egile, ha kaer e devoa ar ster ober 
trouz pa deue doùr braz, trouz ar c’hastell, 
pa vije gouel ennhan, a zave huelloc’h eget 
he hini. 

Izelloc’h eget ar Roc’h , e kenver Lan- 
derne, var bord ar ster-ze ive, ez eus eul 
leac’h all brudet, hanvet Traon-Elorn. An 
hano a Elorn a deu d’ar ster eus ar roue 
koz Elorn a rene var Landernevis daou 
c’hant vloas pe var dro goude donedigez hor 

Zalver. D’ar mare-ze an Elorn a oa c’hoas 
he hano mad dour-dôn. Guelet a reimp bre- 
maik perak e chenchas hano. 

Cetu ni ovont pell eus amzer sant Villiau, 
mes parrisionis Guiniventer ha sant Der- 
c’hen a gavo mad e lavarfen eur ger, en eur 
dremen, eus ho zent patrouned. Ho buez 
n’eo ket eun artikl a fôiz ; n’eo ket difennet 
ken nebeut kredi ennhi. 

Sant Neventer ha sant Derc’hen, daou var- 
c’hek a feiz hag a galon eus Bro-Zaos , a oa 
eat da Jerusalem da zaoulina var an douar 
santel-se. Lod all a lavar ez ejont da Rom, 
ha nan da Jerusalem, evit henori relegou 
sant Per ha sant Paul, ha reseo bennos an 
Tad santel ar Pab. N’eus fors : an eil hag 
egile a hell beza guir. En dizro eus a Jeru- 
salem pe eus a Rom e teujont d’ar gear dre 
Vreiz-Izel, hag erruet e Traon-Elorn, e vel- 
chont ar roue Elorn oc’h en em daol en dour 
d’en em veuzi divar mogeriou he gastell a 

oa stog ous ar ster. Sant Neventer ha sant 
" Derc’hen a erruas abred aoualc’h evit tenna 
ar roue er meas an dour hag hi d’her c’hass 
d’he di. Neventer a c’houlennas digant ar 
roue perak e oa .en em daolet er ster. Elorn 
a respontas : « Autrounez, emezhan, aman 
e kenver, ez eus eur pez dragoun hag a zreb 
tud ha loened. Pa deu an naon dezhan e ra 
eun distruch spontus er vro. Evit hen der- 
c’hel en he doull, en eur derri dezhan he 
naon, ar roue Briz-Tok eus a Vrest en deus 
great eur gourc’heraen skrijus. Bep sadorn 
rekis e vez tennet brema d’ar zort, hag an 
hini a erc*u he dro a vez kasset dezhan da 
zrehi pe a renk kass eun all en he blas. Ar 
sort a zo ken alies koezet var va zi ma na 
jom mui ganen nemet va fried hag ar buge- 

lik daou vloas-man hanvet Riok. Er zizun 

■» 

diveza, ar sort a zo koezet adarre var va mab 

unik, ha kentoc’h eget kass anezhan d’an 

dragon on bet en em daolet er ster an dour- 

12 

don. » Getu komzou ar roue Elorn, hag eur 
verz koz-koz a lavar ive ar memes tra : 

Ar zort a zo ken lies koezet 
Ebars em zi, n’en deus restet 
Eus a gement den am eus bet 
Nemet va mab ha va frieJ. 

O velet e renken rei 
Va mab dezban da zrebi, 

Ken braz eo bet va dizesper ' . 

M’oun en em strinket er rivier. 

Sant Neventer ha sant Derc’hen a zelaouas 
ar roue Elorn gant truez outhan. Ma teuit, 
emezho, d’en em ober kristen, ni a hello dili- 
vra ac’hanoc’h eus an dragon spontus-se. 
Elorn a reas da genta skouarn vouzar hag 
a lavaras epken rei dezho unan eus he gom- 
mananchou. Nan, eme sant Derc’hen, n’hor 
beus netra da ober gant ho touarou. Lavarit 
da vihana sevel eun ilis var ho touarou en 
henor d’ar guir Doue ha ni a zistrujo an 
dragoun. 

Sant Derc’hen, gant eun dousder vraz 
D’ar prins Elorn a lavaras : 

N’hon eus ket affer ho madou 
Guell e ganeomp kaout ilizou. 

Ar roue Elorn a assantas d’ar ger-ze hag 
a gonsantas ouspen lezel sevel he vab bihan 
Riok er relijion gristen. Neuze an daou var- 
c’hek a ieas da gaout an dragon en he 
gavarn. 

Bez en devoa, hed da hed, 

Ervez an histor, pemp gourred ; 

He gorf a oa da viuana 
Kement hag ar marc’h ar brassa. 

Ous ar bazilik e oa henvel, 

Ilag eur zell dezhan ken kruel 
Ma laze an dud hcb dale 
Epken en eur zellet outhe. 

He gorf a ioa goloet 
Eus a askant kaled meurbet 
En eur ger, ken terrupl oa 
Ma krene an oll dirazhan. 

Sant Neventer a lammas d’an douar da 
genla hag he varc’h a dec*^has kuit d’an daou 

lam-ruz gant ar spont dirak ar sarpant. Hen, 
ne gemmeras ket aon, ha goude bea gret sin 
ar groas var an dragon e stollias anezhan 
hag e lakaas anezhan etre daouarn ar c’hra- 
ouadur Riok. Heman a gassas an dragon da 
di he dad hag ac’hano e oue kasset da Vrest 
da gaout ar roue Bris-Tok (tok-briz, tok a 
liou, abalamour ma ao briz-livet he dok e sin 
eus he c’halloud). Eus Brest e oue bleinet 
an dragon da Bontusval, e parrez Plouneour- 
Trez, el leac’h ma oue beuzet er mor. Ar 
roue Elorn a zonjas neuze sevel eun ilis ; 
mes ne felle ket dezhan sevel anezhi e Barget 
var douar Guiniventer. Da genta e klaskas 
sevel an ilis var menez ar Rhùn, e Sant- 
Servez, evel a lavar ar verz koz : 

Lavaret a rer peurvuia 
E oue kommanset batissa 
Dre urs Elorn, a expres, 

E menez ar Rhun, c Sant-Servez. 

Dre virakl, ar pez a oue eno savet eus an 

üis, a oue kasset en eun nosvez da Varget 
el leac’h ma ema brema Guiniventer. 

Pa oue kommanset batissa 
E1 leac’ii ma felle dezhan, 

Dre virakl e oue kasset 
An oll marteriou da Varget. 

Ar roue Elorn, eleac’h dizrei ous Doue er 

guel eus ar mirakl-se, a ieas kounnar enn- 

han hag a lezas ilis Guiniventer er stad-se. 

Ne oue echuet nemet en amzer ar roue Hoel, 

lezhanvet ar Braz. Elorn a gassas kuit diou- 

than he bried hag he vab Riok. He bried a 

ieas da dremen ar rest eus he buez e maner 

Koat-ar-Forest. Eno e lakaas sevel eur cha- 

pdl. Sant Riok a reas pinijen epad eur bloas 

ha daou ugent en eur c’havarn var bord ar 

mor e parrez Kamelet, togt da Grozon. Sant 

Guennole her c’havas eno eun deis hag a 

gassas anezhan ganthan da gouent Lande- 

vennec. Eno e varvas. An Autrou Yvon ar 

Braz, bet chalouni a Gastell-Paol ha person 

12 

e Guiniventer, bet ive kenta aumonier ha 
kuzulier an duk Fransez eilvet er bloas 1472, 
a goms eus an oll draou-ze el leor scrivet 
ganthan divar benn ar pez so bet c’hoarveet 
guechal en eskopti Leon. 



UNAN VARNUGENTVET PENNAD 



IVom enoe 

Goude maro Milliau, Lez-Breiz ha Guio- 
marc’h, kourach Breizis a gollas eus he nerz. 
Epad eis vloas goudeze e chomchont e peoc’h 
(red mad e oa), ha dindan galloud ar G’hal- 
laoued. Bep bloas e vije kasset da Roazon 
an taillou a zave roue ar Frans divar goust 
Breizis. Nomenoe, breizad dre ouen ha dre 
ar galon, a c’houarne d’ar c’houls-se Breiz 
evit kont roue ar Frans. 

Lod a lavar e oa o chom e Coatloc’h e 

parrez Skaér (Ogée). Lod all a laka e oa he 
balez en eskopti Sant-Malo (Dom Morice). 
Lod all c’hoas a lavar en eur c’hoat en 
eskopti Guened (De Robien et Piganiol). Ar 
scridou koz da vihana a hanv he balez Coat- 
ïouc’h. Marteze e ma ar virionez gantho oll. 
Nomenoe, karget da zestum ar guiriou, an 
taillou divar Breiz oll a dlie kaout meur a 
vaner e Breiz. Hini Goatloc’h, heb douetans 
ebet, a oa dezhan ha meur a hini all c’hoas, 
m’oar vad ; rak d’ar mare-ze an hentchou a 
oa ker fall m’ho devoa an dud galloudek 
diskenn aman ha diskenn haont. Guelet hor 
beus kement all o vea guir evit sant Villiau 
hag he genderv Argant. N’eus fors : n’eus 
fors e peleac’h e chome peurvuia, Nomenoe, 
breizad e-unan, eo a zastume an taillou evit 
ar G’hallaoued. 

Eur bloavez eun den jentil eus menez 
Arrhe a ieas da gas an taillou da Roazon. 
Pa oue pouezet ar sier arc’hant , e ouent 

kavet re skanv. Ar Gall karget da velet hag 
ar pouez a ioa ennho a reaz rebechou c’huero 
d’an den jentil a Vreiz, ha leun a fulor e 
tibennas ar breizad. He benn, en eur ruUla 
er valans, a lakeas just ar pouez ennhi. 
Nomenoe, evit doare, a expres mad, n’en 
devoa ket kasset ar gont. Ar c’helou- trist 
eus a vuntr disleal ap den jentil a redas 
buhan dre ar vro. Tad an den jentil dibennet 
a deuas da Goatlouc’h da c’houlen ous No- 
menoe a beza ez oa c’hoas lezennou a justis 
var an douar, eun Doue en env, ha tud e 
Breiz. Nomenoe a zigemmeras mad an tad 
glac’haret, a gennerzas anezhan guella ma 
c’hellas hag heb lavaret ouspen a gassas he 
servicheurien var an aot da zestum bilien- 
nou-mor. Karget e oue ar sier a vein eleac’h 
arc’hant ha kasset evelse da Roazon er bloas 
goude. An daou zac’h kenta a oue kavet ar 
pouez ennho, en trede e vankas eun nebeut 
liuriou hag ar G’hallaoued da grial a nevez : 

holla ! holla ! laeron ; aman adarre ne ma 
ket ar pouez. Nomenoe, eat ive da Roazon 
da heuill he servicheurien, a dennas raklal 
he gleze, a droc’has he benn d’ar Gall a ioa 
var dro ar valans, a dolas ar penn-ze ebars 
hag en doare-ze ive ar pouez a en em gavas 
leal. 

Divar gement-man e savas krosmol etre 
Breizis ha Gallaoued. Eur stourmad spontus 
a oue etrezho, hag ar Gallaoued en dro-ma a 
renkas plega deomp. 

An emgan ruz-se a oue gret e Bollon. 
Gharles ar Moal, mab bihan da Gharlemagn, 
a oa e penn ar C’hallaoued, Nomenoe e penn 
ar Vretouned. Fisians Breizis a ioa en ho 
bidiji bihan skanv, nerzus ha padus ous ar 
boan. Guintet var bep a inkane , stard a 
droad, dir ho divesker, kustum da c’halou- 
pad dre ar c’hoajou, ar bruk, al lanneier 
hag al laguinier, Breizis a oa gantho skoe- 
dou houam , harnesiou houarn , ha birou 
skanv a vinte en ear evel plun ampoezounet. 

Ar C hallaoued , er c’hontrol , ho devoa 
kezeg pounner hag armou da laza a dost 
evel an hach hag ar c’hleze berr. Breizis a 
lammas varnezho evel al lion var an olifant. 
Skei a reant a gleiz hag a zeo, traon ha 
treac’h, ma na ouie mui ar C’hallaoued penos 
en em ziouall. Daou zevez leun e padas ar 
stourmad-se, ha bemdez ar G’hallaoued a 
renke kiza. Repos ebet nemet epad an noz. 
D’an trede dervez ar C’hallaoued a glevas 
lavaret e oa skampet kuit ho roue hag hi 
ive, m^ar gouient, da dec’het d’an daou lam 
var he lerc’h. 

Breizis a jomas mistri eus Breiz-Izel ha 
Breiz-Huel, hag ar G’hallaoued a deuas neuze 
ho zro da grena dirak ar Vretouned (841). 
Diou verz koz eus a re gaera dastumet gant 
an Autrou de La Villemarque a gont deomp 
ar burzudou gret gant Lez-Breiz ha Nome- 
noe. Re hir e ve lakaat anezho aman ; pep 
hini a hello ho c’haout el leor Barzas Breiz. 

EIXj IjEOI^ 



EIL PENNAD VARNUGENT 



Guerz koz sant Ifoelar 

An heur-vad am eus bet da gaout e Mon- 
troulez , e ti an Autrou Ledan , guerz koz 
sant Voelar eleac’h ma zeo merket he vuez 
penn da benn. Me zonch ez eo ar verz-se an 
darnvuia eus a vuez sant Moelar, scrivet e 
gallek gant an Autrou Yvon Arrel , bet per- 
soun e LaniUeur ha vikel-vraz eus Dol. Levr 
an Autrou Arrel a zo bat moullet e Montrou-. 
lez e ti Georges Allienne, er bloas c’huezek • 
kant seis varnugent (1627). Siouas I ne m’ous 
ket gellet lakaad va dorn var al leor-ze. Mes 
aoualc’h a anavezomp eus buez sant Voelar 

dre ar verz koz chomet ganeomp ha dre an 
lesteniou nevez kavet e Meaux, n’eus ket 
pell, gant an den guesiek dom Plaine, eus a 
urs sant Beneat. Ouspen-ze, an Tad Albert 
en deus bet leor an Autrou Arrel dirak he 
zaoulagad, hag e buez sant Moelar, scrivet 
ganthan, en deus lakeat ar pez brassa eus al 
leor-ze. N’en deffe eta netra da zeski deomp, • 
a goude ma ve kavet, leor an Autrou Arrel. 

Getu aman varlerc’h eul loden eus guerz 
koz sant Voelar. Re hir eo evit ma lakaffent 
anezhi aman penn da benn. Ouspen-ze, kals 
tud guesiek ne gavont ket anezhi din da 
vea moullet a nevez hed a hed. Aoualc’h 
e vo eta kommeret ennhi ar c’houblajou 
koanta, ar re a ro deomp anaoudegez eus ar 
pez so c’hoarveet a gaera gant sant Moelar. 

Buez nn Autrou eant Itoelai* 

Palron eus a ilis Lanmeur 

TROET A g’hallek e brézounek er bloas 1731 
Var Ton : Guerz an Autrou Sant lan ar Biz 



C’hoant braz am eus gant gras Doue 
Da scriva eur c’hantik neve ; 

Da ziskleria, evit he c’bloar, 

Buez an Autrou sant Mcelar. 

Mab oa d’an Autrou sant Mitliau 
Prins ha roue eus a Uerneau ; 

Hc dad hag he vani a veve 
Ho daou e guir doujans Doue. 

Ken santel e oa ho bue 
Var ar bed-man dirak Doue, 

Ma kreske bemdez ho madou 
Hag ho furnez dre he c tirasou. 

Biskoas, epad ar seis vloas rên, 
Ervez ar vuez e m’aoun o lenn, 

Na eure en ho douaro 
E ueb faeson eur gaouad glao, 

Teureul a rent eost gousgoude 
Er spas eus ar seis bloavez-se, 

A bep seurt hed en abondans ; 
Peger braz eo ar Brovidans ! 

Piou ’eta ne lavaro goude 
Oa eur mirakl a re Doue ? 

Dre eur c’hlizen eus an envou 
E c’hour-glepie ho douarou. 

Doue en deus, a bep amzer, 

Roet grasou braz hag heb niver 
D’an nep her c’har a greiz kalon 
Evel ma eure ho patron. 

Sant Milliau,tad d’hor prins Mcelar, 
En devoa eur breur ken digar ! 

He hano a zo Rivodus. 

Bet eo eun eil Cain malheurus ! 

Kement a boan a re ganthan 
Klevet na guelet anezhan 
Ne glaske ar faeson bemde 
Nemet da gavout he vue. 

Da vreur a oa karet gant Doue, 

Abel guechal a oa ive, 

Cain hen laz gant an drouk outha ; 
Te ra ive ar memes tra. 

Ar prins Mcelar zo iaouankik, 

Ne deo nemet eur bugelik ; 
Dic’halloud eo eus a bep tra 
Pa n’en deus c’hoas nemet seis vloa, 

Quemennet en deus hc brinset 
Ar roue MilUau d’he gavet ; 

Rivodus a en em gav ive 
Er memes assamble ganthe. 

Moelar, cetu c’hui reuzeudik, 

C’hui epken c’hoas eur bugelik ; 
Lazet eo, gant he vreur, ho tad 
Lazet d’ar bopl eur Roue ker mad. 

Ho mam, ar brinsez Aurilla, 

Zo ken mantret ; mervel a ra 
O velet hevelep darvoud 
Eneb pep guir oc’h erruout. 

Klevet a ran mouez ar brinset 
011, a eur vouez, o lavaret : 

Kenavo d’ho mestr ha d’ho roue 
Oh ! pebes malheur, va Doue I 

Eun darn a voalc’h gant ho daelou 
He gorf sakr hag he c'houliou, 

Darn all a zao divar an douar 
Ar vam baour hag ar prins Mmlar. 

He niz pa n’hellas ket laza, 

Rivod 'ordren trouc’ha dezhan 
He droad kleiz, ive he zorn deo 
’Vit miret na ve roue d’he dro. 

Cetu c’hui, prins, mac’haniet, 
Lammet diganeoc’h ar c’herzet ; 
Mes eun Doue zo trugarezus 
A rent, pa gar, an oll eurus. 

Eun 35l a ziskenn eus an env, 
Ganthan eun dorn abers Doue, 

Hag eun troad guerc’h, gret dudius. 
Pcbes mirakl, oh ! va Jesus. 

Mcelar, ken humbl, ken vertuzus 
Hag ous paour ken truezus 
Etoues an dud a dremene, 

Evel eun eal deraeus an env. 

Rivod, petra fell did ouspen ? 

Petra c’hoas a ra did anken ? 

C’hoas e renki, m’er goar ervad, 
Ruia da zaouarn en he c’hoad. 

Tec’homp, eme he vagerez, 

Rivod a glask knout ho puez ; 

Va fried en deus touet dezhan 
Digass ho penn azirazhan. 

E kear Lanmeur ec’h erruoiit, 
D’ar c’hasteli monet a reont 
EIec’h ma oa d’an amzer*ze 
Commor, letanant ar roue. 

Ar c’ho:it Commor hag he bricd 
D’ar prins ho deveus lavaret ; 
Chomit ganeomp aman, Autrou, 
Deoc’h eo hon ti hag lior madou. 

Pa gleo Rivod pelec’h e oa ; 
Kerioltanus, emezha, 

Er vech-ma e renkes ober, 

Heb dale pelloc’h, an alTer. 

He vagerez a lavaras 
D’ar prins Moclar pa ho guelas ; 
Diouallit outhe, prins iaouank, 
Aon am eus na voat daou dyraiit. 

Keiiavo, va bugel, emezhi, 

Er vech-man ’vo an disparti, 

Me vel ervad, heb dale pell, 

E reiiket e merzer, mervel. 

C’hui pehini beteg vrema 
Zo bet eur zant var ar bed-ma 
O pet sonch en ho magerez 
Pa viot eat da gaout an ?el,ez. 

Pa oa eat an oll da repos 
Ha serret an dorojou kloz 
E tibennas an daou dyrant, . 

Pa oue kousket, ar prins iaouank. 

Pa ho devoa gret an torfet 
Ober an tec'h ho deus sonjet 
Da gass ar penn da Rivodus 
An daou vuntrer malheurus. 

Dre ma oa tenval an amzer 
llag alc’hoezet kloz ar persier 
Instanus o vont en he rout 
E tal an ti a dor he c’houg. 

O pet sonch eta, Lanneuris, 

Pa antreit en oc’h ilis, 

Eus a varo ar prins Mcelar 
Ilag he vuez var an douar. 

He gorf sakr en deus repozet 
Pell braz en douar benniget 
En oc’h ilis dindan ar c’hoeur 
Parrissionis a Lanmeur. 

Eun arched mean a zo ennhi, 
Elec’h m’eo bet o repozi 
He gorf sakr goude he varo ; 
Pebes tenzor eus an enve ! 

E Kemper-Kaourintin e ma 
He benn benniget a vrema ; 

Patron eo dec’h en ho parros 
Oc’h alvokad er baradoz. 

Gouel sant Moelar hag he oüls 
A vez gret bep bloas rekis, 

En deis kenta a viz here 
En he henor ha gloar Doue. 

Da govez ha da sakramanti 
D’an deiS'Se eo dleet ho pedi 
Evit kenderc’hel en ho kalon 
D’ho patron guir devosion . 

M’hor bo oll goude hor maro 
Digant Doue krouer an envo 
Lod assamblez gant sant Moelar 
Eus ar joausdet hag ar gloar. 

Amen. 

Lakeat am eus ar verz araok buez sant 
Voelar evit ma c’hello an oll heuilla essoc’h 
he vuez. En amzer goz ne errue netra gaer 
heb na vije lakeat e guerz. Evelse ar bopl a 
anaveze mad histor Breiz hag a greske bem- 
dez he garantez evit ar vro en eur gana he 

meuleudiou. Hirio an deis, ar barzet a ia var 
zigresk, da vihana ar barzed-red. Mes an 
delen a zo dalc’het kouls a biskoas pe vell 
gant barzet desket. Reier Penmarc’h ho deus 
klevet meur a zoti, meur a gantik dudius. 
An eccleo er G’hastellin en deus tridet ive 
meur a vech o selaou an delen. Oh ! nan, 
neket ar barzet a vanko c’hoas da gana gloar 
hag henor Breiz, da gana he nerz-kalon hag 
he feiz. Er Finister, e Gostez-an-Nord, er 
Morbihan, e komzer eur brezounek ken iac’h 
a biskoas. Bennos d’an dud a galon a ro 
harp da iez hon tadou ; harpa ar brezounek, 
eo harpa hor bro ha miret divlam he feiz. 

TREDB VARNUGENT PENNAD 

Buez eant Vcelar 

HE lAOUANKIS 

Ar roue Milliau, eur bloas arok sevel var 
an trôn, a genameras evit pried eur verc’h a 
renk huel ha kristenez vad, merc’h ar c’hont 
Judocus, kont eus an Domnonee. Ervez an 
Tad dom Plaine, an Domnonee a dape pemp 
eskopti : hini Leon, hini Treguer, hini Sant- 
Briek, hini Dol hag hini Sant-Malo. Ervez an 
Autrou Kerdanet, eus a Lesneven, an Dom- 
nonee a dape epken Kerne, Treguer ha Leon 
pe Breiz-Izel a bez. 

Er bloavez kenta eus he zimezi, gant ar 
brinsez Aurelia, merc’h ar c’hont Judocus, 
Doue a roas da sant Villiau eur bugel ; ar 
bugel-ze a dlie bea eur sant braz ha^ eur 

merzer ken din a druez. Hanvet e oue Moelar. 
N’eus izom ebet da lavaret e oue savet ar 
prins Moelar evel ma sav ho bugale ar gris- j 
tenien vella. He dad hag he vam a veve ho 
daou e doujans Doue, eme ar verz. Ho oll 
garantez a en em zestumas var benn ar 
mabik Moelar, rak n’ho devoue ken kraoua- 
dur nemethan. Eur mab unik a zo eur gol- 
laden etre daouarn kerent diskiant. Etre 
daouarn kerent vertuzus, nemet guelloc’h a 
ze e vo savet ar mab unik, rak essoc’h eo 
kelen unan epken eget kelen eur vanden. 

. Sant Villiau a roas d’he vab an deskadurez 
kristen en devoa resevet e-unan. Pep skuer 
vad a oa dirazhan, pep skuer fall pelleafc 
diouthan, ha dre-ze eun natur dreist a graoua- 
dur evel Moelar ne helle beza nemet eur 
bugel fur. Moelar a oue ouspen eur bugel 
fur : abred e teuas da veza eur c’hraouadur 
santel ha desket braz. Estonus eo lenn ar 
sarmoun gaêr a reas d’he vourrevien d’aii 

oad a seis vloas. N’eus ket a bar d’ar mal- 
heur evit kossaat buhan eur c’hraouadur ha 
sevel he spered etrezek Doue. Ar c’holl abred 
eus eun tad pe eur vam a zigor spered eur 
bugel da zonjou dreist he oad. 

Sant Villiau, dre lignez (sonch ho p’eus), 
a oa kont a Gherne. Goude maro he dad, roue 
a Gherne, e teuas e-unan da veza roue, neket 
epken eus a Gherne, mes eus a Vreiz-Izel a 
bez. Leon ha Treguer a vije peurvuia gouar- 
net gant kontet en hano roue ar Frans hag 
a renke paea eun dra benak bep bloas d’ar 
vro-ze. Sant Villiau, dre he zimezi gant ar 
brinsez Aurilla, a deuas ive da gaout guir 
var Leon ha Treguer. Maner ar Veuzit e 
Lanmeur a oa dezhan. Ar c’hont Judocus, 
he dad kaer, a varvas arok sant Villiau : 
Leon ha Treguer a oue gouarnet var he lerc’h 
gant Gommor, breur-kaer da sant Villiau. 

Goude maro he fried e Quemper, ar brin- 
sez Aurilla n’en em gave mui e savete er 



Digilized bv 




— 228 — 

^er-ze. Ar bopl, evit guir, a oa evithi, mes 
Rivod en devoa ive kals a dud fallakr a du 
ganthan. En he melconi ha gant aon, e kem- i 
meras an teac’h gant he mab Moelar. G’hoant 
e devoa da guzat ar mab ous an hini en devoa 
lazet an tad. Daou dorfet, da gals so, ne 
goustont ket muioc’h eget unan. 

Ne hellent ket ken nebeut lezel var ho 
lerc’h eun tenzor ken prisius a relegou sant 
Villiau. Ar vamrn hag ar minor paour, as- 
samblez gant ar c’horf maro, a deuas eta da 
c’houlen skoazel digant ar c’hont Gommor, 
dimezet da eur verc’h d’ar roue Budik, da 
eur c’hoar da zant Villiau. Gommor a oa o 
chom e Lanmeur e maner Koat-Eon. Ho 
soursi kenta a oue da vezia relegou sant Vil- 
liau e cathedral Lexobi. Eun ilis cathedral ^ 
ne oa ket re gaer evit rei leac’h a repos da 
relegou eur zant hag eur roue. 

Goude beza rentet an henor diveza-ze d’ar 
roue karet, ar brinsez hag he mab a en em 

dennas en eur maner e Lanmeur, e maner 
ar Veuzit, evit gouela didrouz ha tremen ho 
anken dirak Doue. 



PEVARE PENNAD VARNUGENT 



Mirakl konta Moelar 

Ar brinsez Aurilla ha Moelar a veve eta e 
kaon e maner ar Veuzit, diouallet eno gant 
Gommor. Moelarik, heb sonjal tam er guru- 
nen tec’het divar he benn, ne glaske nemet 
ober joa he vam. Ar brinsez, uzet mui ous 
mui bemdez he ieched gant an enkrez, ne oa 
ket he fenn ken nebeut o sonjal dont adarre 
var an trôn. Moelar, dous evel eun oan, laouen 
evel ar Spered-Santel, devo|, evel eun eal ha 
desket dreist bugale he oad, a lake dre he ‘ 
gestou karantezus eun nebeudik levenez 
etouez oll anken he vam. Kraouadur a seis 

vloas epken, ec’h anaveze ar boan, e ouie 
lenn he foaniou var dremm he vam garet, 
hag e rea he c’halloud evit laouennaat eun ti 
leun a dristidigez. 

Rivod n’hen devoa aon ebet da gaout a 
beurs eur baourez kez intanvez hag eur mi- 
nor ker iaouank. Mes an dud fallakr, evel 
al laer, a zo ato var aon. Rivod a vele ar 
c’heus dispar en devoa ar bopl da Villiau, ar 
garantez a zalc’he evit ar brinsez hag he 
mab. Guelet a rea ive an disprich a reat 
anezhan ; hag e oa ato var aon na deuje ar 
bopl d’en em drei eneb dezhan hag a du gant 
he niz. Evit miret na ziskennje biken ar gu- 
runen var benn Mcelar, e lakaas dôn en he 
spered en em zizober anezhan en eun doare 
benak. An dorn en deus lazet ne ra mui van 
evit lakaat a nevez ar goad da redek. 

Da genta evelato, evit kuzat guelloc’h a ze 
he fallagriez, e klaskas bea hanvet kulator 
da Voelar. Evit se e testumas e Quemper ar 

re genta eus ar rouantelez hag e c’houlennas 
digantho ar garg eus ar prins iaouank. La- 
varet a reas dezho an oll geuz en devoa eus 
maro Milliau, hag ar c’hoant en devoa da 
rapari he dorfet dre he vadelez e kenver he 
niz. Promessaou kaer a goust nebeut d’eur 
goustians faos ; mes Breizis a anavezas an 
tigr dindan kroc’hen an oan. Selaou a rejont 
guelloc’h mouez ar vam a zifenne lakaat he 
mab etre daouarn ar muntrer. Aurilla ne 
devoe poan ebet o tifenn he guir ; ar bopl a 
zonjas ne oa netra da ober nemet lezel ar 
minor gant he vam, hag ar brinsez a oue 
hanvet kulatorez ar prins iaouank. Oh I ar- 
dou fall ar fallagriez ! Klask dilam he mab 
digant eur vam goude bea lazet he dad ha 
laeret he gurunen I pebes den divergont ! 
pebes kourach fallakr I pebes kalon dreud ! 
Ervez an histor Breiz, scrivet gant ar seurez 
Anna de Jesus, ar c’honsaill-ze eus an no- 
blans , ar veleien , ar vourc’hisien hag ar 

baizantet • a oue dalc’het e Kastel - Paol, 
Muioc’h a leac’h so da gredi an Tad dom 
Plaine a laka anezhan e Quemper (1). 

Rivod a guzas braoan dipit en devoa aba- 
lamour ne oue ket hanvet kulator d’he niz. 
Pa ne hellas ket kaout Moelar en he garg, 
ha digass evelse an oan dindan he gontell, e 
chenchas sonch ; mes sonch vad ebet ne helle 
dont eus spered an den-ze. Sonjal a reas en 
em zizober eus Moclar dre ar poezon. A fors 
da rei arc’hant ha d’ober promessaou kaer 
d’ar servicheurien a oa en dro da Voelar, 
Rivod a deuas abenn da. brena ho c’hous- 
tians. E-unan e roas dezho ar poezon a vije 
lakeat e boued Moelar evel p’hen divije aon 
da vankout he daol. Ar poezon roet gant 
Rivod a oa anaveet mad he vertus. An nep 
en deus c’hoant d’ober taol sur a glask ar 



(l) Ar scridou koz kavet gant an Tad Dupaz a ro 
da gredi ive e oue dalc’het ar c’honsaill*ze e Quempcp, 

pez so krenva etouez ann oll poezoniou. Ar 
servicheurien malheurus a reseve bemdez 
testeniou nevez eus karantez ha madelez 
Moelar evitho, a dlie krena ho daouarn o 
lakaat clozhan poezon en he voued. Pa gav- 
chont eta an tu, he servicheurien, gouneet 
dre arc’hant, a lakaas ar poezon da sant 
Vcelar en he evach ha var he voued. Moelar, 
desket abred da heuilla ar gisiou kristen, a 
rea ato sin ar groas hag a lavare Bemdicüe 
arok kommans he brejou. An Autrou Doiie, 
drevirakl, a ziskuezas e oa poezon en evach 
hag en dibri. A veac’h m’en devoa gret sant 
Voelar sin ar groas varnezho, ar veren a 
dorras, ar boued a zuas. Ar zant melconiet 
oll a zellas ous he servicheurien gant eur 
zell hag a rebeche dezho ho zorfet. Raktal 
hinthi a chenchas liou, a goezas d’an daoulin 
dirazhan en eur anzao ho fallagriez hag en 
eur c’houlen pardon. Prometti a rejont beza 
divlam en amzer da zont varbep tra. Moelar, 

en eur zonjal e pardonas hor Zalver d’he 
vourrevien , a bardonas ive dezho a galon 
vad hag a zavas anezho divar an douar. 

Dre ar mirakl-raan anad d’an oll, Doue a 
ziskuezas pegen santel e oa MoeUr ; rak 
Doue ne ra ket a viraklou nemet dre zaouarn 
tud santel. Mes siouas I he boaniou ne oant 
ket c’hoas echu. Maro he dad santel a zigo- 
ras evithan hent ar G’halvar. N’en deus 
pignet c’hoas nemet var an huelen genta eus 
an hent-se. Ma lez Doue ganthan ar vuez, 
dre virakl, eo evit kaeraat he gurunen en 
eur hirraat he boaniou. 

PEMPET PENNAD VARNUGENT 

4 Merzerentl Moolar 

i 

An tirant Rivod o klevet lavaret e oa bet ar 
poezon dic’halloud e kenver buez Moelar a 
ieas mui ous mui e kounnar. An diaoul a 
ioa en he spered hag en he galon. Neket 
sonjou fallakr a vanko d’an den-ze, bezit 
sur. Sakreal a ra eneb ar servicheurien- 
ze, sod aoualc’h evit koll kalon dirak eur 
mirakl. Neuze e lez a gostez an ardou kuzet ; 
mont a ra er meas anezhan e-unan ; red eo 
dezhan kaoutpenn Moelar kousto pe gousto. 
N’eus ket da varc’hata ; en deis pe en noz, 
, n^eus fors, an taol a renk beza gret. Difisians 
en deus brema eus an dud a zo en dro da 
Voelar. Ar re-ze, emezhan, a zo kalonou fall 
a dud, kalonou gedon. Ne ouzont ket labou- 

rat a zoare evit arc’hant mad. 

* 

Petra reio ? Kass a ra eur vanden eus he 
dud e-unan desket ganthan da vressa ho 
c’houstians dindan ho zreid ha d’ober n’eus 

I 

fors petra var ar ger. Erruout a reont e Kas- 
tell-Moelar, er Veuzit, e Lanmeur. An urs 
ho deus da zismantri ar c’hastell m’ar deo 
red ha da zigass da Rivod penn ar zant. 
Erruet er c’hastell, a-zo eur c’hart-leo eus 
kear Lanraeur, el leac’h ma ema brema me- 
reuri ar Ruvarc’h, e c’houlennont koms ous 
ar prins Moelar. A veac’h ma zeo digoret an 
or dezho e krogont er porsier hag en he 
alc huesiou, ha cetu hi da gambr ar prins. 
Moelar a jom sebezet oll o velet kement a 
dud armet o tiroll en he gambr en eun taol- 
kont. Kompren a ra raktal evit petra e teuont ; 
guelet a ra adarre dorn he donton Rivod en 
affer-man. « N’ho p’eus brema, eme ar zou- 
dardet, ken tra da ober nemet en em brepari 
d’ar maro. » Ar zant iaouank a. reseo ar 
c’helou trist-se gant kourach eun den en oad 

ha feiz eur c’hristen mad. Respont a reas 
dezho. « Pell zo, emezhan, e oan o c’hedal 
kement-man abers va zonton. Lazet en deus 
va zad ; ne hellen ket sonjal en divije esper- 
^ net ac’hanon. Klasket en deus dija va dis- 
' truja dre ar poezon, brema e renk dont din 
; gant ar c’hleze. Kaout a ra dezhan e m’aon- 
me o klask dilam diganthan he rouantelez. 
Oh ! nan ; Doue en deus roet din ar c’hras 
da garet kement rouantelez an envou ma 
n’am eus-izom ebet eus rouantelesiou an 
douar. Dont a rit da zilam diganen va buez; 
grit eryez ma zo lavaret deoc’h ; mes da 
I vihana lezit ac’hanon da govez arok reseo 
' taol ar maro. » 

I Ar zoudardet, goude komzou ken tener 
) all, hag e memor eus an tam feiz ho devoa 
, bet ho unan guechal, a roas d’ar zant he 
! reked. Goulen a ra he gonfessour, beleg ar 
I c’hastell , hag e ia ganthan er chapel da 
govez. Ar zoudardet a zioualle an or. 

Etretant, epad ma rea he govession, he i 
vam ar brinsez Aurilla a goezas d’an daoulin 
dirak kabiten ar zoudardet. Kass a reas an ' 
den-ze ganthi beteg he zenzor, diskuez a 
reas dezhan he arc’hant, he aour, he goali- 
nier, hag e lavaras dezhan kemmeret ac’hano 
ar pez a garje gant ma lec’hje ar vuez gant 
he mab Moelar. An tigret-se a zantas eun 
espes kalon en ho c’hreis dirak daelou ar 
baourez kez intanvez, dirak dinamdet ha 
gened eur paour kez minor, mab eur roue. 
En eur zellet pissoc’h ous ar prins iaouank, 
e velchont ive deustu an henveledigez kaer 
a oa etre Moelar hag he dad. Neuze, gant ar 
sonch eus madelezou ar roue Milliau en ho 
c’henver, ho c’halonou a deuas eun nebeu- 
dik da doma e kenver he vab. Ar c’habiten 
a gomzas evelhen ous he gonsortet. « Ken- 
vreudeur, emezhan, ar pez a glask Rivod 
dreist oll eo derc’hel evithan ar gurunen. A 
ma lakaffemp Moelar en hevelep stad na ve 

41 

biken mui goest da rèn ? Rivod a ve kon- 
tantet en doare-ze ha var ar memes tro hor 
bezo sauveteat he vuez d’eur prins iaouank 
ken jentil hag heraan. 

» Troc’homp dezhan eur vreac’h hag eur 
c’har ; evelse ne hello mui na mont var 
' varc’h na mania ar c’hleze, na mont d’ar 
1 vrezel. En doare-ze, heb laza Moelar, ec’h 
hellimp derc’hel ar gurunen beteg ar maro 
var benn Rivod. » 

An ali-ze a blijas d’ann oll hag e oue gret 
ar sonch da drouc’ha da Voelar he vreac’h 
! deo hag he droad kleis. Kaout a rea dezho 
! beza c’hoas anaoudek en eur ober an dra-ze 
' epken. Tud so hag a gav dezho kaout mirit 
, pa ne reont ket ker fall a ma c’hellont ober. 



^ Goude beza echuet he govession hag he 
j bedennou, sant Voelar a guittaas ar chapel 

I 

, evit dont er gambr. Pokad a reas d’he vam 



f 

I 

I 



zantel gant teneredigez, lavaret a reas ke- 
navo d’he servicheurien en eur sonjal ez ea 

d’ar maro. « Prest on brema, emezhan, d’he 
vourrevien ; grit dinn ar pez so gourc’he- 
mennet deoc’h. Pardoni a ran d’ho mestr ha 
deoc’h. » En eur lavaret ar c’homzou-man, 
e koezas d’an daoulin hag e plegas he benn 
dindan ar c’hleze. Mes ar zoudardet, eleac’h 
trouc’ha he benn diganthan, a grogas enn- 
han, a astennas anezhan var eun daol hag a 
drouc’has dezhan he droad kleishaghezorn 
deo. Epad eur verzerenti ken poanius, sant 
Voelar ne reas klemmaden. Klevet e oue 
epken he vuzellou o lavaret an hano dous a 
Jesus. Pebes skuer evidomp oll ! pebes kou- 
rach en eur galon ker iaouank! En hor poa- 
niou, en hon nec’hamant, galvomp ive d’hor 
sikour an hano dudius a Jesus, a lako dous- 
der en hon daelou, ha mel en hor c’huerder. 

Goude eur seurt torfet , ar vourrevien a 
gassas da Rivod ar memprou distaget eus 
ar prins iaouank , ha Rivod , eleac’h bea 
tenereat he galon dirak ar relegou-ze eus 

he niz, a c’hourdrouzas he zoudardet. Buez 

Moelar, he benn eo a vanke dezhan, ha nan 

eul loden all eus he vemprou. 

Pa deuas ar bopl da anaout an torfet nevez, 

e savas muioc’h a gounnar eget biskoas eneb 

Rivod. Rivod a zantas e oat prest d’ober 

dezhan affer fall. Relegou Moelar a grie ven- 

jans eneb dezhan e kenver an env. 

Mes netra ne goust d’an dud fall evit en 

em denna er meas a affer. Taol a reont ar 

beac’h ken dizoursi a tra var gein ar re all, 

Rivod , evit trei ho bopl a du ganthan , a 

c’halvas anezhan er ger a Gerhaés hag eno 

dirak an oll e lavaras ne oa evit netra e mer- 

zerenti Moelar. « Red eo, emezhan, kastiza 

% 

stard ar re ho deus gret eun torfet ken spoun- 

tus. Mes ma n’eus remed ebet mui eneb ar 

malheur-man, pa ne heller ket rei da Voelar 

ar memprou en deus kollet, da betra, emez- 

han, klask ober brezel etrezomp. Moelar ne 

bell mui ren , mac’haniet evel ma zéo. Ar 

14 

guella zo da ober eta, eme Rivod, eo saludi 
ac’hanon evel roue. N’eus mui nemed-hon 
eus a c’hoad ar roue Daniel. » 

An hardizegez en devoa soken da c’houlen 
adarre beza hanvet kulator da Voelar. Kalon 
eur muntrer a zo eur punz dôn a drubar- 
derez. Me, eme Rivod, a ziouallo Moelar 
guelloc’h eget n’eus fors piou. Diskuez a rin 
anezhan d’ar bopl pa garo her guelet ; miret 
a rin na errufe mui drouk ebet ganthan. 

Mes kaer en devoa an treitour kozeal brao, 
an oll a vele e klaske en em c’holo gant eul 
linser doull. Roet e oue da Voelar, evit kula- 
tourien, eskop Kemper, hag ar c’hont Kyol- 
taïn, he yontr. Evit doare ar brinsez Aurilla 
a oa maro d’ar c’houls ma oue bet ar c’hon- 
saill-man e Keraés. Anez , hi eo a vije bet 
adarre karget eus he mab. He ankeniou, 
m’oar vad, ho devoa diverret he buez. Pep 
tra eta en em droe eneb ar minor paour. Ar 
groas epken a oa he heritach, mes dougen a 

reas anezhi heb falgalouni beteg ar fin, evel 
hor Zalver Jesus hag ar Zent. 



G’HUEG’HVET PENNAD VARNUGENT 

Bll bnrzad 

Doue ne zaleas ket da rei da anaoufc san- 
telez Moelar dre eur burzud nevez. Pa oue 
pareet ar gouliou great dezhan en he droad 
kleis hag en he zorn deo, eun den a vicher, 
guesiek meurbet, a reas evithan eun dorn 
arc’hant hag eun troad arem. Dre eur mi- 
rakl abers Doue, ec’h hellas labourat gantho 
ken eaz a gant he vemprou naturel. Mania 
a rea an armou gant he zorn arc’hant, pignat 
a rea var varc’h gant he droad arem, kouls 
a pa vijent bet beo-buezek ha gret a gik hag 
a eskern. Ar pez a oa c’hoas estonussoc’h eo 
ma kreske he vemprou prestet assamblez 



Digitized by Google 




— 244 — 

gant he veinprou naturel. Ar mirakl-man a 
oue guelet hag anaveet gant an oll. Red e 
oa kredi ar pez a velet, ha goude tout n’eo 
ket diessoc’h da Zoue rei ar vuez da vem- 
prou prestet eget rei ar vuez d’eur c’horf 
maro. Nac’h ar mirakl-man a ve diverra 
breac’h Doue , bihannaat he c’haIloud , ha 
mont eneb an testeniou ar sklerra. 

Sant Vcelar a hellas eta, dre ar burzud- 
man a Zoue, deski kement a zo e dever eur 
prins, evel pignat var varc’h, mania ar c’hleze, 
ar goarek, hag ar valtam. Lakaat a rea ive 
he spered da labourat assamblez gant he 
gorf. 

An Antrou’n Eskop a Gemper a gassas 
anezhan ganthan da eur gouent eleac’h ma 
vije alies e-unan o chom, da eur gouent e 
Quemper, me zonch. Eno sant Voelar a zeskas 
kement a dle eur prins da c’houzout. He 
vrassa plijadur a vije o lenn ar skritur zan- 
tel, o pedi, hag oc’h ober orezon gant ar 

menec’h eus ar gouent. Ne oa ket devoloc’h 
evithan er gouent. He ene ne anaveze ket 
an drouk hag a zigore mui ous mui bemdez 
da reseo grasou Doue evel al lilien en drao- 
nien â zigor da reseo gliz ar mintin. Seis 
vloas e chomas er gouent-se, seis vloas a 
studi, a beden, a zantelez. 

Eun devez ar zant iaouank a dolas eur 
mean c’huec’h ugent paz diouthan. Ar mean 
a goezas var eun tachad douar seac’h ha 
kaled, ha gousgoude ec’h antreas ken doun 
en douar-ze a ma vije eat er c’hoar bero. 
Pa oue dilammet ar mean eus an toull gret 
ganthan, eun eienen grenv a savas ac’hano. 

D’an oad a bevarzek vloas, ar c’hont Kyol- 
taïn eo a gemmeras dreisl oll ar soursi anez- 
han. Ar bugel a greske evel eur blanten ; 
dont a rea da vea nerzus, iskuit, hag ijinus. 
En despet d'he vuez kuzet, ar brud eus ar 
prins Moelar a greske bemdez etoues ar bopl. 

Ar Vretouned, skuiz maro gant gouar- 

14 * 

namant an tirant Rivod, a gonte varnezhan 
evit rei dezho ar peoc’h, ar frankis, hag ar 
bonheur ho devoa kavet epad amzer ar roue 
Milliau. Siouas ! Rivod a ouie ive pegement 
e oa karet Moelar gant Breizis. Anaout a rea 
ar rairakl c’hoarveet ganthan hag a roas ar 
vuez d’he vemprou nevez. Dre-ze ar voarizi 
a drenke mui ous mui kalon Rivod. Eur 
breur en deus dija lazet, eun niz en deus 
mac’haniet evit kaout ar gurunen. Mes aon 
en deus adarre na jomfe ket âto var he benn. 
Moelar eta, erru da veza den aoualc’h, a 
renko ive prest rei he vuez. 

Rivod a c’halv eun devez ar c’hont Kyol- 
taïn da zont da leina d’he balez. Kyoltaïn, 
fouge ennhan, a vale raktal da gaout Rivod. 
Rivod a reseo anezhan en doare ar braoâ, a 
ra dezhan lein hir ha promessaou kaer. Kyol- 
taïn a renke bea den honest, p’eo guir e oue 
choazet gant ar bopl da gulator da Voelar. 
Mes karout a rea ive an henoriou hag an 

arc’hanfc ; red e vije. Promefctefc e oue dezhan 
kals arc’hant, ar renk kenta goude ar roue, 
ha kement a zouar a helje da velet divar ar 
menez Frugy, ma karje rei taol ar maro da 
Voelar. « M’ar kirit, eme Kyoltaïn, rei dinn 
ha d’arn bugale kement a zouar hag a hello 
va daoulagad da velet divar unan eus mene- 
siou Kerne , e klaskin en em zizoher eus 
Moelar. » 

Rivod a lakaas he zorn e dorn ar c’hont 
Kyoltaïn ; an añer a oa gret. Kyoltaïn a 
zizroas d’ar ger leun a joa da vea prestik 
pinvidik - mor. Gousgoude arok guerza ar 
mmor fisiet etre he zouarn, e c’houIennas 
kuzul digant he bried Barilia. 

Houman e devoa pep rsezon vad da zistrei 
he fried divar an hent fall a gcmmere ; rak 
ervez an histor hi a oa bet magerez da sant 
Voelar. E garet a rea kals ; mes an arc’hant 
ive zo ken tentus ! « Red eo, emezhij pourvei 
da fortun hor bugale. Petra servich deomp 

enebi ous ar roue? Da choas hor beus eta 
etre ar baourentez hag ar binvidigez, etre j 
ar maro marteze hag an henoriou brassa. 
N'eus ket a leac’h da argila. » 

Ar paour kez plac’h a ankounac’hea e 

ê 

devoa maget ar bugel Moelar evel he bugale 
e-unan. Ankounac’haat a rea ez eus eur bed 
all eleac’h ma vo rentet da bep hini ervez he 
oeuvrou, ez eo guelloc’h bea paour eur pen- 
naderbed-man ha pinvidikepad an oll eler- 
nite er bed-all eget prena leve gant priz 
guerz an ene. 

Rei a reas eta ive he assant d’ar muntr. 
Kyoitaïn a oa bar he galon a joa. Evelato, 
ken diez eo muntra eur goustians honest, 
raa ia c’hoas da c'houlen ali ar c’henta bar- 
ner eus ar rouantelez. Ar barner-ze, din eus 
an hano a Gaïphas pe a Bilat, a alias anezhan 
da gass he daol da benn. Neuze ne jomas 
nec’bamantebet ken e spered Kyoltaïn. Mont 
a ra a nevez da gaout Rivod gant he vab 

kossa Justin evit reseo an errhez eus he 
dorfet. 



SEISVET PENNAD VARNÜGENT 



Mnro Moclar 

. Epad m’edo Kyoltaïn ha Justin he vab e 
palez Rivod, Doue a deneraas kalon Barilia, 
magerez Moelar. Don t a reas keuz dezhi da 
vea guerzet eur bugel savet ganthi, eur mab 
d’ho madoberour. 

Lavaret a reas d’ar prins iaouank kement e 
devoa klevet. « Kemmerit buhan an teac’h, 
emezhi, arok ma teui d’ar ger va fried ha va 
mab. Deuit d’am heuill da vaner ho yontr 
Gomraor, da Lanmeur. » 

Moelar, e-unan, a gemmeras da genla hent 
abbati Landevennec. Kyoltaïn ha Justin a 
erruas prest var he lerc’h er gouent. Evel ma 
tigoeschont en noz, ar monec’h a reviisas 

digeri dezho. En doare-ze Moelar en devoue 
amzer da gemmoret adarre an teac’h araok. 
Mont a reas kuit eus ar gouent dreist ar 
vogeriou , divar bouez eur gorden taolet 
dezhan en tu all. Epad an noz ec’h hellas 
ober eun tam mad a hent, ha da c’houlou- 
deis, Kyoltaïn ha J ustin ne gavchonter gouent 
nemet ar menec’h. Lavaret a reant evelato, 
dezho ho unan, e tlie bea bet Moelar er gouent 
hag e oa brema, a dra zur, var hent Lan- 
meur. Ar virionez a lavarent : Moelar, epad 
an noz, a valeas beteg Keraés. D’ar c’houls- 
se e oa eun hent braz elre Keraes ha Lan- 
meur, ha guelet a rer ato tamou mad anez- 
han. Tremen a rea e kenver eur ger hanvet 
Guerlavrec, ha treuzi a rea ive an hent so 
hirio etre Plouigneau ha Bothsorc’hel , en 
arroud ma tizroer da vont da chapel Sant- 
Alar. Eno eo ec’h en em gave ar Zant, pa 
velas daou gavalier o tont d’an daou lam- 
ruz var he lerc’h, E oa var ar poent da vea 

tapet. Ar Zant, goude bea gret he beden da 
Zoue, a en em astennas d’ar douar var bord 
an hent. Dre eur burzud nevez a Brovidans 
Doue, an douar a bladas dindannhan evel 
eur guele-plùn hag he enebourien a dreme- 
nas heb guelel anezhan. E1 leac’h-se ez eus 
bet eur chapel en henor da sant Voelar. A 
veac’h ma veler hirio ar plas anezhi, mes 
guelet avad a rer ato ar foz mirakulus hanvet 
guele sant Vcelar, rak eno e pladas an douar 
dindannhan e furm he gorf. 

Eur vech tremenet ar riskl, Moelar a zavas 
ac’hano, mes eleac’h kemmeret hent Lan- 
meur, ez eas a gleiz gant an hent a gass da 
gastell Koat-Eon, da vaner Gommor. Arok 
diguezout, e teuas an noz varnezhan, hag e 
renkas goulen lojeis en eur maner hanvet 
abaoue Guer-Voelar. Anternoz vinlin, mintin 
mad, skuiz maro c’hoas eus he veach en 
derc’hent, e redas adarre etrezek Koat-Eon, 
gant aon d’en em gaout re zivezad. En eur 

vont er meaz eus Gruer-Voelar en devoa da 
zevel eur zao a seis pe eis minut bale. Ar 
zant a hellas, var he gourach, pignat beteg 
an neac’h, mes erruet eno, he nerz a vankas 
dezhan hag e koezas heb anaoudegez. E1 
leac’h se ive so bet savet eur chapelik vihan 
hanvet Koat-Sao-Bell e memor a gement-se. 
Tud vad ha karantezus divar ar meaz a 
erruas ganthan hag a roas dezhan eur vo- 
lennad leaz d’en em grenvaat. Gant ar si- 
kour-se ec’h hellas kenderc’hel he veach pe 
guelloc’h c’hoas he Bassion, evel a lavar tud 
ar c’harter. Ne oa mui nemet eun antei>leo 
eus Koat-Eon. 

He donton, ar c’hont Commor, a resevas 
dreist he niz Moelar. Lavaret a reas dezhan 
chom ganthan keit a ma karje. En he di, 
emezhan, e vije e savete. Mes allas ! pe seurt 
surentez a zo evit eun den redet gant tud 
fallakr hag ho deus touet he laza. 

Kyoltaïn ha Justin a glaske anezhan e pep 

leac^h. Klevet a rejont prest e oa e maner 
Koat-Eoii hag hi d’ar c’hastell var digarez 
guelet ho mestr. Lavaret a rejont dre ar 
barrez e oant ho unan ive o klask tec’het 
dirak Rivod. Ne glaskent, emezho , ober 
drouk ebet da Voelar, ar c’hontrol eo. Ervez 
lod all, Kyoltaïn a deuas da c’houlen pardon 
digantMoelar e maner Gommor. En em anzao 
a reas den fall , koeza a reas d’an daoulin 
dirak he vestr gant eur mor a zaelou : daelou 
eur bleiz, ha komzou eun oan. Ker brao e 
troas he gaoz, kement a reas a ardou fin ma 
roas da gredi d’ar zant ha da Gommor en 
devoa keuz braz da vea redet ar zant beteg 
eno ha guerzet he vuez evit arc’hant. Sant 
Voelar, evel an oll zent, ne gavas ket poanius 
pardouni eur veach a vuioc’h. En em daol a 
reas etre divrec’h Kyoltaïn he gulator hag e 
pokas dezhan gant ar vrassa teneredigez. 
Kyoltaïn, eun eil Judas collet dre an avaris- 

ded, ne zantas ket he galon o toma en he 

15 

greiz pa bolias dezhan ar minor santel gant 
komzou ar pardon. Ken kaled e oa deuet da 
veza ar galon-ze, ken kaled hag an arc^hant 
promettet dezhan. Ne oa mui digor nemet 
da garantez ar binvidigez hag an henoriou. 

E vean he bried Barilia, en em gavet ive var 
al leac’h , a goezas d’an daoulin dirazhan 
evit ober dezhan chench a zonch. « Va bugel 
eo, evel va re all, emezhi, p’eo guir am eus 
maget ha savet anezhan. Da vab eo ive p’eo 
guir eo lakeat etre da zaouarn gant ar bopl. 

En hano Doue, na ia ket da skuilla goad eur 
zant ha da goll da ene. Ar goad-se a grife 
bepred venjans eneb deomp dirak Doue. » 

Netra ne reas. Re zivezad eo brema da rei 
kuzuliou mad ar plac’h e devoa c’hoezet a 
ziagent tan an avarisded e kalon he fried, , 
Kyoltaïn , eleac’h selaou , a c’hourdrouzas 
Barilia eus fin fall, ma teuje da lavaret grik 
var he zonch. 

Evit ober ar van da ziella ar peoc’h etrezho, , 

Kyoltaïn hag he vab Justin a bedas Moelar i 
da goania assamblez gantho. Drebi a rejont [ 
ous ar memes taol hag eva eus ar memes 
gueren e sin a beoc’h. Evelse ive Judas a 
goanias gant hor Zalver araok he verza hag 
a evas he gondaonasion eus ar memes kalur 
ganthan. Goude koan, evit rei c’hoas muioc’h 
a nerz d’ar mignoniach nevez savet etrezho, 
santVoelar a gouskas er memes kambr gan- 
tho. Kement-man, eme parrissionis Lanmeur, 
a erruas en eun hostaleuri e kear Lanmeur. 
Kyoltaïn a fellas dezhan pellaat Moelar eus 
. he gerent hageus he servicheurien evit dont 
a benn didrousoc’h eus he daol fall. Ar zant 
a gouskas evel eun oan, e kenver an daou 
digr-se. Hor Zalver ive a varvas etre daou 
laer, evel ar re-man. Moelar a reas he beden- 
nou diouz an noz gant ar feiz hag ar garan- 
tez kustum, hag ez eas da gemmeret he repos 
evit dihuna er baradoz. 

An daou vuntrer a c’hede, en eur ober ar 

van da repos ho unan, ma vije kousket mad 
ar prins iaouank. Pa veljont he zaoulagad 
serret, he benn astennet ken peoc’hus var 
an oriller, he zaouarn kroasiet var he beul- 
trin hag eur c’housk deuet dezhan henvel 
ous kousk eun eal , e lamchont varnezhan 
evel daou gi arrajet hag e lac’hjont ar zant 
ken didruez a ;na lazer eun aneval. Evelse e 
varvas, d’an oad a bemzek vloas, ar prins 
iaouank ha santel, esperans ar vro ha skuer 
he genvroïs, er bloas seis kant nontek ha 
pevar ugent (799). 

EISVET PENNAD VARNUGENT 



Fin fall Kj'oltaïn, «Ia«tin lia Itivocl 

Goude boa dibennet ho mestr hag ho roue, 
ar prins santel Moelar, Kyoltaïn ha Justin a 
lakaas he benn en eur zac'h ler gant ar sonch 
da gass anezhan da Rivod. Mes Doue ne 
zaleas ket da gastiza muntreurien ken diga- 
loun. Servicheurien Moelar o velet ne zistroe 
ket ho mestr , a ieas da skei var dor ar 
gambr. Pebes spont pa velchontdirazho korf 
ar zant dibennet ha beuzet en he c’hoad ! ! 

Kyoltaïn ha Justin a oa lammet dre ar 
prenest er meaz evit tec’het gant penn ar 
merzer: Justin, oc’h ober he lam, a dorras 
krenn he c’houzouk hageus ar mintin e oue 
kavet he gorf maro er pors. Reseo a reas 
var ar plas ar beamant eus he dorfet. Kyol- 

taïn, heb chom da c’hedal petra oa deuet he 
vab da veza, a boursuas he hent etrezek 
Quemper. Erruet e Kerlean e kenver Maêl- 
Keraéz, bro dizec’h ha menek, d’ar c’houls- 
se da vihana, e krogas ennhan ar zec’hed. 
Neuze e savas keuz ganthan. Oh ! emezhan, 
pegen malheurus on me ! Daoust a mervel a 
rcnkin aman gant ar skuisder ha gant ar 
zec’hed ? Meur a veach e lavaras ar c’hora- 
zou-ze, en he anken. Pebes souez evithan 
pa glevas penn sant Voelar a oa en hc zorn 
o koms outhan evelhen : « Kemnier da vaz, 
emezhan, fourr anezhi en douar, hag e savo • 
raktal eun eienen da derri da zec’hed. » Kyol- 
taïn a zentas ; he vaz a gemmeras buez rak- 
tal, a en em c’holoas a vrankou hag a zeil- 
lou, hag eus troad ar vaz-se deuet da veza 
planten, e savas eur soursen a redas ato 
goudeze. Kement-man zo merket e buez 
sant Voelar scrivet e Bro-Zaos hag ive en 
eur breviel koz gret e Frans. 

Kyoltaïn a evas, heb kaout eur guir gla- 
c’har, eus an dour mirakulus-se, hag hen- 
veloc’h ous eun diaoul eget ous eun den, 
kennerzet dre c’halloud ar penn-maro a 
zouge, e valeas adarre etrezek Quemper da 
gaout Rivod. Rivod a resevas anezhan evel 
he vignon guella. Rentet e p’eus dinn, 
emezhan , ar vrassa plijadur. Brema me 
zalc’ho ive d’am promessaou. Kea eta var 
lein ar menez a gari ha me roio did an oll 
douar a helli da velet ac’hano. Mall gant- 
han da reseo ar priz eus he dorfet, Kyoltaïn 
a bignas var menez Frugy a zo azioc’h 
Quemper. Erruet var gein ar menez, e savas 
he zaoulagad da vuzura bro. Kerkent e 
collas ar guelet hag e oue skoet a varo trum. 
Eil taol abers Doue. 

Pa glevas ar c’helou eus maro spontus he 
gonsort, Rivod a gemmeras kement a aon 
ma koezas klanv, ha tri dervez goude, eme 
ar. scridou, e collas buez ar c’horf assamblez 

marteze, siouas, gant buez he ene. Trede taol 
a justis Doue. 

Goude maro Rivod, e savas kroz e Breiz 
etre an dud galloudeka. 011 ho devoa c’hoant 
da veza mistri. Getu ar pez e erru peurvuia 
pa ne fell ket da eur bopl soubla d’ar guir 
vestr. Pa zilezer lezennou Doue hag al leal- 
det, e renker en em daol en dizurs. Mestr 
ebet, an oll zo mistri ha pa ve an oll mistri, 
n’eus mui a sujidi, n’eus mui a lezennou, 
n’eus mui nemet lazerez ha laeronsiou. Ar 
bopl a Vreiz a baeas dre ar vizer, epad eur 
pennad mad a amzer, ar muntr^eus daou 
roue ervez kalon Doue. Goad Milliau ha 
goad Moelar a goezas varnezho evel hini hor 
Zalver var ar Juzevien. Gousgoude ar bopl 
ne oa ket kaos eus muntr ho roueet, mes ar 
bopl alies a renk paea evit torfejou an dud 
galloudek evel ar vugale evit torfejou ho 
c’herent. 

O velet ar brinset a Vreiz oc’h en em 

zrailla, Charlemagri a deuas da gemmeret 
eur vro eaz da c’hounid hag evit ar vech 
kenta Breiz-Izel a bez a renkas saludi ha 
f paea roue braz ar Fransisien (799). 



NAVET VARNUGENT PENNAD 

Enterramant sant Vcelar 

Pa glevas ar c’hont Commor hag he bried 
ar c’helou mantrus eus muntr Moelar, e 
ouent sesiet a spont hag a anken. Keuz ho 
devoa , mes re zivezad , da vea lakeat ho 
fisians e Kyoltaïn hag en he vab. « Oh ! va 
Doue, emezho, ho polontez a oa eta en divije 
ar mab ar memes maro gant he dad. » 
Goude bea skuillet kals a zaelou var maro 
I ho niz, ho zonch kenta a oue rei dezhan eul 
j leac’h deread da repos. Dont a rejont prim 
da gear Lanmeur da lakaat sevel ha sebelia 

I 

ar c’horf maro. Tolet e oue a bep seiirt c’huez 
vad en dro dezhan ha digasset da vaner 
Koat-Eon. N’ho devoa mui a c’hoant da vea 
pell eus relegou ho niz. An oll dud divardro, 
paour ha pinvidik, a en em gavas evit deis 
an enterramant. Eus Leon,Treger ha Kerne, 
oll mignonet ar roue Milliau a zirede. An 
darnvuia a lavare kass ar c’horf d'ar Yeaudet 
e kenver bez sant Villiau. Mes Doue en devoa 
eur sonch all. Da genta e oue diskennet e 
douar chapel Koat-Eon ; antronoz e oue 
kavet ar c’horf var gourre ar bez ha gous- 
goude ne velet ket e vije bet den ous hen 
tenna ac’hano. Ar zant, emezho neuze, a 
fell dezhan bea enterret en iliz parrez. Ar 
memes mirakl a c’hoarvezas. Ar c’horf adarre 
a zavas eus ar bez var an douar evit diskuez 
ne felle ket da Zoue e chomje eno. Getu ar 
bopl ken nec’het a biskoas. D’an trede guech 
e oue kasset da ilis Guimaec, hag ar memes 
tra a en em gave ato. Ne ouiet mui na petra 

da zonjal na petra da ober. Erfin unan benak 
a lavaras lakaat ar c’horf maro var eur c’har 
staget outhan daou daro gouez. Kement-man 
zo merket e buez sant Voelar, scrivet en ab- 
bati Meaux var dro an navet kantved, Ervez 
an Tad Albert e oue staget ous ar c’har. 
goloet a voulous du, c’huec’h marc’h guenn. 
Ar' pez so sur eo e oue lakeat ar c’horf 
var eur c'har ha lezet ar c’har-ze goudeze da 
vont en avantur Doue. Kement all a zo bet 
gret c’hoas evit ouspen eur zant. 

Eskop Dol a ioa e penn ar c’haon. Heuilla 
a rea a bell ar c’har en eurgana psalmou ar 
roue David. Var he lerc’h e teue an dud a 
renk huel hag ar bopl , mesk ha rnesk. An 
daou daro gouez (ne oant ket bet stag bis- 
koas) a deuas raktal da veza don hag a dreine 
ar c’har gant dousder hag evel gant respet. 
Mont a rejont eus maner Koat-Eon eleac’h 
ma oa dizroet ar c’horf, var eon-tenn etrezek 
Lanmeur. Erruel e kear, e chomont a za var 

ar blasen vraz. Ar bopl ne gave ket deread 
al leac’h-se d’ober bez da relegou eur zant. 
Klas a rejont kass ar c’har var araok en 
eur ioual hag en eur skei var an daou ane- 
val. Ho unan soken ec’h en em lakejont da 
heurta var ar rojou gant ho daouarn, ho 
divrec’h, hag ho diouskoas. Mes netra re ra 
d’ar c’har chench plas. Lavaret ho pije e 
vije bet plantet eno en douar. Ijin ha nerz, 
pep tra a oue vean evit lakaat al loened da 
vont larkoc’h. Neuze ar bopl, o velet dorn 
Doue en dra-man , a lavaras a eur vouez : 
« G’hui eo, Autrou, an Doue oll c’halloudek. 
G’hui epken a hell ober miraklou, c’hui eo 
eta a zalc’h aman relegou sant Voelar. N’hor 
beus ken tra da ober nemet heuilla ho po- 
lontez. » 

Diskennet e oue eta korf ar zant eus ar 
c’har, lakeat e oue eri douar, e kreis plasen 
Lanmeur ha savet eur bez kaer var he 
c’hourre. Divezatoc’h, var ar blasen-ze, evit 

henori relegou ar zant hag al leac’h choazet 
ganthan, e oue savet eun ilis nevez. An ilis 
so hirio e Lanmeur a zo ive er memes plas 
hag eul loden anezhi, m’oar vad, a zo eus 
amzer sant Voelar. 

Bez sant Voelar a oue brudet a bell prest 
goude he varo dre ar miraklou niverus a en 
em gave eno. Ar re dall a deue da velet, ar 
re vouzar da glevet, ar re gamm da gerzet, 
an oll dud klanv da gaout'ar iec’hed. Pele- 
rinet a deue a vandennou hir eus Breiz oll 
hag eus Bro-G’hall da gaout bez ar zant. 
Roue ar Frans e-unan a roas arc’hant evit 
sevel eur chapel en henor da sant Voelar da 
c’hedal kaout eun ilis. 



Digitized by Google 




266 — 



TREGONTVET PENNAl) 

ï»i*octiaE ui* i*©Iegou 

Kement karter a oa e Breiz ho devoa 
c’hoant da gaout lod eus relegou sant Voelar. 
Eskop Quemper, goude maro Rivod, ahellas 
kaout penn ar zant. Lakaat a reas anezhan 
e tenzor ar gathedral hag eno e chomas eur 
pennad amzer, En amzer genta eus an Ilis 
e oa difenn da lodenna relegou eur zant etre 
meur a barrez. Getu perak Kernevis, Tre- 
geris ha Leonis, evit ar memes rmzon, ho 
devoa c’hoant da gaout oll relegou ar zant.- 
Kernevis a zalc’he penn ar zant , Tregeris a 
vire he gorf santel hag oll ho devoa mall da 
gaout an eil hag egile. Red e oue adarre 
goulen kuzul digant Done evit lakaat fin 
d’ar c’hlemmou a bep tu. An oll Eskiptien 

a Vreiz, ar menec/h , an noblans, ar veleien 
kals anezho, hag an clud kossa elonez ar 
bopl a en em gavas assamblez evit gou/.oiit 
petra da ober, ha cetii aman ar pez a oue 
kavet ar guella. « Greomp, emezho, tri der- 
vez iun ; goudeze Kerrievis ha Tregeris, var 
ho zreid noas, a zigasso penn ar zant hag he 
gorf santel var lein menez Arrhe a zo o 
tispartia Kerne eus Treger ha Leon . LakeaL 
e vo ar penn hag ar c’horf eun tamik pell an 
eil eus egile, pedi a reimp a greis kalon evit 
ma teuio ar relegou d’en e'm unani. Ma iaar 
penn da gaout ar c’horf , an oll relegou a vo 
da Dregeris, ma ia ar c’horf da gaout ar 
penn, e vezint oll da Gernevis. « Gret e oue 
er gis ma oa lavaret. An daou bopl, Kerne- 
vis eus eun tu, Leonis ha Tregeris eus an tu 
all, a goezas d’an daoulin en eur bedi a vouez 
penn. 011 e leverchont ar Bater assamblez, 
gant eur feiz ha gant eur fisians e Doue ne 
gaver mui kals en hon touez. Doue a selaouas 

pedennou ken kalonek ha ken birvidik a 
feiz. Dirak daoulagad an oll, pa ne oa den 
ebet tost d’ar relegou , penn ar zant a zavas 
en ear hag a ieas da gaout he gorf, a ioa 
lakeat eur pennad diouthan. Raktal e oue 
klevet kriadennou a joa hag a driomph eus 
kostez Leonis ha Tregeris. 011 relegou ar 
zant a ioa dezho, ha digass a rejont gantho 
e triomph ar penn hag ar c’horf da Lanmeur 
en eur gana meuleudiou Doue, ha beuzet e 
daelou a joa dirak eur seurt mirakl. Kriste- 
nien Kerne dilammet digantho ho zenzor, 
dre varnedigez Doue , a zistroas d’ar ger 
gant an dristidigez ar vrassa. Eun dra gous- 
goude a ziboanie ho c’halon ; relegou ar 
zant a jome e Lanmeur ha mont.di ne oa 
ket pell d’ho bolontez vad ha d’ho feiz. Ma 
c’houlenner perak e choazas penn sant Voelar 
dont da jom en tu-man da venez Arrhe, 
ec’h c’heller respont kement-man : E Kerne 
e oue bet lazet ar roue Milliau, eus Kerne e 

renkas tec’het kuit ar prins Moelar hag e 
oue guelloc’h ganthan reiarrepos d’he rele- 
gou er vro e devoa roet goudor ha lojeis 
dezhan arok he varo. 

Ar mirakl-man eus penn sant Voelar una- 
net gant he gorf a erruas e mis mae. Evit 
derc’hel sonch anezhan , e oue savet eur 
chapel el leac’h ma oue c’hoarveet. Kernevis, 
Leonis ha Tregeris a en em sikouras da 
zevel anezhi, hag en doare-ze Kernevis a 
ziskuezas e talc’hent ar memes respet hag 
ar memes karantez, evel diagent, evit sant 
Moelar. Bep bloas, d’ar bevarzek a vis mae, 
eun niver braz a belerinet a deue di gant 
offransou kaer evit goulen sikour digant sant 
Voelar. Ar c’hustura vad-se a badas eun ne- 
beut bloavesiou ; mes dont a reas eun amzer 
ma vije dalc’het an offransou gant an dud 
ho devoa roet douar da zevel ar chapel. 
Neuze ar bardoneurien a gommansas chom 
er gear, hag ar chapel, dilezet gant an dud 

difeiz ha digoustians a lavare beza mestr 
dezhi, ne zaleas ket nemeur da goeza en he 
foull. An testou eus ar mirakl c’hoarveet e 
menez Arrhe , evit kenderc’hel eun testeni 
benak anezhan, en despet da volontez fall 
mistri ar chapel, a blantas daou bilier braz 
en douar en daou leac’h ma oue lakeat 
penn ha korf sant Voelar, evit barnedigez 
Doue. Ne veler mui pilierou sant Moelar 
savet e menez Arrhe ha n’ouzor ket d’ar zur 
e peleac’h e ouent savet. Douget on da gredi 
e ouent savet var douar Loc-Moelar. 

Da vihana, abalamour d’ar mirakl-man, e 
meur a ilis dediet da sant Voelar e rear ar 
pardon e mis mae. 

Lod all a ra ar pardon e miz du, e memor 
eus merzenti sant Voelar, c’hoarveet d’an eil 
a viz du, e fin ar c’hantvet eisvet. 

En navet kantvet, e oue kasset eul loden 
eus relegou sant Voelar da abbati Redon hag 
eul loden all da abhati Lehon. Sant Con- 

voyon, kenta abbat eus abbati Redon savet 

V 

ganthan, a resevas anezho eus dorn Nome- 
noe (852). 

Èn dekvet kantvet, pa deuas an Normantet 
er vro da zistruja pep tra, Salvator, eskop 
Aleth (hirio Sant-Malo) a gassas anezho da 
Baris assamblez gant relegou sant Samson, 
sant Malo ha sant Magloar. Hug-Gapet, 
mestr er Frans d’ar c’houls-se, a lakaas ar 
relegeier-ze e chapel ar roue hag e kenver e 
savas eur gouent relijiuzet eus a urs sant . 
Beneat. Eus Paris, eul loden eus relegou 
sant Voelar a deuas da Orleans , eul loden 
all d’ar gear a Veaux , en abbati an Itron- 
Varia. Ar brez da gaout lod eus relegou sant 
Voelar a ziskuez deomp an istim a reat e pep 
eac’h eus he santelez. En abbati an Itron- 
Varia de Ghaage,e Meaux,ereat daou c’houel 
ir bloas en he henor : d’ar bevarzek a vae 
la d’ar c’henta a viz ere. Ar gouel diveza- 
rtan en devoa eun eisvet, da lavaret eo a 
>ade eisde. 

Missioneurien a Vro-Zaos a deuas e Frans 
netra ken neniet evit kaout eus a relegou hoi 
zant. Ne oa c’hoant ebet da rei dezho e Lan- 
meur, hag evit miret na zistrojent e goullc 
d'argear e kemmerchont e kuz eul lodennüi 
anezho. Kass a rejont al loden-ze da gouenl 
Ambresbury e Bro-Zaos eleac’h m’ho devoe 
G!ic inission da ober. Goude ar mission, e 
klnskjont dilam divar an auter relegou sant 
Vcolar, mes ar zant a fallas dezhan chom 
eno. Ne hellent ket distaga ar relegou eus 
an auter. Evelse e oue kastizet ar vissioneu- 
rien-man evit ho laeronsi devot. Seurezet 
kouent Ambresbury a oue laouen braz o 

velet ar zant o chom gantho. Lakaat a rejonl 

[ 

laonennou aour hag arc’hant en dro d’alf 
c’hassedik a vire he relegou. Kement-se ^ 
binvidigez a dentas tud fallakr eus ar vro^' 
Dont a reas en noz eur vanden tud dissakre 
hag avarisius da laerez ar c’hassed. Goudj 
bea distaget an aour hag an arcüiant a oè 

en dro dezhan, e toljont ar c’hassed en eun 

toull mengleuz etoues an drez. Antronoz 

\ 

vintin, eur beleg o vont da lavaret he offern, 
a velas eur sclerijen skedus var gourre al 
Ieac’h-se. Souezet oll, e tiskennas en toull, e 
kavas eno ar relegou hag ho digassas gant 
respet d’an ilis. 

Eur pennad mad a amzer goudeze, eur 
sakrist eus an ilis-se, hanvet Godrik, a velas 
en eun huvre ar malheuriou prest da goeza 
var an ilis. Sant Voelar a gomzas outhan 
epad he gousk hag a lavaras dezhan : « Go- 
drik , sao buhan ; toen an ilis so prest da 
goeza. Ar sakrist o kredi ne oa ket an huvre 
abeups Doue, ne reas van ebet. An nosvez 
goude, memes huvre, memes komzou. Ne 
gredas ket muioc’h. En trede nosvez e ren- 
kas kredi. Sao buhan, eme skeuden arzant; 
kemmer ganez ar relegeier hag an ornaman- 
chou ; an ilis so o vont da goeza. Godrik a 
savas prim, mes a veac’h e oa er meas ma 
koezas toen ha mogeriou an ilis. 

(rant an nmzer, ar brud eus santelez Moe- 
lar a en em astenne berndez mui oiis mui 
dre ar bed. l)’ar bevaezekvet kantvet e oa 
liano anezliaii di’e ar Frans oll, er Belgiq, e 
Bro-Zaos hag en Itali. Lanmeur e deus bet 
ar bonheur da gaoui epad pell amzer al 
lüden vi’assa eus korf ar zant. Er bloas 
cdmezek kanl seis ha triugent (1667), Guyon 
ar Born, gouarner pe velli eus kear Lan- 
meur, a scrive e oa c’hoas cno eul loden eus 
relegou sant Voelar. Ar memes relegou a 
veler ato e Lanmeur, en eur vreac’h arc’hant. 

Brcizis epken ho deus savet nao ilis pe 
chapel en henor sant Voelar. Getu hi aman : 
Lanmeur, Meilars e kenver ar Pont,*Loc- 
Moelar-Sizun , Loc-Moelar-Guiniventer e 
Breiz-Izel; Tre-Moelar, Sant-Yoelar an Dour, 
Sant-Voelar ar GTioajou, Sant-Voelar Hede, 
Fegreac, ha Melrand e Breiz-Huel. 

Bezomp eta joaius, Breizis va c’henvreu- 
deur, da gaout eus hor lignez, eus lignez 

hoii tadou hag hor roueet koz daou zant ken 
anaveet, ken henoret a bell ha ken galloudek 
e kenver kalon Doue. Bezomp da nebeuta 
ken karantezus e kenver sent hor Bro a ma 
zeo ar C’hallaouet hag an diavezidi all. Pe- 
domp sant Villiau ha sant Voelar en hon oll 
izomou. Eus bar an eiivou ho daoulagad a 
zo ato o para var douar Breiz. 

Getu aman eur beden hag a helfet da ober 
dezho ho daou : « Sant Villiau ha sant Voe- 
lar, choazet evit patrouned gant kement a 
barresiou e Breiz, servicheurien karantezus 
da Zoue adalek an oad an tenera, mirit ha 
kreskit ennhomp ar spered a feiz a ia siouas 
var ziskaren hon touez. Mirit karantez Doue 
hag eur galon divlam etoues ar iaouankis. 
Diouallit ac’hanomp eus an avarisded, eus ar 
voarizi, hag eus an oll ioulgu fall. Pellait 
diouzomp al laeron , hag ar vuntreurien. 
Lakit doujans Doue e kalonou an oll, dista- 
git anezho eus madou an douar evit ma 

c’hellimp eveldoc’h tanva ha saouri epad an 
oll eternite madou an envou goude bea bizet 
dezho epad hor buez. » 



UNAN HA TREGONT PENNAD 



L,anincut* 

Kement a vrud a zo bet hag a zo ato eus 
Lanmeur ma renkan merka aman eul loden , 
eus an traou burzudus c’hoarveet eno. Kom- 
zomp da genta eus ar chapel a zo en douar 
dindan an ilis. Ar chapel-se, eme kals tud 
guesiek, a helfe bea bet savet en amzer an 
Drouizet, fals-beleien, er pevare pe er pem- 
pet kantvet. An Autrou Freminville a gav 
dezhan eo guir kement-se. Pa deuas, emezho, 
ar guir relijion er vro, ar feunteun zo er cha- 
pel a servichas d’ober badiantchou. Sant 
Samson, eil eus an hano, a oue eus ar re 

genta o prezeg an Aviel e Lanmeur. Arok 
bea hanvet eskop e Dol, e savas e Lanmeur 
eun abbati var dro ar bloas c’huec’h kant 
tregont (630). An abbati-se a oue distrujet 
gant an Normantet er bloas 878. Pa oue 
hanvet sant Samson eskop e Dol, e stagas 
ous an eskopti-ze Lanmeur hag he c’houent- 
chou, Lanmeur a jomas stag ous eskopti 
Dol beteg ar Revolution vraz, goude beza e 
kreis eskopti Treger. Kement eskopti zo bet 
e Breiz a roas, gant an amzer, eur barrez 
benak da greski hini Dol. Eskopti Dol en 
devoa pevarzek ha pevar ugent parrez, diou 
hag anter-kant en dro d’ar gear Dol, ha diou 
ha daou ugent aman hag ahont en eskoptiou 
all. Eskopti Sant-Malo a roas nontek parrez 
da greski hini Dol , Sant-Briek daouzek , 
Treger seis, Roazon diou, Kerne unan, ha 
Leon unan (Locquenolé). 

Lod a lavar ez eus bet eskiptien e Lan- 

meur. Arok ar Revolution an dud koz eus 

16 

Lanmeur a ziskueze e kenver an hospilal 
peli, emezho, ar besiou eus an eskiptien bet 
e Lanmeur. Mes red eo en em entent. Lan- 
meurn’eo ket bet biskoas eun eskopti. Eski- 
bien Dol , m’oar vad , a deue da jom lod 
anezho da Lanmeur pe da vihana da dreraen 
eun nebeut amzer bep bloas. Lod anezho, dre 
garantez evit Lanmeur , a zo bet falvezet 
gantho kaout ho bez e kenver sant Voelar. 
Eskiptien Dol ho devoa, a dra zur, eun ti e 
Lanmeurabalamour ma oa pell-pell argear- 
ze eus Dol. Divezatoc’h e oue lakeat e Lan- 
meur eur vikel-vraz evit ober afferiou ar 
parrosiou tosta stag ous Dol. Er bloas 1627, 
an Autrou Yvon Arrel , vikel-vraz eus Dol, a 
c’houarne ilis Lanmeur. An autrou-ze en 
deus scrivet ive buez sant Voelar hag eun 
c’holl braz eo evidomp ne ve mui kavet al 
leor-ze. 

Mes dizroomp da chaper Sant-Voelar ha 
d he ilis. Er chapel zo dindan an douar ez 

eus eur feunteun. An Autrou Freminville a 
gred e rede ar feunteun-ze en amzer an 
Drouizet. An Autrou Kerdanet en deus eur 
zonch all. Ar feunteun-ze, emezhan, a zo bet 
gret evit badezi, rak guechal eleac’h skuilla 
dour teir guech var benn ar bugel, e vije 
soubet teir guech en dour. A blasou, e vije 
teir feunteun da zouba ar vugale evit ar vadi- 
siant, evel e Plouzeniel en ilis koz hag e 
Sant-Salver Brest, e chapel an Drindet. Enn 
oalet a vije ive e kenver evit toma ar vuga- 
ligou pa deuent er meaz an dour. An Autrou 
Kerdanet a gred c’hoas ez oa dediet ilis par- 
rez Lanmeur d’an Drindet santel arok ma 
oue lakeat dindan hano sant Moelar. An tes- 
teni eus a gement-se, emezhan, eo ma veler 
c’hoas chapel Kernitroiin dediet d’an Drin- 
det. Bep bloas, parrissionis Lanmeur, da 
genver gouel an Drindet, a ia di e procession 
evit an offern bred. Ar re goz a lavar ez ear 
di en deis-se evit pellaat eus an dour-beuz ; 

rak kear Lanmeur, emezho, a dle beza beuzet 
da genver sul an Drindet. Guelloc’h e kavan 
kredi e ia di ar bopl da zul an Drindet e 
memor eus an Drindet santel, guechal patron 
ar barrez. 

N’eus fors pe oad e deus chapel Sant- 
Voelar dindan ilis Lanmeur, cetu aman da 
vihana ar pez a gaver ennhi. Diskenn a ren- 
ker var dro pemzek pazen, hag erruet en 
traon, cetu c’hui dindan bolsiou izel harpet 
var pilierou teo great a eur mean epken pep 
hini anezho. E neac’h d’ar chapel ez eus eun 
aoterik vihan ha varnezhi eur skeuden eus 
sant Mcelar. Ar feunteun goz a gomzen 
anezhi bremaik a zo e kenver ar skalierou. 
Guelet a rear var ar raean bennherez a ra 
an dro dezhi lizerennou koz-koz anter-zrebet 
gant an amzer. Gurius aoualc’h e oan da 
c’houzout ar pez a verkent, mes eun anter- 
devez ne oa ket aoualc’h evit dont abenn 
d’hodirouestla. Ghans vad d’an hini a glasko 
dibuna ar guden-ze var va lerc’h. 

.En ilis parrez, e kostez an Aviel, e velis 
var eur prenest eur poltred var guer eus 
sant Voelar. En he zorn deo sant Voelar a 
zalc’h an dorn kleis trouc’het diouthan ; en 
he zorn kleis e man leor an Aviel. Var an 
aoter vraz ar pez so a brisiusa eo eul loden 
eus relegou sant Voelar. Eur baniel eus ar 
re gaera a zalc’h ive ar zonch er barrez eus 
ar zant patron.Var eun tu eus ar baniel ruz- 
se e veler poltred sant Voelar ha var an tu 
all ar sakramant gant ar c’homzou-man : 

« Sant Voelar , patron benniget , pedit evi- 
domp. » An ilis savet, a lavarer, en unekvet 
kantved, azo hirio beac’hietoil dindan pouez 
ar bloavesiou. Eun ilis nevez ne raffe ket a 
zizhenor da sant Voelar. Gousgoude kals a 
dud ne gavont ket dizoare an hini zo hirio, 
abalamour, m’oar vad, ma zeo ato ar gosni 
din a respet. 

Kaeroc’h eo, d’am zonch, chapel Kerni- 

troun, chapel e kroas savet en daouzekvet 

16 * 

kantved. En he c’henver e oa guechal menec’h 
o chom. Eun tamik pelloc’h, er memes tu 
da Lanmeur, e veler hirio c’hoas an dour- 
fojou eus maner arVeuzit, maner Sant-Moe- 
lar. N’eus mui netra anezhan nemet ar fosiou 
dôn-ze hag ho c’haout a rear e kenver tiegez 
ar Ruvark, eur c’hart-heur mad a vale eus 
Lanmeur. Var an hent a dremen dre eun 
dourvez, e tiskuezer var eur mean ar rou- 
dou eus treid sant Moelar, eme ar re goz. 

Lanmeur, araok ar Revolution, a oa gouar- 
net gant ar roue Frans. Ar justis a vije rentet 
e Montroulez en he hano. Etre Lanmeur ha 
Locquirek, parrez stag ous Lanmeur d’ar 
c’houls-se, e savet daou vil den en oad d’ober 
ho fask. Ar maneuriou a za hag en ho brud 
d’ar mare-ze e Lanmeur a oa hanvet Coat- 
Goelter, Plougasnou, Penlan-Begare , Sant- 
'Geord ha maner Koat-Eon. 

An daou zen ho deus lezet ar muia brud 
anezho e Lanmeur eo an Autrou Yvon Arrel, 

vikel-Vraz a eskopti Dol, bet person e Lan- 
meur, ha Guyon ar Born, gouarnour eus 
kear, den guesiek meurbet en deus scrivet 
eul leor prisius evit noblansou Breiz-Izel. 



EILVED PENNAD HA TREGONT 



l.oe-IMflDlar Sizun 

Loc-Moelar Sizun e deus bet meur a rsezon 
da gemmeret sant Moelar evit patron. Da 
genta, sant Moelar, d’am zonch, en deus bet 
douarou aleis er barrez-se. 

Eun tiegez a zo ennhi hanvet Leztremoelar, 
da lavaret eo tiegez e kenver maner Moelar. 
D’an eil, netra ne vir ouzomp da gredi (ar 
c’hontrol eo) ne ve bet c’hoarveet var douar 
Loc-Moelar, mirakl penn ha korf sant Voelar 
en em staget an eil ous egile. Loc-Moelar a 



Digilized by Googl 




— 284 — 

zo tost aoualc’h da venez Arrhe. Ouspen-ze, , 
ker splamm eo scultret buez sant Voelar en 
ilis parrez, ma c’heller sonjal gant guirionez 
ho deus bet parrisionis Loc-Moelar leac’h da 
gaout anaoudegez vad d’ho zant patron. 

Mont a ran da verka aman ar pez am eus 
guelet en ilis-se evit ma c’hello Loumoelaris 
kompren guelloc’h al labouriou, kaer great 
ennhi. Var an aoter vraz e veler merzerenti 
sant Villiau. Rivod, doaret da vea glac’haret, 
a zell outhan hag a zalc’h penn he vreur en 
he zorn. Justin ha Kyoltaïn a goez d’an douar 
goude bea lazet sant Moelar ; Justin a dor 
he c’houzoug en eur lammet er pors. 

E kostez an abostol, Moelar, liammet he 
zaouarn , a zo astennet var eun daol. Tud 
didruez a droc’h dezhan he vreac’h deo hag 
he droad kleis. Eno ive ar brinsez Aurilla, 
beuzet en he daelou, a vel disvempra dirazhi 
he bugel santel, he mab unik. 

E kostez an Aviel, eun eal a zigass eus an 

envou eur vreac’h hag eun troad nevez da 
zant Moelar. Er memes kostez, var enn do- 
lennik vihan, e kinniger poezon da eva d’ar 
zant. Ar veren a dor pa ra varnezhi sin ar 
groas hag ar malheurus a glaske ampoezoni 
he vestr, a goez d’an douar spourounet oll. 
En tu deo , var eun dolennik all , e veler 
Rivod o rei pe o kinnig da Kyoltaïn ar priz 
eus maro Moelar. E neac’h an ilis, skeuden 
vraz ar zant patron ; eur fleuren , sin eus he 
santelez hag heburete, a lugern en he zorn ; 
en dorn all e ma he vreac’h distaget diou- 
than. Guisket eo e ruz evel eur merzer ha 
var he benn e man kurunen ar roue. 

Eun dra gaer da velet c’hoas en ilis Loc- 
' Moelar eo a dra zur an or-tal great er bloa- 
vez pemzek kant seitek ha triugent (1577). 
Scultret ha scultret koant-ta eo varnezhi, an 
darnvuia eus Passion hor Zalver, e tolennou 
bihan distag an eil eus eben. En neac’h, d’an 
tu kleis, e ma hor Zalver barnet gant Ponce- 

Pilât, izelloc’h Judas a ro dezhan pok an 
treitour, ha d’an traon eun eal a deu da gen- 
nerzi hor Zalver er Jardin Olivet. Er renkad 
kreis, e ma da genta maro ho Zalver var ar 
groaz, Jesus o tougen he groas, ha Pilat o 
voalc’hi he zaouarn. Er renkad a zeo, com- 
munion Judas, resurrection Lazar, ha pro- 
cession ar bopl a Jerusalem da genver ar 
zul Bleuniou. 

Ilis Loc-Moelar a zo bet kempennet ha 
kempennet a zoare eur pennad so. Guell a 
ze deoc’h Loumoelaris, rak ne goller morse 
netra oc'h henori ar zent. Bezit sur a gement- 
se : SantVoelar ho paeo hag a roi deoc’h 
kant evit unan. 

KANTIK NEVEZ SANT MILLIAU 



Var ton : Sant Casimir 



D i » k a n 

Meulomp hirio a vir galon (pe deis hor pardon) 
Ar roue zo hor patron ; 

Kurunet ez eo bet ive 
Sant ha merzer gant Doue. 

Pebes henor, va c’henvroïs, 

Deoc’h da gaout en ho parrez 
Eur patron ginnidik a Vreiz, 

Eur patron a huel lignez. 

En he iaouankis e teskas 
Karet stard he genvroïs, 

Ha karet ker kalonek c’hoas 
He vam santel an Ilis. 

Sant Villiau, epad he vuez, 

So bet tad he sujidi, 

Difennour guir an intanvez 
Ha skucr vad oll dud he di . 

Bepred harp evit an Ilis 
E tifenne he vam ger, 

Ha pa stourme an dud difeiz 
He gleze a oa pounner. 

Savet en deus gant hon tadou 
Meur a ilis var douar Breiz ; 
Deomp-ni brema, var ho roudou, 
Da genderc’hel en ho feiz. 

Goude maro he servicher, 

Doue, evit hen digoll, 

A vrudas hano hor merzer 
E Bro-G’hall hag e Breiz oll. 

E Landreger, e Ploumilliau, 
Kerkouls hag en ho parrez, 

Ne beder morse sant Villiau 
Heb reseo grasou nevez. 

Eus he c’halloud, en ho parrez 
E kavit euii testeni ; 

Pegen braz n’oa ket santelez 
Eur zant so ken kaer he di. 

Ilis Milliau zo rouanez 
Etoues he oll c’hoarezet ; 

En he c’hosni, hi zo nevez 
Dre he c’hoantiri bepred,- 

Eus a bep renk, eus a bep bro, 
Stank e teuer da velet 
An Ilis savet da Villiau 
Gant feiz koz ar Vretouned. 

Oh ! c’hui roue hon tadou koz 
Beillit var ho bugale ; 

D’hon eneou roït ho pennoz 
Ha d’hor c’horfou ar pare. 

G’hui a bare ar gouliou 
A ra deomp fulor ar goad ; 
Pareit ive an oll vlessou 
A ra ’r pec’het da bep oad. 

17 

Divar an auter en ilis, 

En ho torn goalen ar roue, 

Renit bepred ho Kenvroïs ; 

Grit deomp bale varzu Doue. 

, Lakit bepred ar vugale 
Da garet ho Doue Salver ; 

Ha da viret pur ho ene 
Eus ar pec’het ne hanver. 

Roït ar furnez d’ar iaouankis ; 
Tenzor eo en tu all d’an aour ; 
D’an dud en oad pep honestis, 
Pasianted d’ar re baour. 

En amzer fall a dremener 
Etoues kals eriebourien, 

Ma teu hon heur da vea merzer 
G’hui ziredo d’hor souten. 

KANTIK NEVEZ SANT IVICELAR 

TENNET EÜS AN HYMM A GANBT GUEGHAL E MEAUX 
EN HS HENOR 



Var ton : Â7i Tolennoii 



Dlskan 

Autrou Doue madelezus 
A gurun oll dre zorn Jesus, 
C’hui a gurun ar verzeurien 
Dre ar skedussa kurunen. 

Dreindet santel, oh I ni ho ped, 
Grit, evel guechal d’ar prophed, 
Grit d’hor c’halon en ein doma 
Ha d’hor c’homzou en em dana. 

Ni garfe meuli sant Moelar 
A zo brema savet e gloar, 

A zo brema dreist ar stered 
0 rèn e palez an Dreindet. 

Ganet e palez ar roueet 

Gant an hent stris en deus baleet ; 

Henor, arc’hant, na plijadur 

Ne oue treac’h d’eur galon ken pur. 

He galon ken pur a lili 
D’an env, iaouank, a rea avi ; 
livel eur goulm e oa dinoas, 
Furroc’h bugel ne oue hiskoas. 

An noblans eus eun ene glan 
Eo kaera noblans a velan ; 

Fleuren lugernuz ar furnez 
G’hui dâl mui eget aour, perlez. 

Daoulagad, spered ha skiant 
A jom mantret eus ar prezant 
A resevas eus an envou 
Pa gollas lod eus he vemprou. 

Sklerder an env ’deuas da bara 
En dro da gorf ar merzer-ma 
Epad ma save he ene 
Skedus en he eternite. 

Var he beden, penn ar merzer 
A dorras sec’het he vuntrer : 
Torrit ive er c’halonou 
Sec’het direol an oll visou. 

Eur plac’h outhan ’n em erbedet 
A viras divlam he guerc’hdet, 
Hag an den fall a oue skoet 
Raktal gant eun taol diremed. 

Eun devez, en eur daol eur men, 
A reas sevel eun eienen : 

Evit hor Bro, eus an envou, 
Bezit eur soursen a c’hrasou. 

Karet am bije, Autrounez sant Milliau ha 
sant Moelar, ober deoc’h, en daou gantik 
nevez-man, bep a voked kaer eleac’h ma vije 
mesket ar fleur dudius eus ho vertusiou. Mes 
allas ! evel al labous ne hell ket sevel huel- 
loc’h eget nerz he ziouaskel, an den ive ne 
hell ket ober netra en tu all d’he c’halloud. 
C'hüi zigemmero gant madelez an daou tes- 
loni-man eus va bolontez vad, n’eus fors 
pegen dister int. G’hui zalc’ho kont, fisians 
am eus, d’ho servicher dic’halloud eus ar 
volontez en deus bet da rei muioc’h a anaou- 
degez ac’hanoc’h, ha d’ho lakaat dre-ze da 
vea muioc’h karet hag henoret. Sant Villiau 
ha sant Moelar, ho pennos. me ho ped, d’ho 
kenvroïs ha d’ar Frans a bez, ho pennos 
d’al leorik bihan-ma savet en ho c’henor,lia 
d’ho servicher karantezus en deus scrivet 
anezhan. 

J.-M. G. 

